
lobođen je plaćanja poreza na promet; Tisak: 
Tiskara »Štampa«. Gornjostupnička - odvojak 


Riječ urednika 

Kad je u tijeku jedne audijencije 1946. godine jedan hrvatski hodočasnik upitao Papu Pija 
XII.: "Svetosti, kad će nadbiskup Stcpinac biti imenovan kardinalom", Prvosvećnik je u prvi 
mah produžio s pozdravljanjem drugih hodočasnika, a onda se naglo okrene i odgovori: 
"Nemate kardinala, ali imate sveca!" 

U prigodnom nagovoru, kod imenovanja novih kardinala 11. siječnja 1953. kad je i zagrebačkog 
nadbiskupa Alojzija Stepinca uvrstio u Zbor kardinala rimske Crkve, isti je Prvosvećenik izustio 
ove riječi: "Iako je odsutan, mi ga očinskom ljubavlju grlimo i živo želimo, da bi cio svijet znao, da 
smo ga počastili dostojanstvom rimskoga grimiza, ali ni iz jednog drugog razloga, nego samo da 
nagradimo njegove izvanredne zasluge, kao i da posvjedočimo njegovu narodu našu dobrohot¬ 
nost, da na osobiti način pohvalimo i utješimo naše drage sinove i kćeri, koji u tim teškim 
vremenima odlučno ispovijedaju svoju katoličku vjeru." 

Tako je po svjedočanstvu Petrovog nasljednika kardinal Stepinac svojom osobnošću i 
porukom prepoznatljiv kao vjeran sljedbenik Kristov u općoj Crkvi i hrvatskom narodu koji 
odvažno ispovijeda svoje vjerovanje. 

Dogmatska konstitucija Drugog vatikanskog sabora o Crkvi govori o svecima kao o ljudima 
koji su, premda dionici naše ljudske naravi, savršenije oblikovani na sliku Kristovu i po njima 
Bog drugim ljudima na opipljiv način očituje svoju nazočnost i svoje lice (usp. LG 50). 

U tom vidu je i Sluga Božji ogledalo prepoznatljive Božje uprisutnjenosti u našoj Crkvi, u 
našem narodu, u čovječanstvu na prijelazu iz drugog u treće tisućljeće. U predgovoru prvog 
broja Glasnika tu je zbilju kardinal Kuharić prokazao govoreći da je Sluga Božji Stepinac 
Svjetlo Crkve u Hrvata, koje mora zasinuti i prosvijetliti našu Crkvu "svojom žrtvom, svojom 
vjernošću i svojom ljubavlju prema Bogu i ljudima." 

Naznake toga svjetla orisane su na predstavljanju prvog broja Glasnika, unutar 33. teološkog 
svećeničkog tečaja na Salati u Zagrebu, u utorak 25. siječnja 1994. Budući da je ovogodišnji 
svećenički teološki tečaj bio posvećen upoznavanju sadržaja i poruke novog Katekizma Katoličke 
Crkve, predstavljanje Glasnika Sluge Božjega na tom se mjestu providnosno udomilo. Naime, u 
primjenu nauka što ga Crkva po Katekizmu naviješta i uči, svojom se osobom i svojom porukom 
uklapa, ugrađuje i uprisutnjujc Sluga Božji Alojzije Stcpinac, kao jasna ispovijest vjere u jedinoga 
pravoga Boga i onoga koga je on, u Duhu Svetome poslao, Krista Gospodina. U tom vidu njegova 
je osoba i njegovo s\jcdočanstvo na svojstven način oživotvorena kateheza, jer u njemu istine 
našeg Vjerovanja imaju svoje izvorno tumačenje i potvrdu. 

Naš Glasnik nas i ovim dvobrojem želi upoznati s tim istinama ukorijenjenim u evanđelju i 
življcnima u protivnostimašto su ih čovječanstvu, Kristovim vjernicima na svim stranama svijeta 
i njegovom hrvatskom narodu, nametnuli protivnici Božji. Upoznajmo te istine naše vjere, 
zavolimo ih i živimo u svakidašnjici svog života. Poziv na život po evanđelju u prilikama željkovanc 
državne samobitnosti obilježen je još zahtjevnijim posluhom vjeri. Nove društvene prilike nisu po 
sebi jamac boljem poimanju i življenju kršćanstva. Nepobitno je da se osjećamo sigurniji i 
slobodniji u ispovijedanju vjere, ali promicanje vrednota koje čovjeku omogućuju sazrijevati do 
sličnosti s Kristom, našim uzorom i našim učiteljem, upravo od nas kršćana iziskuje još 
dragovoljnije suživljavanjc s misterijem križa Kristova i osobno pregnuće oko usavršavanja po 
uzoru Kristovu, što je svecima izvrsno uspjelo provesti u djelo. 

Takvom usavršavanju i kršćanskom sazrijevanju, koje se i nadalje događaju uz protivnost 
čovjekovih čeznuća za slavom neba, neka doprinesu tekstovi naših suradnika, čitatelja, 
podupiratclja i svih koji su osjetili blizinu Božju po zagovoru Sluge Božjega Alojzija Stepinca, 
te dokumenti koji svojim sadržajem s povijesnog zrenika osvjetljuju i potvrđuju evanđeosku 
produhovljcnost Alojzija Stcpinca, koji neka, opet na svoj način, bude putokaz prema slavi 
neba i zaštitnik u tjeskobama života. 

Katolički su vjernici obilježili 34. obljetnicu svetačkog preminuća Sluge Božjega. Pojedinaspomen 
slova donosimo u cijelosti u ovome broju Glasnika, moleći ujedno sve voditelje hrvatskih katoličkih 
misija u svijetu, svećenike u domovini i voditelje pojedinih crkvenih ustanova da o proslavama u 
čast Sluge Božjega izvijeste Postulaturu, i pošalju joj tekstove govora, priredbi ili pjesama, kao i 
fotografije kako bi ti događaji obogatili opću katoličku zajednicu. Crkvu u Hrvata i doprinijeli 
pospješenju postupka za proglašenje blaženim Sluge Božjega Alojzija Stepinca, 

U slavljenju devetsto godišnjeg Jubileja zagrebačke nadbiskupije i 60-te godišnjice Alojzijeve 
posvete za Pastira Crkve zagrebačke odvažimo se usrdnije moliti, proživljenije slaviti otajstva 
našega spasenja i zbližiti se, jednodušno, poput vjernika u prvoj Crkvi oko Nazaretske 
Djevice. Euharistijska slavlja koja se u ovoj godini Jubileja održavaju svakog desetog u 
mjesecu, na spomen svete smrti Sluge Božjega, jedan je od načina da zahvalimo Bogu za 
dobročinstva koja nam je iskazao poslanjem velikodušnih radnika na njivi Crkve zagrebačke 
i da stckenmo čvršće pouzdanje u Boga, izvor svakog blagoslova. 

Ohrabruje spoznaja kako su mnogi naši svećenici i vjernici s oduševljenjem prihvatili prvi broj 
Glasnika. Nadam se će on iz broja u broj postajati sve jače svjetlo Božje prisutnosti medu 
nama. Zahvaljujem svim čitateljima, suradnicima, prijateljima i dobrotvorima Postulat ure 
koji su svojim svjedočanstvima, fotografijama,izrcscima iz novina ili svojih dnevnika, ili pak 
darom, omogućili da još smjelije pokročimo u susret proglašenju blaženim Sluge Božjega 
Alojzija Stepinca. Do toga čina predstoji još mukotrpan hod. Nadam se da će ga svaki čitatelj 
pospješiti darom svoje ljubavi i domišljatosti. 


Urednik 





























PREDGOVOR MONS. MARIJANA OBLAKA 


UZOR VJERNOSTI U TRPLJENJU 


Mala sjećanja na slugu Božjega Alojzija kardinala Stepinca 


Mons. Marijan OBLAK, nadbiskup zadarski, rođen je 8. prosin¬ 
ca 1919. u Velom Ratu, na Dugom otoku. Za svećenika je 
zaređen 5. kolovoza 1945. Izabran za naslovnog biskupa 
Flaviade 30. travnja 1958., i posvećen kao pomoćni biskup 
Mons. Mate Garkovića, zadarskog nadbiskupa, 6. srpnja 1958. 
Od 20. kolovoza 1969. vodi, upravlja i posvećuje zadarsku 
Crkvu. Za Glasnik Sluge Božjega i na radost njegovih čitatelja, 
nadbiskup Oblak je ovim riječima opisao svoje dojmove i 
svjedočanstvo o Sluzi Božjemu: 


U naslovu je redovito zbijen 
sadržaj napisa. Nikad nisam bio u 
bliziniSluge Božjega Alojzija kar¬ 
dinala Stepinca, nadbiskupa 
zagrebačkoga. Nikad nisam s 
njime riječ izmijenio. On se je 
ipakuprisutnjivao u moj život iz¬ 
daleka, nečujno i nezaboravno. 
Zato i naslov ’Mala sjećanja’. 
Spomenut ću neke zgode. 

Prvi puta sam čuo za njega kao 
srednjoškolac. Na stranicama 
dnevnika "Hrvatska Straža" čitao 
sam o njegovu imanovanju nad¬ 
biskupom koadjutorom u 
Zagrebu. Prvi put sam ga vidio 
kao sjcmeništarac, u blagovaonici 
Sjemeništa u Šibeniku. Sluga 
Božji je predvodio hrvatsko 
nacionalno hodočašće u Isusovu 
domovinu Palestinu. Hodoča¬ 
snički parobrod pristao u 
Šibeniku i zadržao se neko 
vrijeme u luci. Sluga Božji je 
pohodio Sjemenište. Bio sam na 
dnu blagovaonice, suprotno od 
mjesta gdje se je on zadržao. 
Mlad, mršav, uspravan, u bis¬ 
kupskoj reverendi, s crvenom 
kapicom na glavi, križem na 
prsima, crvenim pojasom opasan. 
Takvim sam ga zapamtio. Rav¬ 
natelj nam ga je predstavio i 
pozdravio ga. Nadbiskup nam je 
uputio nekoliko riječi pozdrava i 
poticaja. 

Završetak moga bogoslovskog 
života, pri završetku rata, doveo 
me je s drugim kolegama iz 
Đakova u Zagreb. I opet jedno 
viđenje iz daleka. I opet u 


blagovaonici Nadbiskupskog 
bogoslovnog sjemeništa. Jedne 
večeri bio je Nadbiskup na večeri 
s poglavarima, za poglavarskom 
stolom, i s bogoslovima. Sve je 
proteklo kao na najuobičajenijoj 
večeri. 

Ne dugo nakon toga Nadbis¬ 
kupov susret sa svim bogos¬ 
lovima, u prisutnosti rektora dr. 
Franje Sepcra, u dvorani 
"Vijenac". Bili su to dani 
povlačenja i bijega iz Hrvatske 
prema Sloveniji i Austriji. 
Osjećalo se rasulo, strah, 
neizvjesnost. Psihoza je bila 
teška, napeta u iščekivanju 
nepoznatog. Partizani su na 
vratima grada. Poznate su bile 
njihove bezbožne značajke. 
Vojska se povlačila i brojni 
građani. Pridružio im se i pokoji 
svećenik i bogoslov. Nadbiskup je 
došao među bogoslove izreći 
svoje svjedočanstvo: "Ja ostajem 
u Zagrebu". To je bio najrječitiji 
govor bogoslovima što imje činiti, 
kako se ponijeti. Nadbiskup nije 
umanjio težinu časa. I nikome 
nije nametnuo odluku, poći ili os¬ 
tati. Zasvjedočio je vlastitu od¬ 
luku, javno i jasno. 

Taj mi je sudbonosni čas 
nezaboravan. U Nadbiskupovu 
nastupu sabrala se sva njegova 
osobnost: smiren, Bogu predan, 
vjeran svojoj pastirskoj službi i 
svojoj Nadbiskupiji. Pastir ne os¬ 
tavlja svoga stada, ne bježi kad 
vidi lopova i vuka koji dolaze klati, 
ugrabiti i rastjerati ovce. Pastir 



Mons. Marijan Oblak, 
nadbiskup zadarski 


dobri daje život za ovce (usp. Iv 
10). Nadbiskup je nerazdvojiv od 
svoga hrvatskog naroda, baš u 
kriznome času. Svjedoči rodol¬ 
jublje trpljenja. Pripravan sučel- 
jiti se s novom, nesklonom 
stvarnosti, društvenom i 
političkom, koja će se odraziti na 
cjelokupan rcligiozno-crkveni 
život u Hrvatskoj cijeloj. Zasigur¬ 
no, njegov dolazak među bogos¬ 
love - budućnost Crkve 
zagrebačke i Crkve u Hrvata - nije 
bio improviziran. Sazreo je taj 
susret u Nadbiskupovoj molitvi i 
meditaciji i pastirskoj odgo-vor- 
nosti. I za mnoge je bio 
odlučujući. Blagoslovan i za 
mene i moju odluku ostati. 

Početkom srpnja 1945. godine 
sudjelovao sam na zavjetnome 
zagrebačkom hodočašću u 
Mariju Bistricu. Doživio sam 
Nadbiskupa kao stvarnog hodo¬ 
časnika, pješaka. Na tome 
hodočašću je propovijedao 
Mons. dr. Smiljan Čckada. Ali 
sutradan navečer, na završetku 
hodočašća, ispred svoje katedrale 
u Zagrebu, na trgu prepunom 
vjernika, Nadbiskup je govorio. 


On je jasno i odlučno upozorio na 
već očite, bezbožne značajke 
nove vlasti. Pamtim iz njegove 
propovijedi ove stihove parti¬ 
zanske pjesmice: "Nosim kapu na 
tri roga/i borim se protiv Boga". 

Kad je započeo Nadbiskupov 
sudski proces bio sam vjeroučitelj 
na gimnaziji u Šibeniku. Novine i 
radio huškali su i poticali 
"narodne" peticije, da se 
"zločinac", "kolaboracionist", 
"neprijatelj" strogo kazni i osudi. 
U njemu se je sudilo Katoličkoj 
Crkvi. Mučna je bila situacija. 
Trebalo je izdržati u takvoj at¬ 
mosferi dolaziti u "partizansku" 
školu i predavati vjeronauk. 
Rijetko se je tko od profesora 
usudio saobraćati s vjeroučitel¬ 
jem. Pogledavali smo se u šutnji. 

Prvi mi je prišapnuo vijest dana, 
da je Osuđenik imenovan kar¬ 
dinalom, kanonik Janko Penić 
kad sam po drugi put bio student 
u Zagrebu. Osjetio sam da je 
moralna snaga snažnija od 
fizičke. Papa Pio XII. je pred 
cijelom Crkvom i čitavim 
svijetom posvjedočio za Praved¬ 
nika. Zna se kako je reagirala 
ondašnja jugoslavenska vlada 
u Beogradu - prekidom diplo¬ 
matskih odnosa sa Svetom 
Stolicom. 

Za vrijeme Nadbiskupova tam¬ 
novanja u Lepoglavi i 
zatočeništva u Krašiću rijetko je 
koja vijest doprla do mene u 
Šibenik i potom u Zadar. Ipak od 
vremena do vremena netko se je 
uspio probiti do njega u Krašić i 
od njega prenijeti poruku, 
posebice poruku vjernosti 
svećenicima u godinama kam¬ 
panje za učlanjenje u tzv. 
Svećeničko udruženje, potica¬ 
nog, kontroliranog i manipu¬ 
liranoga od komunističkog 
režima. Kardinalov je stav 
pridonio daje Udruženje ostalo 
u Hrvatskoj posve beznačajno i 
malobrojno. Isto tako i u Nadbis¬ 
kupiji zadarskoj. 

Iz toga doba kao mladi svećenik 
dobio sam šapirografirane 
propovijedi. Pisac nije bio 
označen. Usmeno se prenosilo da 
su to Kardinalove propovijedi. 
Na prvi mah mi se činile suhe, 
različite od ondašnje propovjed¬ 
ničke literature. Te su 
propovijedi bile izričito biblijske. 
Još u ono vrijeme novost. Kar¬ 
dinal je pružio pravu hranu 
svećenicima i Božjem puku. Kar¬ 
dinal je živio od riječi Božje. II. 
vatikanski sabor mu je dao pravo. 

Kao pomoćni biskup blpk. Mate 
Garkovića, nadbiskupa, pred¬ 
stavljao sam Nadbiskupiju 
zadarsku na Kardinalovu 
pogrebu. Otputovao sam iz 
Zadra u Zagreb a d a s e nije znalo 
gdje ni kako će biti pokopan. 


Pogreb u zagrebačkoj prvostol¬ 
nici doživio sam kao priznanje i 
zahvalnost ne samo Crkve 
zagrebačke nego cjelokupne 
Crkve u PIrvata i sveopće Crkve 
Katoličke u izaslanstvu inozem¬ 
nih biskupa i dolaskom bečkoga 
kardinala Kčniga koji je na putu 
doživio prometni udes. Od Kar¬ 
dinalove se smrti dnevno molim 
Presvetom Trojstvu da proslavi 
svoga vjernog slugu. A Sluzi 
Božjemu preporučam naš 
hrvatski narod, život i vjeru. 

Sluga Božji Alojzije kardinal 
Stepinac na sebi je ponio časno 
jedno vrijeme teško i povijesno. 
On je svojim svjedočkim trpljen¬ 
jem proveo Crkvu u PIrvata kroz 
njezino svjedočko trpljenje za 
svoga Gospodina, u vjernosti 


Petrovu nasljedniku na zemlji. 
Crkva u PIrvata, baš na ispitu 
rafiniranog progonstva, sačuvala 
je svoj identitet vjernosti Bogu, 
pobožnosti Gospi, zajedništva s 
Papom. To su pokazala slavlja 
1300. ljeta pokrštenja PIrvata u 
Solinu, Ninu, Biskupiji kod Knina 
i Mariji Bistrici. 

Narod hrvatski i Crkva u PIrvata 
promjenom društveno-političkih 
prilika u PIrvatskoj i cijeloj 
Srednjoj i Istočnoj Europi prešle 
su u novo, odgovorno razdoblje 
svoga života koje nije bez novih 
teškoća i opasnosti. Posljedice 
traju. Baš one u duhu i men¬ 
talitetu i navikama. Mnoge su 
vrednoteporušene. Pred nama je 
razdoblje duhovno-moralne ob¬ 
nove. Nimalo lako i kratkoročno. 


Nepokolebivi, načelni lik Sluge 
Božjega Alojzija kardinala 
Stepinca kako se držati i živjeti 
evanđeoska moralna načela u 
javnom, društvenom, političkom, 
kulturnom životu, primjenjivati 
ih u sredstvima javnog 
priopćavanja, televiziji, radiju i 
štampi, kao i u životu obitelji i 
pojedinaca, svima nam je 
putokaz u služenju moralnoj ob¬ 
novi svoga hrvatskog naroda. 
Njegova beatifikacija neće biti 
samo službeno priznanje Crkve 
za njegovu prošlost nego trajni 
GOVOR za našu sadašnjost i 
budućnost. 

+ Marijan Oblak 
nadbiskup zadarski 

Zadar, 25. travnja 1993. godine 


Spomen slavlja u domovini i hrvatskim 
katoličkim misijama diljem svijeta 


O spomenu 34. godišnjice usnuća 
u Gospodinu Sluge Božjega održana 
su euharistijska slavlja, brojne pros¬ 
lave, svečanosti i priredbe. Taj su 
događaj posebnim emisijama 
obilježili hrvatski radio i televizija, 
brojni natpisi pojavili su se u dnev¬ 
nom i tjednom tisku, a prigodne 
akademije i proslave održane su u 
Splitu, Veloj Luci, Novoj Gradiški, 
Krašiću i drugim mjestima. 

Velike su proslave bile u 
Frankfurtu, gdje je svetu misu pred¬ 
vodio mons. Juraj Jezerinac, zatim u 
Stuttgartu, Torontu, New Yorku, 
Syđney-u i gotovo svim središtima 
hrvatskih katoličkih misija na svim 
stranama svijeta. 

> ~ * , ■ * . , V 

Među mnoštvom Božjeg naroda 

zapaženi su crkveni velikodostojnici i 
državni veleposienici, te brojni 
svećenici* Tako su u Zagrebu uz kar¬ 
dinala Franju Kuharica u svečanoj 
Euharistiji bili nazočni mons. Giulio 
Einaudi, Apostolski nuncij u 
Republici Hrvatskoj, mons. Theodor 
Edgar M cCa rri ck, nadbis kup 
Nevvarka u U.S.A., mons. Vinko 
Puljić, nadbiskup vrh-bosanski, 


mons. Ratko Perić, biskup Mos- 
tarsko-Duvanjski i Apostolski Ad¬ 
ministrator Trebinjsko-Mrka-njski, 
mons. Slavomir Mikovš, vladika 
krizevački, te mons. Djuro Kokša, 
mons. Juraj Jezerinac i mons. Marko 
Culej, pomoćni biskupi u Zagrebu. U 
koncelebraciji je sudjelovalo oko 150 
svećenika. 

U ime dr. Franje Tuđmana, 
predsjednika Republike Hrvatske, 
bijaše nazočan dr. Jure Radić, dr. 
Žarko Domljan, potpredsjednik 
Hrvatskog sabora, te gosp. Nedjeljko 
Mihainovići Ivan Milas, saborski zas¬ 
tupnici. U zagrebačkoj katedrali 
uočeni su i dr. Stjepan Lacković, taj¬ 
nik Sluge Božjega i mons. Georg 
Hussler, bivši predsjednik Međuna¬ 
rodnog Karitasa. 

Koncelebraciji u Rimu, koju je 
predvodio kardinal A. Silvestrini, 
sudjelovali su kardinal Roger 
Etchegaray, predsjednik Papinskih 
vijeća Justitia et Pax i Cor unum, 
mons;. Josip UhaČ, nadbiskup, tajrjik 
Kongregacije za evangelizaciju 
naroda, mons. Marijan Oblak, nad¬ 
biskup zadarski, mons. Joakim Her- 


ibuty jbiskup skopski, mons* Josip 
Bozanić, biskup krčki, profesori 
pojedinih Papinskih učilišta, brojni 
hrvatski svećenici koji rade u 
Dikastenjima Sv. Stolice, ili su na 
specijalizacijama na Papinskim 
učilištima. 

Bili su n aaočni veleposienici 
Republike Hrvatske i Slovenije pri 
Svetoj Stolici, prof. Ive Livljanić i 
gbsp. Štefan Falež, akademik 
Davorin Rudolf, veleposlanik 
Republike Hrvatske u Italiji i drugi 
istaknuti hrvatski djelatnici u Rimu. 

U Krašiću je svečano spomen 
slavlje predvodio o. Bonaventura 
Duda, OEM, a u slavlju i ispomoći u 
ispovijedanju sudjelovalo je 
pedesetak svećenika. 

Za čitatelje Glasnika donosimo 

prigodnu homiliju Što juJje karcFnal 
F. Kuharić održao u zagrebačkoj 
prvostolnici, propovijed o. B. Dude u 
Krašiću, te pojedine misli iz 
propovijedi kard. A. Silvestriiiija 

održane u crkvi Hrvatskog 
Papinskog Zavoda Sv. Jeronioma. 

PORUKA SLUGE BOŽJEGA JEST TRAJAN 
POZIV NA OBNOVU U DUHU KRISTOVA 

EVANĐELJA 


Propovijed kardinala Franje Kuharića, u zagrebačkoj katedrali, 10. veljače 1994. 


Draga braćo i sestre u Isusu Kristu! 

1. Danas, na 34. godišnjicu blažene smrti 
Sluge Božjega kardinala Alojzija Stepinca, 
želimo u svjetlu Božje riječi koju smo čuli 
razmišljati o određenim porukama Sluge 
Božjega. Te su poruke uvijek suvremene, jer 
su crpljene iz vječnog izvora Božje objave! Te 
su poruke upućene našoj savjesti, da uvidimo 
duboke, gotovo smrtonosne rane u dušama 
osoba, obitelji i cijeloga naroda. Poruke i 
poticaji, nadahnuti istinom Božjom, nisu 
samo dijagnoza, nego su i lijek za moralno 
ozdravljenje, kojemu dajemo naziv: duhovna 
obnova. 

• Kamo srlja civilizacija bez Boga? 

2. U svojoj oporuci, pisanoj 28. svibnja 1957. 
godine, kardinal Alojzije Stepinac napisao je 
i ove riječi: "Dok se od vas opraštam, dragi 
moji vjernici, držim za svoju dužnost upraviti 
na vas nekoliko riječi, koje neka budu moja 
duhovna oporuka. Htio bih i poslije moje 
smrti učiniti što mogu, da zadržim od vas 
daleko sve pogibli, koje vam prijete... Svaki 
pokušaj razvijati kulturu, civilizaciju i blagos¬ 
tanje jednog naroda bez Boga znači 
zapečatiti njegovu propast i u vremenu i u 
vječnosti. Zato, draga djeco, upravljam vam 
na rastanku s vama riječi sv. Pavla apostola, 
koje je pisao Filipljanima: ’Stojite čvrsto u 
Gospodinu!’"(Fil 4,l)(Stepinac govori: 
Valencija 1967. str. 151). 

3. Sluga Božji kao zagrebački nadbiskup, kao 
pastir Crkve, doslovno je usvajao u svojoj 
službi poticaje apostola Pavla Timotej u, .bis¬ 
kupu u Efezu: "Zaklinjem te pred Bogom i 
Kristom Isusom, koji će suditi žive i mrtve te 
Pojavkom njegovim i kraljevstvom njegovim: 
propovijedaj Riječ, uporan budi - bilo to 
zgodno ili nezgodno - uvjeravaj, prijeti, 
zapovijedaj sa svom strpljivošću i poukom." 
(2 Tim 4, 1-2). 

4. U jednoj je propovijedi u mjesecu 
studenom 1940. kazao: "Došlo, dakle, što mu 
drago u ovim žalosnim vremenima mi 
nećemo nikada sagnuti koljena pred zlom 
koje se širi, pred lažnim duhom vremena koje 
je protivno Bogu." (Ib. str. 284). Duh 
vremena je duh svijeta koji proniče ljudsku 
povijest od njezina početka, jer je grijehom 
duboko ranjen čovjekov razum, čovjekova 
sloboda i čovjekova savjest. To je stalna muka 
povijesti i stalni procijep čovjekove duše: 
sukob dobra i zla; svjetlosti i tame; istine i laži; 
svetosti i grijeha. To je trajna pobuna protiv 


Boga Istine, Ljubavi i Svetosti prenesena iz 
duhovnogsvijeta u ljudsko srce. Bez spoznaje 
o tome otporu Bogu ne može se ući u misterij 
zla u povijesti, a ni u životu čovjeka, obitelji i 
cijelog ljudskog roda. To je trajno povijesno 
iskustvo unatoč svim dosezima ljudske 
znanosti, ljudske tehnologije i silnim 
tehničkim mogućnostima. Najviša dostig¬ 
nuća ljudskog duha ne oslobađaju ga od 
drame stalne napetosti između dobra i zla u 
vlastitom srcu; ne uklanjaju iz povijesti zloću 
koja razara, ponižava i uništava ljudsko biće, 
ljudske odnose, počevši već u obitelji pa sve 
do odnosa medu zajednicama i narodima. 


• Požude imetka i vlasti 

5. Duboke moralne krize izvori su najočitijih 
zala, a to su ratovi u kojima tri velike požude 
očituju svoju razornu snagu: "požuda tijela i 
požuda očiju i oholost života" (1 Iv 2,16) - što 
više uživati bez obzira na moralna načela; što 
više posjedovati bez obzira na pravednost, što 
više oteti drugome, potlačiti drugoga bez ob¬ 
zira na slobodu i prava drugoga, bilo osobe, 
bilo naroda. Taj duh svijeta, kojemu je 
nadahnitelj Zli, opisuje i sveta Knjiga 
Mudrosti, kako smo čuli u prvom čitanju. 


Materijalisti svih vremena jednako 
razmišljaju i jednako obrazlažu svoju 
filozofiju života i smisao postojanja. "Krat- 
kovijek je i tužan život naš, i nema lijeka kad 
čovjeku dođe kraj... Mi smo djeca pukog 
slučaja, i kasnije ćemo biti kao da nikad nismo 
ni bili... Zato hodite ovamo! Uživajmo dobra 
sadašnja, koristimo se stvorovima sa žarom 
mladosti! Nauživajmo se odabranih vina i 
mirisa..." (Mudr 2,1-2. 6-7). 

6. Uvijek je bilo, a i sada se događa, da kad se 
takvoj mudrosti života suprotstave u ime 
Božje, Božji proroci nailaze na protivljenje. 
Žrtva tog protivljenja bio je sam Isus Krist - 


Bogočovjek! On je čisto svjetlo istine, on je 
čista objava ljubavi; ona je sama svetost: Put, 
Istina i Život (Usp.lv 14,6). On vodi one koji 
mu vjeruju u vječne Božje stanove. Isus Krist 
otvara put u nebo svojim križem i svojim 
uskrsnućem. On postavlja temelje života na 
kojima se mogu graditi svi ljudski odnosi 
prema Bogu i ljudima! Ali, bio je raspet. Kroz 
otajstvo križa stoga prolazi Crkva, prolaze svi 
Božji ljudi, prošao je zbog ustrajnog 
svjedočanstva za Istinu i Pravdu i kardinal 
Alojzije Stepinac. 



Kardinal Franjo Kuharić i koncelebranti prolaze kroz mnoštvo vjernika k oltaru 
zagrebačke katedrale pripremljenom za sv. Žrtvu o 34. obljetnici smrti 

Sluge Božjega. 


Š33f 


SLUGA BOŽJI ALOJZIJE STEPINAC 2-3 



















TRIDESETČETVRTA GODIŠNJICA SMRTI SLUGE BOŽJEGA 


• Svijet koji ne podnosi proroka 

7. Što govore oni mudraci svijeta u Knjizi 
Mudrosti? "Postavimo zasjedu pravedniku, 
jer on nam smeta, i protivi se našem 
ponašanju, prebacuje nam prestupe protiv 
zakona i spočitava kako izdasmo svoj odgoj. 
On se hvasta posjedom spoznaje o Bogu i 
naziva se sinom Gospodnjim. On je ukor ut¬ 
jelovljeni našim mislima, sama njegova 
pojava tišti našu dušu" (Mudr 2, 12-13). Na 
takva razmišljanja Knjiga Mudrosti 
odgovara: "Tako oni misle, ali se varaju, jer 
zloća ih njihova zasljepljuje. Oni ne znaju 
tajna Božjih, ne očekuju nagradu za svetost, 
ne vjeruju u naknadu čistim dušama" (Mudr 
2 , 21 - 22 ). 

• Narodu treba reći istinu 

8. Prigodom blagoslova križnoga puta na 
Mariji Bistrici u srpnju 1940. nadbiskup 
Stepinac je kazao: "Mi, dakle, ne bismo bili 
vrijedni niti imena pastira duše, kad ne bismo 
otvoreno govorili ono što Bog u prvom redu 
očekuje od njih. A ne bismo bili nikakvi 
prijatelji narodu svome, kad bismo iz mizer¬ 
nih ljudskih obzira zatvarali oči pred onim što 
naoko izgleda gorko, a što je ipak najsigurniji 
zalog njegove bolje budućnosti" (lb. str. 227). 
Ovo je međunarodna godina obitelji. Cijela 
Crkva usvaja tu Godinu kao posebni poziv na 
zauzetiji pastoral obitelji. Zagrebačka nad¬ 
biskupija u program svojega velikog jubileja 
- 900. obljetnice postojanja - stavila je na prvo 
mjesto duhovnu obnovu obitelji kao jamstvo 
duhovne obnove cijeloga naroda. 

• Protiv svakog totalitarizma 

9. Po Božjoj zamisli obitelj je nepovredivo i 
sveto zajedništvo muža i žene, utemeljeno na 
nesebičnoj ljubavi, da bi u tom zajedništvu 
ljubavlju roditelja i Božjom stvaralačkom 
moći čovjek dolazio na svijet, da bi u obitelji 
nalazio toplinu ljubavi i pravi odgoj za punu 
čovječnost i moralnu zrelost za pravedne od¬ 
nose prema Bogu i ljudima. Stoga želimo i 
ovom prigodom poslušati Slugu Božjega što 
je naviještao i što nam danas poručuje o 
ranama i lijekovima hrvatskih obitelji. Iz 
njegova duboko proživljenog Bogoljublja iz¬ 
viralo je njegovo djelotvorno čovjc-kolju bije. 
To se čovjekoljublje očitovalo u obrani i 
zaštiti svih ugroženih, svih progo-njenih i 
potlačenih ljudi. U svakom tota-litarnom sis¬ 
temu, u kojem su prava čovjeka i naroda bila 
povrijeđena, on je nastupao s proročkom 
hrabrošću u obrani slabih. 

10. Njegovo, pak, evanđeosko čovjekoljublje 
bilo je istinsko nadahnuće rodoljublja, kojim 
je svom hrvatskom narodu uvijek želio 
slobodu i mir, puni napredak na duhovnom, 
moralnom i materijalnom području. Zato je 
bez sustezanja u pirao na poroke koji razaraju 
duhovnu srž čovjeka i nacionalnog bića! 
Otkrivao je proročkom jasnoćom i zla koja 
razaraju obitelj kao Božju ustanovu, 
stvorenu za dobro čovjeka i cijelog naroda. 
Rane na koje je on upozoravao, nažalost, nisu 
izliječene, nego su i u naše vrijeme još 
produbljene i proširene. Materijalističko 
shvaćanje čovjeka, pa prema tome i obitelji, 


izraslo je u mentalitet koji zlo uporno oprav¬ 
dava. Posljedica je to i gotovo polustoljetne 
ateizacije misli i savjesti. Taj je mentalitet 
prožeo razmišljanje i onih koji ne niječu 
Boga, čak tvrde da u njega ne vjeruju. 

• Za dostojanstvo ljudske spolnosti 

11. A koje su to rane? To je odsutnost objek¬ 
tivnih moralnih načela iz slojeva društva, pa 
onda i iz obitelji. To je mudrost ovoga svijeta, 
o kojoj piše Knjiga Božje Mudrosti. U 
mnogim je razmišljanjima izgubljen pojam 
dostojanstva ljudske seksualnosti i ljudske 
osobe; prezreno je očinstvo i majčinstvo; 
prezrena je i bezvrijednom proglašena 
nevinost mladenačkog života. Dostojanstvo 
braka, trajno nijekano protunaravnom 
kontra-cepcijom, izgubilo je smisao, a ljudska 
je osoba postala stvar sebičnog užitka. 
Nijekanje svih duhovnih vrijednosti moralnih 
načela, koja čuvaju osobu i život, dovode do 
najkrvavije rane suvremene civilizacije a to je 
pobačaj; ljudsko biće već u svom početku 
lišeno je prava da bude zaštićeno od 
nepravednog napada na njegovo postojanje; 
proglašeno je od pobornika pobačaja samo 
dijelom tijela žene, poput nekog malignog 
tumora koji se mora što prije ukloniti da se 
ne razraste u rođenog čovjeka. Takav men¬ 
talitet, u svojoj upornoj pobuni protiv Boga i 
protiv čovjeka, prelazi u kulturu smrti. 
Posljedica takve filozofije života je izumiranje 
hrvatskog naroda, jer ubija savjest i 
proglašava ubojstvo nerođenog djeteta 
pravom. 

12. Nadbiskup Alojzije Stepinac govorio je 
prigodom otvaranja hrvatskog svećeničkog 
tjedna u studenom 1940. slijedeće: "Kad, 
naime, ne bismo vjerovali u preporodnu 
snagu evanđelja, ne bismo li mi, gledajući 
kako stanovite organizacije kod nas 
nekažnjeno i na očigled vlasti vrše zločine 
pobačaja, i kako su tamne sile sve stavile u 
pokret da nam mladež otruju, ne bismo li, 
velim, morali reći nešto slično kao Cicero 
’Domovinu još imamo na jeziku ali smo je 
zapravo izgubili’?" (Ib. str. 278). (Veliki je, 
naime, rimski govornik Cicero govorio da je 
država u raspadu zbog nestanka starih vrlina 
i poštenja.) Nadbiskup nastavlja: "Samo 
slijepac ne vidi, da brojna i dobra djeca 
znače dobre i fizičke i moralno zdrave 
buduće obitelji. A fizički i moralno zdrave 
obitelji znače fizički i moralno zdrav 
narod." (Ib. str. 279). Živimo, nažalost, u 
doba kad logika nema puno mjesta u 
svijetu... "Kakva je to logika, kad se sve to 
znade, a s druge strane gledano, kako se 
gotovo nesmetano i nekažnjivo sa strane 
tamnih elemenata poduzima sve da se naša 
hrvatska mladež rastruje štivom i filmom i 
drugim sredstvima." (Ib. str. 280). 

13. Na Euharistijskom kongresu u Čazmi u 
srpnju 1940. Nadbiskup je govorio: "Mnogi 
žele bolju budućnost i znadu vrijednost 
obitelji u narodnom životu, ali se u isto doba 
ne žacaju, da riječju i perom izvrgnu ili 
dopuštaju izvrgavati ruglu obiteljski život..." 
(Ib. str. 261). 


U svojoj propovijedi u studenom 1941. nad¬ 
biskup Stepinac oduševljava mlade na dos¬ 
tojanstvo čiste mladosti, pa govori: "Blago 
obitelji, blago narodu, blago domovini koja 
obiluje čistom i neokaljanom mladeži. Koliko 
bi se prokletstva uklonilo na zemlji, kad bi 
evala krepost svete čistoće medu mladima" 
(Ib. str. 387). Na žalost, u naše vrijeme 
hedonizam je toliko zamračio pameti, a 
sredstva moralnog kvarenja mladih toliko su 
se umnožila, da je gotovo zašutio govor o 
kreposti mladenačke nevinosti. 

Sluga Božji nije nikada ustuknuo pred pritis¬ 
kom duha ovoga svijeta! 

• Pobačaj - samoubojstvo naroda 

14. U borbi za život, promičući kulturu 
života, računao je i na liječnike kao 
najplemenitije izvršitelje zvanja u spašavanju 
ljudskih života, pa im je 10. siječnja 1940. 
uputio pismo iz kojeg donosimo neke misli: 
"Vrlo poštovani gospodine! Svjest odgovor¬ 
nosti pred Bogom kao duhovnog poglavara, 
ljubav prema narodu u kojem sam nikao i 
pijetet prema domovini potiču me, da se na 
vas, vrlo cijenjeni gospodine, kao i na Vaše 
ostale liječničke drugove, obratim s nekoliko 
riječi u pitanju, koje ne samo duboko zadire 
u ljudsku savjest, nego je i od golemog 
značenja za čitav narodni život." 

"To je pitanje abortusa, koji je zauzeo toliki 
mah u našoj domovini, da pomalo dobiva 
karakter pravog narodnog samoubojstva. To 
narodno zlo možete Vi po naravi svoga zvan¬ 
ja najuspješnije pobijati..* Pobačaj je zlo u 
sebi. Nikakve socijalne indikacije, nikakvi 
znanstveni razlozi ne mogu opravdati 
direktnog pobačaja, niti učiniti da on bude 
nešto drugo nego što uistinu jest i što pred 
Bogom ostaje, naime, ubojstvo nevinog čov¬ 
jeka... Prezirni bi smješak nad mojim apelom 
bio samo odraz dubokog pomanjkanja one 
životne ozbiljnosti kojom svi uistinu misaoni 
i etički pojedinci moraju prosuđivati naj¬ 
dublja i najzamašnija pitanja duše i vječnosti, 
obitelji i naroda. Upravo stoga, s druge strane 
ni časom ne sumnjam, da će mnoga gospoda, 
kojim je upravljeno ovo pismo, prožeta 
visokom vjerskom i etičkom svijesti, u 
plemenitosti svoje duše osjetiti kako su ove 
moje riječi istinite i opravdane". Nadbiskup je 
pisao to pismo, kako sam kaže: "U svijesti 
velike odgovornosti pred Bogom, u ljubavi 
prema narodu mome i domovini, koja je u 
meni jača od svakog ljudskog obzira, i u 
dubokoj nadi da će moje riječi biti primljene 
s onom ljubavlju, kojom sam ih napisao..." 
(Ib. str. 196/7). Tako je Nadbiskup napisao 
prije 54 godine u onoj situaciji, a danas je ta 
situacija još dramatičnija, i još uvijek se inzis- 
tira na zakonu koji nam je ostavio u baštinu 
bivši totalitarni sistem. 

• Genetički inžinjering 

15. Danas su rane još dublje. Sredstva kojima 
se etička svijest mladih razara umnožena su i 
još nasrtljivija. Genetički inžinjering porušio 
je sve moralne ograde oko dostojanstva i 
tajne ljudskog početka i pretvorio je ljudsko 
biće u objekt neodgovornog ekspe-rimen- 

tiranja. Sve više prevladava mentalitet da 
grijeha nema. Ali, koji tako misle, varaju se 
jer ne znaju tajna Božijih (Usp. Mudr 2, 22). 
Zato Sluga Božji i nama danas poručuje ono 
što je govorio u Mariji Bistrici u srpnju 1941: 
"...Grijeh je jedino pravo zlo i za narode i za 
pojedince. Sto on znači u životu jednog 
naroda najbolje nas je poučio sam Bog, kada 
govori u svetom Pismu: Pravda uzdiže 
narode, grijeh pak čini narode nesretnima!" 

• Psovkom zatrovana kultura 

16. Medu teškim ranama na moralnom biću 
hrvatskog naroda Sluga je Božji osobito is¬ 
ticao psovku kao najbezbožniji napad na 
Božju čast, na čast Spasitelja Isusa Krista, 
dostojanstvo Presvete Bogorodice. A u naše 
je dane ta, kako on kaže, bogumrska kletva i 
sramota, postala sastavnim dijelom svakod¬ 
nevnog govora, a neki bije htjeli čak proglasiti 
i elementom kulture izražavanja. Govorio je: 
"Psovka mora biti iskorjenjena iz naše 
sredine" (lb. str. 251). 

17. Kako god bile duboke rane i kako god 
izricao gorke riječi, kardinal Alojzije Stepinac 
uvijek je palio pred dušom slabog čovjeka 
svjetlo nade; upućivao je na Božje milosrđe; 
pozivao na povratak i obraćenje u stilu i smis¬ 
lu poput biblijskih proroka. Sa psalmistom je 
pozivao: "Gospodin je tvrđava tlačenom, 
tvrđava spasa u danima tjeskobe. Nek’ se 
uzdaju u te koji znaju ime tvoje, jer ne os¬ 
tavljaš onih koji traže tebe, Gospodine... Jer 
siromah neće pasti u zaborav zauvijek, ufanje 
ubogih neće biti zaludu dovijeka" (Ps 9). 
Pozivao je na promjenu misli i života riječima 
Božjim: "Obratite se k njemu svim srcem 
svojim i svom dušom svojom da činite pred 
njim istinu, i on će se okrenuti k vama, i neće 
sakrivati lica svoga od vas" (Tob 13,8). 

• Euharistija i Marija 

18. Međutim, ako postoje rane na dušama, 
postoji i lijek. Lijekovi duša su božanski dar, 
sakramenti i molitva. Na te lijekove stalno je 
upućivao Sluga Božji. Preporučivao 
srdačnom uvjerljivošću pobožnost prema 
Presvetoj Bogorodici kao utočištu grešnika i 
Tješiteljici žalosnih! Zato je pozivao na molit¬ 
vu krunice osobno i u obiteljima. To su 
nenadoknadiva sredstva duhovne obnove 
koja nam stoje na raspolaganju i u našoj 
jubilejskoj duhovnoj obnovi. 

19. Kardinal Alojzije Stepinac osobito je 
cijenio i preporučivao pučke misije kao 
veoma prikladan pastoralni pothvat za 
uspješnu duhovnu obnovu. O pučkim 
misijama govorio je u bazilici Srca Isusova u 
Zagrebu, 29. rujna 1940: "Nema odličnijeg 
sredstva da se iz mrtvila grijeha i opačina opet 
podignu (kršćani) Bogu, nego su pučke 
misije. Tko zna, koliko se grješnika vratilo 
opet Bogu prigodom pučkih misija i iskreno 
oplakalo teške opačine u koje su upali. Tko 
zna koliko se neprijatelja pomirilo, koliko 
grješnih zajednica razvrglo, koliko Bogu 
mrskih psovki okajalo, koliko tuđeg dobra 
vratilo, u koliko obitelji opet vratio mir Kris¬ 
tov prigodom svetih pučkih misija" (lb. str. 
272). Zaključit ćemo riječima Sluge Božjega 


iz njegove duhovne oporuke, pisane 28. 
svibnja 1957:"... Predraga djeco, budući daje 
"Bog Ljubav", kako to Apostol kaže, ljubite 
se među sobom! Ljubite se uvijek bratski! 
Budite samo kaojedno srce i kao jedna duša. 
Ali ljubite i svoje neprijatelje, jer je to Božja 
zapovijed: Tada ćete biti djeca oca svojega 
nebeskoga, koji pušta da sunce njegovo izlazi 
na dobre i zle i daje da daždi nad pravedne i 
grešne’ (Mt 5,45)... Sjetite se katkada u 


svojim molitvama i mene, svoga pastira u 
teškim vremenima, da mi Gospodin udijeli 
svoje milosrđe. Nadam se, da će mi Isus u 
svojem milosrđu dati milost, te ću moći zauvijek 
za vas u nebu moliti, doklegod bude postojao 
svijet i naša nadbiskupija, i da postignete svoj 
cilj, radi čega vas je Bog stvorio." 

+ Franjo Kard. Kuharić 
nadbiskup zagrebački 


"Bijaše on veliki biskup - mučenik i 
crkveni junak!" 

Odlomci iz homilije kardinala Achile-a Silvestrinija, 
pročelnika za istočne Crkve, 


"Drago mi je što mogu biti s vama da se 
spomenemo velikog biskupa mučenika, 
crkvenoga junaka, kiardinala Alojzija Stcpinca. 
Drago mi je što se ovo događa o šezdesetoj 
obljetnici njegova imenovanja biskupom, 
njegova episkopata, svega njegova biskupskog 
služenja, toga velikog dara Crkvi u mučeništvu 
što ga je Gospodin udijelio u ovom stoljeću. 
Svake godine vi se pitate, i svi se pitamo, koji je 
danas plod toga mučeništva. I pravo smo u 
Knjizi Mudrosti pročitali riječi progonitelja: 
’Da vidimo govori li istinuL.neka side s križa 
pa ćemo mu vjerovati.’ 

Isus nije sišao s križa. Ni mons. Stepinac nije 
sišao s križa. Njegov odgovor bio je kao i Kris¬ 
tov: ’Oče, oprosti im jer ne znaju što čine!’ (...). 

Njegov pastoralni program možemo sažeti u 
četiri točke: sloboda Crkve, vjernost Kristu, 
podlaganje volji Božjoj i potpuno darivanje 
braći. 

Sloboda Crkve! Svi smo bili svjedoci kako je tu 
slobodu branio, iz dana u dan, tamnicom i 
životom. 

Njegovo podlaganje volji Božjoj bijaše poniz¬ 
no, tiho i trajno nadahnuće svakog njegova 
čina, svakog njegova daha. Vjernost Kristu 
dovela ga je do duboke i samoprijegorne 
preobrazbe njegova života u život Kristov. ’Ne 
živim više ja, reče Apostol, nego Krist šživi u 
meni!’ Za malo koga može se reći da je to 
ostvario poput Alojzija Stepinca. 

Poistovjećen je s Kristom može biti višestruko: 
Uvijek je riječ o križu, no ima i drugih oblika 
toga poistovjećenja. No za njega bilo je to samo 
poistovjećen je s križem. Poput Sluge Jahvina 
što ga opisuje prorok Izaija: "Gle, uspjet će 
Sluga moj, podignut će se, uzvisiti se i pros¬ 
laviti! Kao što se mnogi užasnuše ... ali se Jahvi 
svidje da ga pritisne bolima. Žrtvuje li život svoj 
za naknadnicu, vidjet će potomstvo’ (Iz 52,13- 
14a; 53,10). 

Eto kako se Alojzije Stepinac poistovjetio s 
Kristom. Upravo je to uloga mučenika u Crkvi. 
Kao što zrno pšenično kad padne u zemlju 
samo umrijevši može dati veliki urod; kao što 
su starinski oltari uvijek bili podizani na 
grobovima mučenika, na njihovim svetim os- 



Kard. A. Silvestrini propovijeda u crkvi 
sv. Jeronima , 13. II. 1994. 

tacima, na tim se temeljima Crkva izgrađivala i 
nastavlja se izgrađivati. Pitajmo se onda od čega 
se satoji taj temelj, što je taj plod. 

Pročitasmo maločas u Markovu evanđelju kako 
je Isus govorio o svojoj muci ali apostoli ne 
razumiješe i bojali su se pitati ga da im ras¬ 
tumači. A Isus reče: ’O čemu ste putem 
raspravljali?’ Oni zašutješe. Putem su, naime, 
raspravljali tko je od njih najveći. 

Danas se u Bosni i Hercegovini ne samo 
raspravlja. O nd je se vode borbe. Ondje se gleda 
smrti u oči da bi se odlučilo tko je veći. 

Danas nije više u pitanju sloboda Crkve. U 
pitanju je bratstvo medu ljudima. Svejedno je 
pak Krist razapet. 

U ime toga bratstva, nevještena i zahtjevna u 
evanđelju, radi čega se Krist učovječio, umro i 
uskrsnuo, mons. Alojzije Stepinac je u tijeku 
rata pomagao i spašavao Židove, sakupljao 
izgladnjelu djecu i siročad, štitio progonjene 
pravoslavne, usprotivio se prisilnom mijenjan¬ 
ju vjeroispovijesti, deportacijama i pokoljima. 
Danas, pred novim besmislenim pokoljima, 
pred nesposobnošću drugih naroda da djelot- 
vornointerveniraju, da uspostave mir, Mučenik 
kao i u ono doba zaziva mir, oprošten je i ljubav 
(•••)•” 

"Život svoj polažem za ovce svoje"(lv 10, 15) 



BESJEDA NA OBLJETNICU PREMINUĆA 
SLUGE BOŽJEGA ALOJZIJA STEPINCA: Krašić, 10. veljače 1994. 


Čitanja: 

Prvo-Rim 12, 1-2.9-16 

Psalam - Ps 40 (Svagdanja čitanja III str. 72) 

Evanđelje = Iv 10, 11-18. 

Poštovana braćo svećenici, časne sestre, dragi 
župljani župe Presvetoga Trojstva u Krašiću 
sa svoma selima i zaseocima, poštovani 
hodočasnici, svi vi, koje je ljubav prema ovak¬ 
vom ori jašu duha sabrala u ovaj čas! Želim 
vas sve pozdraviti onako, kako je oslovljavao 
u svojim propovijedima naš Nadpastir: Dragi 
vjernici! 

• Život opečaćen Duhom Svetim 

U ovoj Euharistiji spominjemo se svetoga 
dana u povijesti Crkve Božje u PIrvata. To je 
dan preminuća danas već Sluge Božjega, 
nadbiskupa zagrebačkog i kardinala svete 
rimske Crkve Alojzija Stepinca. Izvrsno je to 
sinoć rečeno u memorijalnoj TV-emisiji: toga 
se dana Alojzije Stepinac po drugi put rodio 
u Krašiću - tada za nebo kao svetac i mučenik. 
Obavljamo ovaj sveti spomen ovdje u crkvi 
Presvetog Trojstva gdje je rođen, gdje mu je 
krsna voda umila čelo, te je pritjelovljen kao 
živi ud Tijelu Kristovu, gdje je primio Pečat 
Dara Duga Svetoga, koji je u njegovu životu, 
smijemo reći, bio tako vidljivo djelatan kao 
Duh mudrosti i umnosti, Duh savjeta i jakos¬ 
ti, Duh znanja i straha Božjega. Obavljamo 
ovaj sveti spomen ovdje, gdje je proveo osam 
i pol godina svoga zatočeništva izdržavajući 
hrabro i sveto, jer njegova svetost bijaše 
hrabra i njegova hrabrost bijaše sveta. Tu je 
izdržavao svoju nepravednu osudu od 11. 
listopada 1946. ne tražeći nikakve ljudske 
milosti i nemajući nikakve ljudske ambicije 
do li jedne, kako jednom i sam reče, a 5. 
prosinca 1959. i službeno: "Drugih ambicija 
nemam. Rekao sam više puta: Izdržati do 
kraja i umrijeti u milosti Božjoj! In te, 
Domine, speravi - U Te se, Gospodine, 
uzdam!" (Benigar, 761). 

• Duhovno sazrijevanje u rastućem 
trpljenju 

Nadbiskup Stepinac proživio je ovdje s vama, 
u župnom dvoru u Krašiću, u nepoštednom 
radu i u sve više rastućem trpljenju tjelesnom 
i duševnom oko 3350 dana. Proživio ih je pod 
nesmiljenim pritiscima, koji iako nisu uvijek 
bili do kraja grubi, bijahu stalni i nervirajući. 
Proživio ih je, rekoh, u sve više rastućem 
trpljenju zbog teške bolesti krvi. U toku tih 
godina, radi prevelikog broja crvenih krvnih 
tjelešaca izvađeno mu je oko 35 litara krvi. Ali 
Stepinac se nije predavao trpljenju. On je 


Obrada teksta i podnaslovi 
redakcijski 


trpio, ali trpio radeći i moleći, moleći i radeći 
kao najbolji sjemeništarac, kao zrio čovjek i 
biskup, koji se po svetom Pavlu ne bori i ne 
živi "kao da mlati vjetar" (1 Kor 9, 26). Bilo 



O. B. Duda, OFM, propovijeda u Krašiću, 
10. II. 1994. 


mu je zabranjeno obavljati čine biskupskoga 
reda, stoga je s još većom revnošću i žarom 
osobito vama, Krašićanci, obavljao sve čine 
svoga svećeničkog reda. Kada su ga, nakon 
što je iz Lepoglave došao k vama 5. prosinca 
1951. pitali što će ovdje raditi, u pol šale u pol 
zbilje rekao je: "Evo, ovdje je župnik, a ja ću 
mu biti kapelan." I kapelanovao je revnošću 
mladomisnika i žarom zlatomisnika. 
Najdraža mu je i najsvetija radost bila svag¬ 
danja i nedjeljna sveta Misa, nedjeljno i blag¬ 
dansko propovijedanje, osobito svagdanje i, 
rekli bismo, "sezonsko" ispovijedanje. U 
danima Adventa i Korizme znao je 
proboraviti u ispovijedaonici i po pet sati, 
pogotovo kada okolni župnici sve te godine 
nisu smjeli u Krašić na najnužniju duhovnu 
ispomoć, koju si župnici u tim danima 
pružaju. On je, dakle, ovdje sveto i revno 


svećenikovao, ali sve je to radio, radio i trpio 
kao sveti biskup, obavljajući tako u onome 
što može svoju biskupsku službu, točnije, 
svoju biskupsku ljubav, koja gaje prstenovala 
24. lipnja 1934. sa slavnom i drevnom 
zagrebačkom nadbiskupijom, koja, evo ove 
godine slavi svoj devetstoti jubilej. 

I kada ga je istoga onoga dana upitala 
novinarka, što će u Krašiću raditi, odgovorio 
je: "Raditi i trpjeti za Crkvu!" Doista o 
njegovu radu ovdje u Krašiću danas neću 
govoriti. Neću govoriti ni o tolikim oblicima 
njegove patnje. Spomenut ću samo jedno: 
Alojzije Stepinac, osim što je bio veliki radnik 
i patnik, koji je svoju patnju s radošću 
prikazivao za svoju ljubljenu zaručnicu Crkvu 
zagrebačku, i za cijelu Crkvu u hrvatskom 
narodu, da, za cijelu Crkvu Katoličku, on je 
bio velik i dugočasni žarki molitelj. Jednoga 
je dana sav sretan pred župnikom uskliknuo: 
"Velika mije utjeha kad pomislim, sve ste mi 
uzeli, samo jedno niste - da kao Mojsije 
uzdižem ruke k Bogu da molim!" (VD I, 25; 
Batelja, 252). 

• Snaga svećeništva u molitvi 

Na svom pisaćem stolu držao je globus na 
čijem su podnožju bile napisane riječi psalma: 
"Gospodnja je zemlja i sve na njoj, svijet i svi 
koji na njemu žive." "Imam globus", rekao je 
jednom župniku Vranekoviću, "da se lakše i 
snažnije mogu mislima prenijeti po cijeloj 
zemlji, pa da molim na nakanu onih koji 
većma trebaju." (VD I, 16; Benigar, 627). 
No, sa sasvim posebnim žarom molio se kao 
Nadbiskup za onaj dio Crkve Katoličke, koji 
je njemu povjeren, a to je zagrebačka nadbis¬ 
kupija, a onda cijela Crkva Božja u Hrvata. 
Piše u Vranekovićevim dnevnicima: "Svaki 
dan se molim svetom Agatonu papi i zakli- 
njem ga da se sjeti ugovora koji je u ime 
svetoga Petra sklopio s PIrvatima, da 
pomogne ovom nevoljnom narodu, i svetom 
Grguru VII. papi da spasi zagovorom ovaj 
pritisnuti narod. Kad mu je u vrijeme kralja 
Zvonimira dao krunu kraljevsku, neka mu 
sada sačuva vjeru." (VD I, 40; Benigar, 629- 
630). 

Od tih njegovih molitava za Crkvu, najdraža 
mu je bila "Missa pro populo". Biskup je po 
crkvenom pravu obvezan svake nedjelje i 
blagdana prikazivati svetu Misu za svoj vjerni 
narod. Ta se Misa zove "Misa za narod". 
Premda on nije bio aktivni nadbiskup, mogao 
je smatrati da ta dužnost spada na drugoga, 
ipak je on tu svoju dužnost doživljavao 
najvećom svojom radošću, najvećom čašću i 
obvezom. Kad je jedne nedjelje u Lepoglavi 

Sluga Božji i Vlč. Josip Vraneković, krašićki župnik (+ 1964) i časne sestre Služavke 
Maloga Isusa, koje su dijelile teškoće zatočeništva Sluge Božjega u Krašiću (1951- 
1960); s lijeva na desno: s. Salezija Bauer, s. Nikoli na Vozelj, s. Honorata Matica, s. Ak- 
vilina Paviša, s. Bonaventura Bašić 


upravo bila obljetnica smrti njegove blagos¬ 
lovljene majke Barbare, zamolio je drugog 
svećenika da za pokojnu mamu služi, a on je 
služio "Misu za narod". Jednog dana, bojeći 
se da će ga bolest prisiliti da više ne misi, rekao 
je: "Strah me i pomisliti da ostanem bez Mise, 
pogotovo da ne bih mogao prikazivati Misu 
za narod." (VD V, 64; Benigar, 732). 

Kad smo već kod njegovih svetih misa - i za 
vjernike i za nevjernike - ne mogu a da ne 
prenesem ovamo jedan zapis župnika 
Vranekovića na adresu onih milicajaca koji 
su mu toliko otežavali život, i njemu i vama, 
dragi Krašićanci. Župnika su tih dana teško 
oporezovali. A Kardinal primijeti: "Možda će 
i mene oporezovati što služim svetu misu, 
makar ni od koga ne uzimam stipendije 
(novčanogdara). Jadnici ni ne slute da služim 
svetu misu najviše za njih i protiv njih, ukoliko 
zlo čine (da to zlo drugima ne naškodi), ne bi 
li im se Bog smilovao i obratio ih. A kad bi to 
i znali, ne drže do toga, ali to je sva naša 
borba: molitva, Misa i trpljenje." (VD III, 99; 
Batelja, 294). 

• Objedinjena žrtva Sluge Božjega i 
župnika Vrnekovića 

Ovdje bih, draga moja braćo i sestre, malo 
zastao. Prekinuo bih na čas nit besjede o 
našemu nezaboravnomu Natpastiru kar¬ 
dinalu Stepincu, da progovorim - onako kao 
usput, ali jako povezano s njim - o jednoj 
drugoj osobi. Progovorit ću, dragi Krašićanci, 
o vašem ondašnjem župniku Josipu 
Vranekoviću. Dugo čekam priliku da o 
njemu progovorim, jer on po tajnovitim 
naumima Božje Providnosti na najtješnjiji 
način ulazi u povijest života i trpljenja Sluge 
Božjega kardinala Alojzija Stepinca. 
Smatram da je ovo prava prilika, i uvjeren 
sam da ću time ugoditi i samom Sluzi 
Božjemu, sada - u nebeskoj slavi. Kao što 


bijahu složni i uzajamno odani suputnici i 
supatnici u to vrijeme Stepinčeva krašićkog 
zatočeništva - (bijahu domari istog doma, 
sustolnici istoga stola, sumisnici na istom ol¬ 
taru - u čudnovatu suodnosu: nadbiskup i 
župnik, župnik i kapelan)-, tako su, 
vjerujemo, sada i sretni domari nebeskog 
doma, sustolnici nebeskoga stola, sudionici 
nebeskoga bogoslužja. Stoga Crkva u PIrvata, 
osobito Crkva zagrebačka, nikada ne smije 
zaboraviti to ime, toga čovjeka kojemu je 
Providnost dodijelila da u ime svih nas kao 
Šimun Cirenac pomogne našem Natpastiru 
nositi teški križ njegova nadbiskupskog 
zatočeništva. Josip Vraneković je rodom iz 
Rakovica, u župi samoborskoj. Rodio se 
1917. Za svećenika gaje zaredio sam Nadbis¬ 
kup Stepinac 1945. Nakon kratkog 
kapelanovanja Vranekovića je 1950. Nadbis¬ 
kupski duhovni stol imenovao za upravitelja 
župe Krašić, gdje ga je dopratio ondašnji 
župnik samoborski Franjo Kuharić. Kada su 
- vozeći se na motoru od karlovačke ceste 
ovamo - došli na granicu krašićke župe, 
Kuharić podsjeti Vranekovića na gestu 
svetoga župnika arškoga, Ivana Vijaneja: kad 
je dopro do granice svoje nove župe, kleknuo 
je na tlo i poljubio tu zemlju kao onaj dio 
globusa koji Bog povjerava njegovoj ljubavi. 
Tako je učinio i mladi župnik Vraneković, 
poljubivši tlo krašićke župe. A Kuharić je to 
popratio riječima: "Joža, tu počinje tvoja 
žrtva." 

Njih dvojica još nisu ni slutili što će se uskoro 
ovdje početi događati: žrtva nadbiskupa 
Stepinca i sužrtva župnika Vranekovića. Taj 
je njihov zajednički suživot, ali i zajedničko 
trpljenje, počelo 5. prosinca 1951, kada je 
ovamo iz Lepoglave dovezen naš Natpastir, a 
prva završnica je bila na dan Kardinalove 
smrti, 10. veljače 1960. Druga i konačna 


završnica bila je na dan smrti Josipa 
Vranekovića, 26. srpnja 1964. Ove godine u 
srpnju navršava se tome punih 30. godina. 
Neka su blagoslovljena ta dva, u jednu 
sužrtvu spojena života, i te dvije - u jedan dar 
Bogu - spojene smrti. Onih prvih dana, 
čitamo u dnevnicima župnika Vranekovića - 
krajem 1951. ili početkom 1952. - donio je 
svom preuzvišenom gostu i zatočeniku za 
objed iz zagrebačke tržnice riba. Nadbiskup 
gaje zamolio da to radi njega više ne čini, jer 
je u petak, i inače, zadovoljan s povrćem. 
Vraneković to zapisuje u svoj dnevnik, uz 
napomenu: "No ja znadem što je moja 
dužnost: pružiti, koliko je samo moguće 
bolje." Kada su drugom zgodom Nadbiskupu 
liječnici naredili dužu svagdanju šetnju, 
župnik se rado ponudio da će ga pratiti. No 
Nadbiskup je to otklanjao, ne želeći ga op¬ 
teretiti kraj tolikih župnih obveza. 
Vraneković na to zapisuje (što je vrlo rijetko 
da o sebi govori u svojim dnevnicima: "Stvar¬ 
no sam opterećen poslom i što ne dospijem 
urediti danju, moram često bdjeti i do pola 
noći i duže. Dogodilo mi se da uopće nisam 
legao. No smatram da mi je sada jedna od 
prvih dužnosti da se brinem za njegovo 
zdravlje. I zato često, gotovo svaki dan iz¬ 
lazimo na šetnju." (VD I, 145). 

• Vranekovićevi dnevnici priručnici 
duhovnosti 

Na čast je župniku Vranekoviću sve što je 
učinio, dakako, za župnu crkvu Presvetoga 
Trojstva u Krašiću, za vas, dragi Krašićanci. 
No u ovim godinama u tu je njegovu redovitu 
župničku službu spadala i sva ljubav i briga 
koju je dugovao i sa svom ljubavlju pružao 
svome i vašemu gostu i domaru Sluzi 
Božjemu Alojziju Stepincu. Izvanredan 
dokaz te župnikove ljubavi i pažnje prema 
svom preuzvišenom domaru su tzv. 
Vranekovićevi dnevnici. Oni još nisu izdani 
jer čekaju da isteče povijesni razmak 
potreban za objavljivanje, ali su ih obilno 
koristili u svojim djelima Aleksa Benigar u 
svojoj knjizi Alojzije Stepinac - hrvatski kar¬ 
dinal, kao i Juraj Batelja u svojoj doktorskoj 
disertaciji Živjeti iz vjere - duhovni lik i pas¬ 
tirska skrb kardinala Alojzija Stepinca. 
Pomno sam proučavao te Vranekovićeve 
zapise da u sebi oživim i oćutim kakav orijaš 
duha bijaše naš Natpastir, kardinal Alojzije 
Stepinac. U isto vrijeme doživljavao sam s 
koliko ga je ljubavi, pažnje i uslužnosti 
Vraneković posvuda pratio, pomnoslušaoi - 
često u kasnim noćnim satima - vjerno 
zapisivao njegove riječi, a još više svoja 
zapažanja o Stepinčevu usponu na vrhunce 
kršćanske svetosti. Dobro o tom piše dr. Juraj 
Batelja (str. 258): "Po nadbiskupovu dolasku 
u sjedište svoje rodne župe, mjesni je župnik 
Josip Vraneković - promatrajući Nadbis¬ 
kupovo držanje, pobožnost i stav - zabilježio 
svaki Nadbiskupov mig, riječ, korak, 
razmišljanje i prosudbu..." Bez tih 
Vranekovićevih dnevnika, koji u prijepisu 
obuhvaćaju oko 1000 stranica, nedostajalo bi 

nam nešto najljepše i najvrijcdnije u 
Stepinčevoj biografiji, ne bismo imali 
najdragocjenijih podataka o Stcpinčcvu 
usponu na vrhunce svetosti. Po 
Vranekovićevu svjedočanstvu o tih 3.350 
Stepinčevih zatočeničkih dana u Krašiću 
možemo doista govoriti o mučeništvu 
zagrebačkoga nadbiskupa kardinala Aloj- 
zija Stepinca. I tako se opet vraćamo temi 
današnjeg dana, liku našeg Natpastira kar¬ 
dinala Alojzija Stepinca. Za ovu misu 
zadušnicu odabrali smo pomno biblijska 
čitanja, jer nas ona upućuju na nekoliko, 
smatram, bitnih obilježja Stepinčeve svetosti 
koja i nas vabi na nasljedovanje. On je živo 
želio, i kao čovjek kršćanin i kao biskup, da 
ostvari poziv sv. Pavla, upućen svim 
kršćanima, želio je i ugrađivaoje sav svoj život 
i trpljenje u to da se ostvari - i za se i za nas - 
te bude, kako kaže sv. Pavao, dušom i tijelom, 
cijelim sobom žrtva živa i sveta, žrtva Bogu 
mila te da cijeli njegov život i trpljenje pos¬ 
tane njegovo duhovno bogoslužje (Rim 12, 
1). On se sav uložio da ostvari sadržaj knjige 
svoga života, kako smo čuli u psalmu: "U 
svitku knjige piše za mene: 'Milje mije, Bože 
moj, vršiti volju Tvoju, zakon Tvoj duboko 
u srcu ja nosim’." (Ps. 40,9). 

• Dragovoljni dar života za Crkvu i 
svoj narod 

Evanđelje nam je pred oči ponovno dozvalo 
premilu sliku Isusa kao Vrhovnog pastira, 
koji tako ljubi svojeovce da za njih polaže svoj 
život. Takav pastir, po uzoru Krista Dobroga 
Pastira, bijaše naš zagrebački nadbiskup kar¬ 
dinal Alojzije Stepinac. U Vranekovićevim se 
dnevnicima stalno navraća u najrazličitijim 
varijantama ova misao: Nadbiskup Stepinac 
je živo osjećao da je njegov poziv, da Bog to 
od njega želi i hoće: da postane žrtva svoga 
nadbiskupskoga služenja. I on se sav u to sa 
svom marljivošću i žarom ulagao da doista 
BUDE ŽRTVA. Duboko nas diraju ti 
Vranekovićevi zapisi, koji možda ni sam nije 


bio svjestan koliko ih je puta i u koliko 
različitih prilika zapisao kroz 3.350 dana, s 
usana svoga gosta i domara Alojzija Stepinca. 
Od dvadesetak takvih zapisa odabirem samo 
neke, znajući da ćete mi oprostiti što se moja 
besjeda time produžuje. Giuseppe Massucci, 
tajnik Vatikanskoga poslanstva u Zagrebu, 
zapisao je krajem 1945, kada su se po 
Zagrebu skupljali potpisi za uhićenje 
Stepinčevo: "Ako se to dogodi - kazao je tada 
naš Nadbiskup - izvijestite Svetog Oca da 
rado dajem svoj život za Katoličku Crkvu." 
(Batelja 246). 

• Radosno je trpljenjem proslavljao 
Boga 

U svom obrambenom govoru na sudu, 3. 
listopada 1946, kaže: "Ja sam za svoje uv¬ 
jerenje sposoban podnijeti ne samo 
ismjehivanje, prezir i poniženje, nego, jer mi 
je savjest čista, pripravan sam svaki čas um¬ 
rijeti." Na godišnjicu Kardinalove osude koju 
je on svake godine s posebnom pobožnošću i 
zahvalnošću Bogu, što mu je tada milost dao 
za ustrajnost, proživljavao, 11. listopada 1954. 
Vraneković na šetnji bilježi ove njegove riječi: 
"Iza izrečene osude sjedio sam sam u svojoj 
ćeliji. Bio sam posve miran i umoran. Glavu 
sam oslonio na ruke i zaspao za stolom. Ako 
treba trpjeti, trpjet ćemo, ako u zatvor u zat¬ 
vor, ako umrijeti umrijeti, ali sotoni popustiti 
- to nikada!" (VD 11,277; Batelja, 251). 

I opet moramo malo zastati. Dužni smo 
pripomenuti da je ta Stcpinčcva žrtva Bogu 
prikazana, bilo čista od svake mržnje i 
neprijateljstva. Toliko puta, koliko puta se u 
Vranekovićevim dnevnicima ponavlja 
Stepinčeva spremnost na žrtvu života, toliko 
i više puta Stepinac uvijek iznova ističe i žup¬ 
nika na to potiče: "Ne smijemo mrziti!" Ta ga 
je Isusova zapovijed i u snu držala budnim. 
Tako je 2. travnja 1959. ujutro pripovijedao 
župniku: "Svakojake lude sanje mučile me i 
ove noći. Nađem se pred vratima, a preda 


mnom milicajac. Sve u meni zakipi, tako da 
sam u srcu osjetio da navalim. Probudim se i 
rečem: ne smijemo se ovako osvećivati. Mi 
moramo ljubiti! To je osnovno kršćanstvo." 
(VD IV, 167). 

O, vi, nekoć krašićki milicajci! O da čujete tu 
riječ! Jednako pripomenu i 22. listopada 
1956: "Gledam milicajca kako budno pazi na 
svaki naš pokret i tko dolazi k nama. Mi njih 
ne smijemo mrziti! Daleko to od nas!" Zatim 
dodaje samilosno: "Jadni su, vidim, ti naši 
stražari. Čuvaju svoj kruh - ispričavaju se. 
Vjerujem da je gorak taj kruh. Da sve ovo 
jednom svrši i da odem u Zagreb, Vjerujte mi 
bio bih sretan da svima mogu prirediti jedan 
dobar objed. Sve bi ih bez razlike okupio oko 
stola." (VD III, 85; Batelja, 288). 

• U njegovoj se žrtvi otčitava 
mučeništvo radi Krista 

I još samo jedno prije nego nastavim. Da je 
Stepinčeva je žrtva života bila na svoj način i 
krvava. Zbog tolikih nemilih udaraca života, 
kako dobro zapaža pater Benigar u svom 
životopisu, za borca kakav je bio Kardinal, 
jedno tijelo bilo je nedostatno. Taj raspon 
duha i tijela otkriva najdramatičniju stranu 
njegova života. Premda je njegovo tijelo bilo 
dobre i zdrave građe, ipak uspoređeno sa 
snagom duha, koja je bila upravo orijaška, 
tijelo nije bilo kadro izdržati onu neprestanu 
uzbuđenost, vanjske i unutrašnje potrese 
koje on svladavanjem samoga sebe nije is¬ 
kazivao (str. 730). 

Tako se vrlo brzo u krašićkom zatočeništvu 
već krajem 1953. očitovala opasna bolest 
policitemije, koje se očituje obratno nego 
leukemija, u prevelikom broju crvenih krvnih 
tjclešaca.Tako je kardinalu u njegovoj bolesti 
izvađeno oko 35 litara krvi. On piše u svom 
pismu 5. prosinca 1959, kada su ga zvali na 
milicijsku stanicu da svjedoči u vezi sa 
nepravednim sudom u Osijeku. S tim u vezi 
jednom je u pol šale rekao: "Ako naglo ne 
završim, vidim da ću mnogo patiti. Ali 
moramo i ti ntrrajidn sve do prolijevanja krvi" 
(Benigar, 763). 

I nadoda smješeći se: "Kod mene je to malo 
drukčije. Sveci su prolili pet litara krvi i u nebu 
su, a ja već 35 litara i još sam jadni grešnik" 
(VD IV, 15; Batelja, 301). 

Ta odluka, ponavljam, ta Stepinčeva sprem¬ 
nost, ta velikodušna dragovoljnost prikazati 
svoj život Bogu i tako ispuniti svoje biskupsko 
služenje, toliko se puta ponavlja u 
Vranekovićevim dnevnicima, da nas ona 
uvodi u najveću intimnost onih dugih raz¬ 
govora, koje je on pred svoga Boga izlijevao 
pred svetohraništem. Tako 17. siječnja 1954: 
"Bog će dati da moj život ode." I nastavlja kao 
da sebi govori: "Evo, otići ćeš. Neka idem! 
Rado dajem život za dobro Crkve i naroda." 
(VDII, 118). 

Na dan Karmelske Gospe, 16. srpnja iste 
godine 1954., rekao je: "Cijelu noć nisam 
spavao (radi boli u stopalu lijeve noge). Boli 




KARDINALU STEPINCU 
(Sastavio jedan njemački svećenik) 

Našega na grobu Utjehu 

naroda tvojemu strpljivost 

otac djeca dao 

sin ti mi! si nam . 

nadbiskup Stepinče Kad nas ne 

hrvatski budi nam shvaćaju 

mrtav otac nije 

i ziv> i brat > nas sram , 

srcima bez tebe slavnoga 

nada narod doći 

siti jesam. će dan. 

me i peče ... Vidim da mi nema duga boravka 
na zemlji. U ruke Božje! Ali dok sam tu, ne 
popuštam. NEK BUDEM ŽRTVA, ako je 
tako volja Božja, samo neka se širi Crkva 
Božja, neka se dobri Bog smiluje jadnom 
čovječanstvu, a posebno našem narodu" 
(VDII, 236). 

A 23. travnja 1953. čitamo kod Vranekovića, 
opet sa Stepinčevih usana: "I mi da se pok¬ 
lonimo takvu sistemu? Bijedni ovaj život 
dajem, a kad bih mogao, rado bih dao i sto 
života, samo da Crkva živi i napreduje." (VD 
I, 150). Čovjek se tu spontano prisjeća poz¬ 
natih stihova pjesnika-svećenika Izidora Pol¬ 
ja ka, u pjesmi je to možda pjesničko 
preuveličavanje, ali za Stepinca je to istinska 
zbilja i zbiljska odluka: 

"Ne molim te, Kiste, crven giimiz časti 
niti raskoš blaga, niti snaga vlasti. 

Samo to te molim, satno to te molim, 
da ti služit smijem, da te žarko volim. 

Da se za čast tvoju i borim i stradam, 
a jedinoj plaći da se tebi nadam. 

Pa, da kao vitez iz davnih vremena 
umrem za te srca sto puta probodena!" 

Sjeća nas to i vrlo poznata pjesma suv¬ 
remenog pjesmotvora Thomasa Stearnsa 
Eliota Ubojstvo u katedrali o Thomasu Be- 
cketu iz XI. stoljeća. Pred razularene kraljeve 
plaćenike, koji ga ubiše u njegovoj katedrali 
u Canterburyju, izlazi gord i stamen u obrani 
prava Božjih i Crkve: 


Himna Nadbiskupu 

Velikom svom svećeniku, glasniku 
sunčanog žara, 

Koji iz grobišta ledenih poljane cvijeća 
stvara: 

Blagoslov, Boze , daj! 

Svijetlomu duša čuvaru, ovaca Tvojih pas¬ 
tiru, 

Daj da u danima gnjeva and jelom bude 
miru: 

Apostol, Prorok, Vodj! 

Blažena gruda da bude, kuda Mu noga 
stane. 

Tame da paklene bježe, sunce da 
plamenom plane: 

Ljubavi bratske svud! 

Besmrtnog vijenca daj cvijeće glavu da 
Njegovu kiti; 

Daj Mu iz zlatnoga vrča besmrtne ljubavi 
piti: 

Blagoslov, Bože, daj! 


Dr. Vclimir Deželić, St. 


Upravo nevin čovjek 

mora, poput odvažna lava, biti neustrašiv. Evo 
me! 

Ne izdadoh kralja. Svećenik sam, kršćanin, 
spašen krvlju Kristovom, 

Spremnom da pati s mo jom krvlju. 

To vazda znak je Crkve. Znak krvi. Krv za krv. 
Njegova Krv dana da moj život otkupi, 

Moja krv dana da plati za njegovu smrt, Moja 
smrt za Njegovu smrt. 

To je proglas Isusa Kista, 
zakon koji je on sam sebi postavio 
zakon koji slijedi svaki njegov učenik, 
spreman da za nj bude mučenik. 

Od ove ljubavi nitko nema veće 
Nego da život položi za onoga koga ljubi. 

Vrijeme je, braćo i sestre, da zaključim svoju 
besjedu. Zahvaljujem vam na dobrostivosti i 
pažnji kojom ste me pratili. 

• Bogu jedinome čast i slava 

Ipak, prije nego završim, dužan sam reći 
jednu vrlo važnu, vrlo važnu napomenu. Bio 
sam nazočan na marijabistričkom proštenju 
1946, kada je održao u svojoj Prvostolnici 
zaključnu propovijed. Kako je uzlazio na 
propovjedaonicu, u ono doba već otvorenih 
bijesnih napadaja na njegovu osobu i na 
Katoličku Crkvu, mi smo ga pratili sa sve 
većom uzbuđenošću. I kad je stupio na samu 
propovjedaonicu, katedralom se prolomio 
silan pljesak ljubavi, simpatije, sućuti i 
oduševljenja. Bio je to, vjerujem, prvi pljesak 
u zagrebačkoj katedrali. On je stajao mirno i 
dostojanstveno, kao uvijek, a onda je zaok¬ 
ružio pogledom po prepunoj crkvi, i odsječito 


zapovjedio: "Prije svega, dragi vjernici, molim 
vas da se u crkvi okanite svakoga pljeskanja 
jer - u crkvi jedina čast ide Bogu jedinome, i 
nikomu drugomu." U toj riječi "i nikomu 
drugomu" kao daje - pred Božjom veličinom 
pokosiosamoga sebe,jer neželjaše biti drugo 
no Sluga Božji. Svaki biskup nosi crvenu 
kapicu koja se zove "Soli Deo - Bogu 
jedinomu". Ne skida je ni pred jednim čov¬ 
jekom doli pred Bogom jedinim. Stoga je i u 
misi skida kad s predslovljem počinje sveta 
žrtva. Naš nadbiskup Stepinac živo je 
njegovao ovu tako duboku kršćansku duhov¬ 
nost Soli Deo. Često se u Vranekovićevim 
zapisima ponavljaju njegove riječi, kad su ga 
ljudi hvalili: "Bogu jedinome ide sva čast. On 
je jedini, kako molimo u Slavi: "Tu solus 
Sanctus, Tu solus Dominus, Tu solus Altis- 
simus - Ti si jedini svet, Ti si jedini Gospodin, 
Ti se jedini Svevišnji!" 

I ovu svoju besjedu ne održah ponajpače u 
čast svom Natpastiru Alojziju Stepincu, nad¬ 
biskupu zagrebačkomu i kardinalu Svete 
Rimske Crkve; sve što o njemu rekoh, sve što 
znamo o Alojziju Stepincu i čime se 
ponosimo, to je Tebi, Bože, na čast. 

Piše sv. Irenej, krajem II. st. poslije Krista: 
"Slava je čovjekova Bog", ali i "Slava je 
Božja živi čovjek!" Naš nadbiskup kardinal 
Alojzije Stepinac djelo je Tvoje milosti, on 
nam je dar Tvoje ljubavi. Budi blagos¬ 
lovljen, Gospodine Bože naš, što si nam 
darovao, što si nam oblikovao, što si nam 
posvetio takvoga svoga slugu i našeg nad¬ 
biskupa. Budi blagoslovljen po nadbiskupu 
Stepincu! I neka Te - sada u ime svih nas, a 
jednom po svima nama - kroza svu vječnost 
blagoslivlja Tvoj i naš Alojzije Stepinac. 
Slava Tebi, Gospodine! 



Papa Ivan Pavao II. pred poprsjem Sluge Božjega 
što ga je izradio prof. Ivan Meštrović 

U brzojavu o 25. obljetnici smrti kardinala Alojzija Stepinca Vrhovni je Prvosvećenik 
posvjedočio: " Ostaje živa uspomena na njegovo uzorno sjedočanstvo vjere i na njegovo 
velikodušno biskupsko služenje!' 

Papa Ivan Pavao II. 

• Neke datosti 

Godine 1994. navršava se prva 
stogodišnjica rođenja sv. Maksimilijana 
Kolbea. 

Božji ljudi, sveci jednog povijesnog 
razdoblja, imaju mnogo zajedničkog. 
Bliski su u načinu djelovanja, u 
pogledima na život i svijet, otkrivaju 
pogibelji i opasnosti koje ugrožavaju 
Božju Crkvu, pronalaze sredstva i 
načine kako istinu vjere, ljubav prema 


Gospe Lurdskc, 10. veljače 1960. u 
komunističkom "paklu". 

Sv. Maksimilijan doživio je u Rimu 
u živo opasnosti masonerije, i utemeljio 
je sa šest drugova 16. listopada 1917. 
"Vojsku Bezgrešne", pobožnu udrugu 
kojoj je cilj borba protiv neprijatelja 
Crkve posebno protiv masonerije. 
Sluga Božji Alojzije doživio je u Rimu 
sve zlokobne posljedice masonerije i 
vrativši se u domovinu, kao svećenik i 


Crkvu, za kulturu, za ljudsko društvo. 
To je "pogibeljna družba i po ljudsko 
društvo nadasve opasna". Naziva ga 
"krvožedni boljševički zmaj". Cilj mu je 
uništenje katoličke vjere, osnova 
kršćanstva i svih moralnih i vjerskih 
vrednota. Sluga Božj i doživio je sramot¬ 
ni pad nacizma i čvrsto vjeruje da će doći 
i pad, zalaz crvene zvijezde, pad 
komunizma, utjelovljenje laži i mržnje, 
utjelovljenje Sotone. 


_ DVA SVJETLA: STEPINAC - KOLBE _ 

SLUGA BOŽJI 
ALOJZIJE STEPINAC I 
SVETI MAKSIMILIJAN KOLBE 


(uz stogodišnjicu rođenja sv. Maksimiliana Kolbea) 


Crkvi produbiti, proširiti, obraniti. Iako 
svaki svetac ima svoju posebnu kariz¬ 
mu, ipak ih isti problemi i opasnosti 
zbližuju. 

Sluga Božji Alojzije Stcpinac i sv. 
Maksimilijan su suvremenici. Značajno 
je kako se podudaraju u nekim događa¬ 
njima. 

Sv. Maksimilijan Kolbe rođen je 8. 
siječnja 1894. kada Crkva slavi spomen 
Gospe Brze pomoći, a Sluga Božji Aloj- 
zijc Stcpinac rođen je 8. svibnja 1898. 
kada Crkva slavi Mariju Posrednicu. Sv. 
Maksimilijan je kršten istog dana kada 
je rođen, Sluga Božji Alojzije je kršten 
unutar 24 sata od rođenja. 

Sveti Maksimilijan imao je u svom 
djetinjstvu viđenje dviju kruna, bijele i 
crvene. Sluga Božji na krštenju dobiva 
dva znakovita imena: Alojzije, znak 
netaknute nevinosti koju će sačuvati 
cijelog života; od djetinjstva su ga 
nazivali sveti Alojzije. I drugo ime Vik¬ 
tor, koje podsjeća na mučeništvo koje 
će svojim životom, posebno svojom 
smrću posvjedočiti. 

Sveti Maksimilijan umro je 14. 
kolovoza 1941, uoči Velike Gospe, kao 
žrtva ljubavi u nacističkom paklu. Sluga 
Božji Alojzije Stepinac umire uoči 


posebno kao nadbiskup, bori se protiv 
ove opasne i tajne organizacije, paklene 
družbe, legla nemorala i pokvarenosti, 
zakleta neprijatelja Katoličke Crkve. 
Siguran je bio da će masonerija uskoro 
nestati. 

I druga dva neprijatelja Crkve 
zbližuju sv. Maksimilijana i Slugu 
Božjega Alojzija. Sluga Božji Alojzije je 
veliki domoljub, ljubi svoj narod, 
spreman je položiti svoj život za 
vrhunaravnu sreću svoga naroda. On iz 
dna svoje duše osuđuje nacizam, 
nacionalizam koji od naroda stvara idol 
kome se jedinom treba klanjati, gaji 
mržnju prema svim drugim narodima. 
Piše Apostolskom nunciju u Beograd 5. 
srpnja 1935: "Preveliku uvijek bol 
osjećam poradi nacionalizma krajnjeg 
gdjegod se u svijetu pojavi, po kojem 
čovjek čovjeku nije više prijatelj i brat 
nego postaje vuk, ina budućem Saboru 
Svete Crkve treba osuditi među prve 
današnje hereze (zablude) esktremni 
nacionalizam kao kugu ljudskog roda.” 

Drugi neprijatelj je komunizam. 
Sluga Božji ima pred sobom 
boljševizam kakav se pokazao u Rusiji, 
pa u Meksiku i u Španjolskoj u 
građanskom ratu 1936. U svojim 
okružnicama, govorima i nagovorima 
upozorava na njegovu opasnost za 


Sredstva borbe protiv zabluda, 
hereza, neprijatelja svete Crkve sv. 
Maksimilijan vidi u produbljivanju is¬ 
tina vjere, širenju katoličke štampe, u 
širenju katoličke vjere misionarskim 
radom. 

I Sluga Božji Alojzije vidi potrebu 
katekizacije svih slojeva naroda, 
potrebu katoličkog tiska, potrebu 
katoličkih misija. Napose je stavljao 
naglasak na katolički tisak, ističući 
misao pape Pija X: "Uzalud je graditi 
crkve, ako nemate štampe." Apostolat 
katoličkog tiska je neizmjerna sila 
kojom se Crkva može suprotstaviti 
naletu "crne svemoći", nemoralnog 
tiska, kojim se služe Božji neprijatelji i 
protivnici njegove Crkve da zatruju i 
razore sve što je istinito, lijepo, sveto u 
narodu. 

Katolički tisak, naprotiv, svjedok je 
kršćanske istine, autoritativni ovlašteni 
pedagog, veliki propovjednik. Posebno 
katolički dnevnik je kao propov¬ 
jedaonica među narodom. I dok 
svećenik propovijeda nedjeljom i na 
određenom mjestu, određenom broju 
ljudi, dotle, upozorava Sluga Božji, 
katolički dnevnik propovijeda svaki 
dan, na svakom mjestu, svakom čovjeku 
koji ga čita. 

Dobro nam je poznato što je sv. 
Maksimilijan činio i danas čini preko 
Vojske Bezgrešne za katolički tisak, za 
širenje vjere i ćudorednih istina na svim 
područjima ljudskog postojanja. 

Sluga Božji Alojzije učinio je mnogo 
na području katoličkog tiska, u 
mogućnostima u kojima je živio i 
njegove riječi ostaju i danas kao trajni 
poticaj na zauzeti rad oko širenja i 
čitanja, upravo apostolskog rada svakog 
kršćanina na području katoličkog tiska. 

• Marijin vijek 

Sluga Božji u svojim pismima i u 
svojim razgovorima s vlč, 
Vranekovićem, krašićkim župnikom, 
nalazeći se u zatočeništvu u rodnoj župi 
u Krašiću (1951-1960), često govori o 
vremenu, dobu, eri Marijanskoj, koja će 
sigurno nastupiti nakon pada komuniz¬ 
ma, kako je to Gospa obećala u Fatimi. 

Kad su Rusi poslali satelit oko 
zemlje, kada su ostvarili interkontinen¬ 
talne rakete i posjedovali snažno 
atomsko naoružanje, u rukama su već 
držali gotovo trećinu zemlje, mnogi su 
pomislili, sve je propalo, komunizam će 
pobijediti. A on iz Krašića piše, 2. rujna 
1957: "Čuli ste sigurno ovih dana puno 
govoriti o boljševičkim i komunističkim 
interkontinentalnim raketama (...). 
Slabići, tu i tamo, u vjeri, lako bi se 
mogli pokolebati i misliti: sve je iz¬ 
gubljeno, komunizam ide u susret pob¬ 
jedi! Ti si, hvala Bogu, svećenik vjere, pa 
se nadam, da ni Tebe ni ostale dobre 
braće svećenika neće impresionirati ni 
prestrašiti niti komunističke 
interkontinentalne rakete, a da nećeš 
postaviti svoju nadu niti u američke 
rakete. ’Zavapih k tebi, Bože, rekoh: Ti 
si uzdanje moje, sigurnost moja u zemlji 
živih.’ Bog i nitko drugi je naša nada i 
naše ufanje (...). Ali ime Božje neće 
srušiti niti interkontinentalne rakete, 
makar nosile naoružanje svih A, B, K i 
U bombi na svijetu." 

"Mene ni najmanje ne plaše nuk¬ 
learne bombe, pisao je dr. Ivi Andresu, 
1. svibnja 1954, marijanske godine, tog 
apokaliptičkog vremena; (...) kao i 
uvijek mi smo i sada optimisti, i to 
stopostotni, i bit ćemo i onda, ako bude 
valjalo položiti život u toj borbi između 
Boga i Beliala, između dobra i zla. Tako 
nas uči Isus Krist, koji je kao oporuku 
ostavio svojim apostolima: "U mene se 
pouzdajte, ja sam pobijedio svijet!" 

Kad je neki prvak komunističke par¬ 
tije rekao kako Katolička Crkva neće 


još dugo potrajati, jedva 100 godina, 
Sluga Božji je u pismu, datiranom 2. 
svibnja 1957., upravljenom dr. Ferdi 
Fuchsu, zapisao: "Mi dakle nastavljamo 
svoj križni put, dokgod hoće tako Onaj, 
koji pred nama nosi križ, a to je sam Isus 
Krist. A ne idemo uzalud tim križnim 
putem. Eto, sjećam se, kako su proroci 
komunizma proricali, da će za decenij, 
dva, biti likvidirana Katolička Crkva u 
našoj zemlji. Jučer mi je netko poslao 
prijevod iz ’The Times’, gdje na svoje 



Sluga Božji u pratnji mons. Nikole Borića 
i mons.Krešimira Pećnjaka polazi, 29. VI. 

1944. u katedralu na Misu svećeničkog 
ređenja 

čudo čitam, da je stanoviti prvak KPJ 
izjavio, da, za to treba dugi rok, možda 
i sto i više godina. Dotle se već neće 
znati za prah svih šefova KPJ, ali će 
Katolička Crkva, to budite sigurni, živ¬ 
jeti i raditi, i ufam se, potpuno pom¬ 
lađena, a prema riječima psalmiste: 
’Obnovit će se kao u orla mladost 
moja’." 

U pismu jednom svećeniku, 4. srpnja 
1957, piše: "Katolička Crkva postoji već 
blizu dvije hiljade godina, ima božansko 
jamstvo opstojnosti do konca svijeta. 
Komunistička partija s mukom broji sto 
godina, a za sto godina pripadat će samo 
povijesti." 

Profesoru Ivanu Meštroviću, Sluga 
Božji piše 2. lipnja 1959: "Komunizam 
niječe Boga i ismjehuje ga i sigurno ga 
nije zasadio Bog nego đavao, a đavao je 

izgubio bitku na Kalvariji, i zato će 
sigurno izgubiti i na Kalvariji mističnog 
tijela Kristova, koje je Crkva koja danas 
uzlazi na svoju Golgotu." 

Već godine 1942. govorio je 
kongreganistima Marijine 

kongregacije: "Ako tko može i mora biti 
optimist, a ono sigurno štovatelj 
Marijin. I Ona, koja je satrla glavu zmiji 
paklenoj, ima danas, koliko god treba, 
snage da satare u prah sve što se diglo 
protiv Boga i Božjeg poretka u svijetu. 
To nam daje naslućivati i po svojim ob¬ 
javama u Fatimi. Gore, dakle, glave i 
srca, drage zbornice i zbornici 
Marijini!" 

"Blizu je pobjeda Marijina, blizu je 
vijek Marijin, i zasjat će u svem sjaju 
Kraljevstvo Krista i Kraljice, Presvete 
Djevice Marije, Kraljevstvo istine i 
života, pravednosti, ljubavi i mira, za 
kojim toliko uzdiše čovječanstvo." "Ja 
sam uvjeren, da dolazi vijek Isusa i 
Marije", "zlatni vijek", kako je navijes¬ 
tila Marija, dulje razdoblje mira, kako 
ga je Gospa obećala. 

U svojim pismima piše da se 
komunizam može nadvladati i bez rata. 
I poput svetoga Maksimilijana proročki 
govori: "Uvjeren sam da će se Rusija 
obratiti i da će lik Majke Božje stajati na 
Kremi ju." 

• Sluga Božji kard. Stepinac i sv. 
Maksimilijan Kolbe 

Sluga Božji Alojzije Stepinac upoz¬ 
nao je sv. Maksimilijana Kolbea u svom 
zatočenju u Krašiću. Imamo osam 
pisama njegovih naslovljenih na o. Pija 
Polonija, tada provincijala franjevaca 
konventualaca Hrvatske provincije. 

U prvom pismu, 17. prosinca 1954, 
Sluga Božji piše: "Primio sam biografi ju 
o. Kolbea preko vlč. Kuharića, 
upravitelja župe u Sv. Martinu pod 
Okićem (danas nadbiskupa 
zagrebačkog i kardinala). J a sam doduše 
već više stvari pročitao o Kolbeu, ali 
nijedna nije bila tako opširna ni lijepa 
kao ova. Srdačna hvala! Nadamo se da 
nećemo dugo čekati, kad će i o. Kolbe 
postići čast oltara, na ponos čitave 
Crkve Božje i na diku Reda konven¬ 
tualaca, kojemu je pripadao. Fiat! Fiat! 

Neka bude čitavoj Vašoj dragoj 
provinciji trajni podstrek, da ne strepi 
nimalo pred progonstvima, koja nas 
biju, nego da drži pogled uvijek 
usmjeren prema nebu kao o. Kolbe. 
Nadam se, da se s njime zajedno raduje 

već i pokojni o. Teofil Han, moj supat¬ 
nik iz Lepoglave. 

Upravo čitam kod jednog benedik¬ 
tinskog autora tumačenje jednog 
pasusa iz evanđelja: ’Zadaća je apos¬ 
tolskih muževa i to da poučavaju narod, 
ne samo riječima božanskog nauka 
nego i sjajnim primjerom života. Zbog 
toga, svećenik, božanskom ljubavi 
oplemenjen svim će silama uznastojati 
da Crkva bude goruća i svjetleća.’ 

Tu je opomenu, kao što vidimo 
savršeno shvatio o. Kolbe, poučavajući 
narod ili bolje, svjedočeći izvrsnim 
primjerom ljubavi prema bližnjemu, u 
vrijeme, kad je mržnja, reć bi, preuzela 
vlast na zemlji. Kakva pouka! 

Želim čitavoj Vašoj provinciji, daju 
prožme duh o. Kolbea, duh neizmjerne 
ljubavi prema Bezgrešnoj Majci Božjoj, 
duh ljubavi prema nesretnim 
bližnjima.” 

Istoga dana pisao je vlč. Kuhariću: 
"Ja sam, uistinu, već čitao mnogo 
članaka o patru Kolbeu, ali bit će mi 
draga i ova biografija. Čini se da nije 
daleko dan kad će i p. Kolbe uzići na 
oltar. Bit će to nova potvrda kako je 
Crkva Kristova plodna majka svetaca.” 

Sluga Božji se u svojim 
propovijedima služio primjerom sv. 
Maksimilijana. Tako u jednoj 
propovijedi tumači primjerom sv. Mak¬ 
similijana koji se predaje kao žrtva 
ljubavi da spasi život oca obitelji, Kris¬ 
tovu žrtvu na križu prinesenu za spas 
čovječanstva. 

Sluga Božji je mnogo trpio u 
zatočeništvu u Krašiću. Smrtna bolest 
Vasquez (policitemia), s drugim 
pripadajućim bolestima, ljudski 
govoreći nanosili su mu nepodnosive 
boli. A on je sve to podnosio, 
uključujući i danonoćni nadzor policije, 
s posvemašnjim duševnim mirom i op¬ 
timizmom. 

Taj optimizam osjeća se i u pismu 
napisanom patru Piju, 25. travnja 1955: 
"Nadamse, da stesvivedraduha, kao što 
je ostao vedar, nasmijan Vaš o. Mak- 
similijan Kolbe, i onda, kad je valjalo 
poći u ćeliju smrti. Sve će proći, Crkva 
Božja će ostati.” 

I to se osjeća u slijedećem pismu, 21. 
siječnja 1959, o. Poloniju: "Srdačna 
hvala na molitvama! One me drže 
uspravno kraj sve bijesne mržnje 
progonitelja, kojima nastojim prema 
slabim silama zlo uzvratiti dobrim 
moleći za njih, kako nas je učio Krist 

Gospodin. Straže dan i noć pred kućom 
po dvojica, u stopu za stopom ako bih 
pošao na šetnju. Tako prošle nedjelje, 
kad sam nakon tri mjeseca opet izašao 
van, do kapele sv. Ivana, da služim pol- 
danu misu, tu je oltar sv. Antuna Pustin¬ 
jaka kojeg puk štuje kao i sv. Antuna 
Padovanskog.” 

v Zatim govori o ustrajnosti i završava: 
"Želim sebi, dragi o. Polonijo, Vama i 
svima članovima Vaše provincije, da ne 
sustanete. Ako bezboštvo udara po 
nama, udarajmo i mi dalje strpljivo po 
njemu, jer će se sigurno jednoga dana 
srozati. Oni ne mogu ništa dok se mi 
držimo Boga. 

Koji u to sumnjaju, nisu dostojni da 
se zovu kršćani, a kamoli katolici 
kršćani. 

Uostalom, nije li baš vama konven- 
tualcima dao u najnovije doba i te kakav 
primjer u tom pogledu vaš veliki subrat, 
mučenik, žrtva nacističkog zvjerstva? 
Nije bezboštvo nacizma pobijedilo 
njega, nego on nacističko bezboštvo. 
Sasvim sigurno proći će tako i drugi 
’izmi’ koji se ne upiru na Boga nego na 
sotonu". 

Na čestitku prigodom 25. godišnjice 
episkopata godine 1959. piše o. 
Poloniju među ostalim:"... ja sam nosio 
u srcu slutnju, da se sprema nešto vrlo 
teška i bolna, kad je između stotina 
zaslužnijih, sposobnijih i vrednijih 
svećenika Gospodin Bog nadahnuo 
moga predšasnika, da upravo mene 
predloži nakon tolikih pokusa, što ih je 
bio učinio i usprkos mnogih molbi, da 
me pusti na miru, jer nemam ni znanje 
ni iskustva za to odgovorno mjesto, a 
niti kanonskih godina... Mogao sam 
tada zavapiti kao nekoć Jcremija 
prorok: A, a, a, ne znam govoriti, dijete 
sam! Tek tri i po godine svećenik... 

Nakon svega, dugih i strašnih 
godina, molim Boga samo, neka mi 
radije dade poginuti kao i Jercmija 
prorok, nego izdati Božju stvar u našoj 
domovini i našem siromašnom narodu, 
kad grabežljivi vuci nasrću na stado 
Kristovo, u Kini, u Češkoj, u Mađarskoj, 
kod nas. Svuda blistava obećanja za 
svećenike ’patriote’, ’mirotvorce’, a iza 
svih udruženja skriva se sotona da 
zavede one koje može zavesti, osobito 
izabrane." 

U jednom od posljednjih pisama u 
siječnju 1960. Sluga Božji piše: "Na rubu 
sam groba, ali ni za tren ne sumnjam u 
pobjedu Crkve Božje, makar i ja trebao 


vlastitom krvlju natopiti kardinalski 
grimiz, jer znam tko stoji iza Crkve." 

Taj optimizam nalazi se i u 
posljednjem pismu što ga je Sluga Božji 
napisao patru Piju 23. siječnja 1960, 
dvadeset dana prije svoje svete smrti: 
"Nadam se da niste klonuli duhom zbog 
nevolja naše Crkve. To se ne smije 
nikada dogoditi! Ako danas bezboštvo 
cvate, ne znači da je njegova 
budućnost... 

Pravi put pokazuje Krist. Ako njega 
budemo slijedili ustrajno, nema sumnje 
da će Crkva naša opet odahnuti u 
slobodi. Sa žalošću moram reći, da ne 
pokazuju baš odviše vjere svećenici i 
laici kad sumnjaju u konačni ishod 
borbe vjere i nevjere, Boga i đavla, 
makar omjer sila koji put govori u 
prilog sotone. 

O. Kolbe nije sigurno sumnjao u 
ishod te borbe ni onda, kad je ulazio u 
ćeliju smrti, da se više nikada živ iz nje 
ne povrati. Mislim da mu je do 
neograničenog pouzdanja u budućnost 
Crkve pomogla ona, koju je toliko 
štovao, za koju je Bog rekao, na početku 
ljudske povijesti: ’Ona će ti satrti glavu!’ 

Držite to pred očima Vi i Vaša 
redovnička braća, ako bi koga kušala 
kada snaći napast malodušnosti radi 
nevolja naše Crkve. Štogod mu se drago 
dogolilo, ostaje ona: ’i vrata paklena 
neće je nadvladati’." 

Iz gore navedenih pisama vidi se 
jasno da sluga Božji Alojzije Stepinac 
proročki gleda u o. Kolbeu mučenika 
nacizma, mučenika ljubavi koja uvijek 
pobjeđuje, gleda u njemu slavu 
cjelokupne svete Crkve, svjetiljku 
goreću i svjetleću, sveca naših teških i 
burnih vremena. 

Završavam ovaj kratki prikaz o Sluzi 
Božjem Alojziju Stepincu sa željom i 
nadom koju je Sluga Božji izrazio 1954 
u pismu o. Piju Poloniju, provincijalu 
franjevaca konventualaca za o. Kolbea: 
"Nadamo se, da ne ćemo dugo čekati, 
kad će i o. Kolbe postići čast oltara, na 
ponos čitave Crkve Božje i na diku Reda 
franjevaca konventualaca, kojemu je 
pripadao. Fiat! Fiat!" 

Tim riječima pridružujem i ja svoju 
želju da nećemo dugo čekati kad će i 
Sluga Božji Alojzije Stepinac postići 
čast oltara na ponos čitave Crkve Božje 
i na diku ispaćenog hrvatskog naroda 
kojemu je pripadao. "Fiat! Fiat!" 

Celestin TOMIĆ 

Novoposvećeni zagrebački nadbiskup - 
koaudjtor, mons. Alojzije Stepinac 


"U njemu se udružila duboka poniznost i 
pobožnost s odlučnošću i radikalizmom. 

(...) Kad je neki novinar upitao seljaka iz 
Krašića, da li pozna novoga nadbiskupa, on je 
prostodušno ali iskreno odgovorio s nekim 
naročitim ponosom: Ta kako ne bih poznao 
Lojzeka. Ta zajedno smo kopali i orali.’ I 
uistinu naš će seljak biti sretan jer zna da je 
naš mladi nadbiskup okusio veselje, ali i žalost 
našega seljaštva. Nije njemu tuđa ni motika 
ni ralo, nije mu nepoznata jednostavna, ali i 
osjetljiva duša seljakova. Bit će On najbolji 
tumač seljačkih osjećaja, posuda najveće 
ljubavi prema žuljevitoj seljačkoj ruci, ali i 
najjači branič seljačkih prava. 

Moderni će intelektualac u mladom nadbis¬ 
kupu vidjeti dio sebe. Ta i on je bio izvrgnut 
svim krizama i zabludama sadašnjice, pa opet 
je pokazao, kako je moguć ne samo put do 
Boga, nego upravo kako se divno smirenje i 
konačno rješenje nalazi samo u Raspetom 
Kristu. 

Radništvo će vidjeti u njemu svoga najvećeg 
pomagača, upravo brata, koji je našao put do 
radničkih srdaca, razumio njihove nevolje i 
jade i pomogao im, koliko je više mogao. 
Svećenstvo će u njemu vidjeti skromna i 
radina, ponizna i poslušna svećenika, koji se 
neumorno žrtvuje u slavu Krista Kralja. 
Njegovo krotko pastirsko djelovanje pokazat 
će mnogima ispravan put." (Nedjelja, 10. 
lipnja 1934, str. 3.). 

* * * * * 


"(...) Jest, neće zagrebačka katedra ostati 
okaljana, nego svijetla i ponosna. 

Ta za ovu katedru određen je muž, koji je 
žarom djetinjeg srca stao uz Gospodina i 
uskliknuo mu sa zanosom proročke ljubavi: 


Prigodom imenovanja mladog svećenika Alojzija Stepinca 
nadbiskupom-koadjutorom s pravom nasljedstva mons. 
Antunu Baueru, zagrebačkom nadbiskupu, u javnosti su 
zabilježeni prvi dojmovi, utisci, odjeci toga povijesnog 
događaja. Čitateljima Glasnika donosimo najznačajnije 
odjeke u tisku o imenovanju Dr. Alojzija Stepinca nadbis¬ 
kupom zagrebačkim, kako bismo se mogli uživjeti u onov- 
remenska razmišljanja i spoznaje o Sluzi Božjemu. 


NAŠ MLADI 

NADBISKUP-KOADJUTOR 


Dominus pars hacreditatis meae et calicis 
mci... - 

Za ovu katedru odabran je muž, koji s prirodne 
strane imade odličnih darova duha, srca i tijela, 
a s natprirodne strane zaokružio je biće njegovo 
lanac očitih milosti i tragova snažnog zamaha 
Božje providnosti naročito onamo od ratnih 
stradanja i muka, poratnog tapanja i traganja 
pravog životnog cilja, pa sve do odluke i polaska 
na mučni studij te dolaska na zagrebačke nad¬ 
biskupske dvore, gdje kod traženja za dostoj¬ 
nim nasljednikom sijedog natpastira, uz mnoge 
dobre i umne pade kocka Božjeg odabranja na 
nj ko nekoć kraljevska palica na Davida, 
najmlađeg sina Jesejeva. 

Jest, neće potamniti sjaj zagrebačke katedre, 
jer je za nju odabran čvrsti karakter. 


Vele da je karakter duša, koja je 
probuđena k punini svijesti svoga života. 
Duša, koja je u sebi ujedinila sve sile svoje 
u smjeru vršenja velikoga životnog zadatka. 
Duša, čije je unutarnje ustrojstvo i teženje 
vježbanjem tako ojačano, da umije i u svim 
prilikama, pod svaku cijenu, hoće samo 
dobro, a mrzi na zlo. Karakter biti znači 
posjedovati svijest, koja nije promjenljiva, 
maglovita, nestalna nego čvrsta kao stanac 
kamen, istinita, svijetla i plodna kao svjetlo 
tople sunčane zrake. Karakter biti znači 
posjedovati volju, koja nije nestalna, nego 
u djelovanju čvrsta, otvrdnuta i iskušana 
borbama i nevoljama." (Dr. Stjepan Bakšić, 
Konsekracijski dan msgra dra A. Stepin¬ 
ca, u: Katolički List, br. 26, str. 321). 

* * * * * 



Rodna kuća Sluge Božjega u Brezariću 

VRELA DUHOVNE OKREPE 



S majkom Barbarom, 4 brata i jednom od sestara, te rodbinom na dan biskupskog 
posvećenja, u vrtu matične kuće ss. Milosrdnica u Zagrebu 


"Radnički strukovni savez" se raduje, što naš 
narod dobiva duhovnog poglavara, koji u ovo 
vrijeme duševne i materijalne krize, imade 
tako duboko shvaćanje za potrebe svih 
stradalnika, a osobito za potrebe izbaštinjene 
radničke klase. Uvjereni smo, da će novi Nad¬ 
biskup, svimžarom svojega plemenitoga srca, 
i svom snagom svoje odlučne volje, poraditi 
na ostvarenju velikih načela papinskih encik¬ 
lika za poboljšanje radničkoga položaja i tako 
postati naš Ketteler." (Hrvatska Straža, 
2.VI.1934, str. 2). 

"(...) Još kao skromni svećenik zagrebačke 
nadbiskupije, iako povučen do samozataje, 
Msgr Stepinac nalazi načina da se informira 
o studentskim prilikama na našem 
sveučilištu. To je njegovo zanimanje za novu 
studentsku generaciju nobično živo, a najbol¬ 
ji dokaz, kako je bilo živo jest to, da se 
zanimao stalno i stoga je u neprestanom 
ličnom kontaktu s pojedinim akademičarima. 
Posebno se informirao u kojem su omjeru 
pozitivne i negativne struje na našem 
sveučilištu i kako se pozitivni elementi 
odupiru negativnima, a s tim u vezi se 
zanimao, iako prezaposlen organizacijom 
karitativne akcije u Zagrebu, koja je stala na 
noge tek kad je on preuzeo u svoje ruke, i za 
idejna strujanja te za formiranje nazora o 
svijetu suvremenog katoličkog studenta. 
Zato čim je počela inicijativa Hrvatskoga 
katoličkog akademskog društva "Domagoj" 
za pokretanje Moderne socijalne Knjižnice 
(MOSK), dr. Stepinac, onda još povučeni i 
skromni svećenik zagrebačke nadbiskupije, 
shvaća odmah svu važnost toga pothvata za 
formiranje suvremenog katoličkog nazora o 
svijetu kod naše buduće inteligencije i za 
najšire slojeve našeg naroda ohrabruje 
domagojce da ostvare tu svoju inicijativu. To 
ohrabrenje nisu bile tek same riječi, već djelo 
u obliku narudžbe za 50 komada svake 
brošure." (I. Lendić, Msgr. Stepinac i 
akademska omladina, u: Hrvatska Straža, 
24. lipnja 1934, str. 4). 

Mlad je, ali ga rese velike odlike - On je prava 
svećenička duša, za koju se može reći, da je 
secundum cor Jesu. On je duboko odan 
molitvi, njega resi duboka čednost i poniznost 
kao da je na njemu počinuo duh njegova 
strica svetoga kanonika Stepinca. Zato se 
cijela dieceza kroz njegove molitve nada 
velikom blagoslovu. On je srca milostiva 
prema sirotinji, koju ljubi ljubavlju Vinka 
Paulskoga obilazeći bijednike zagrebačke 
periferije, donoseći im utjehu duši i materijal¬ 
nu pomoć u teškoćama življenja. Zato 
njegovo promaknuće s ljubavlju prate svi 
nevoljni i bolni, koji će u njemu naći 
milosrdnog Samaritanca. On je pun apos¬ 
tolskog žara za Kristov križ, zato imademo 


jamstvo, da će sveta Kristova stvar u ovo 
teško doba naći u njemu braniča prožeta 
onom požrtvovnosti, o kojoj nam govore prva 
kršćanska vremena. On je pun bratske ljubavi 
i zato s pouzdanjem i povjerenjem može da 
gleda na nj kao budućeg svoga vođu i oca sav 
kler naš, kler s toliko svojih teških i krvavih 
potreba, u koje ga rinuše ova apokaliptička 
vremena. On je prožet duhom evanđeoske 
pravde, zato s povjerenjem na nj mogu da 
gledaju svi, koji teže za unapređenjem i 
jedinstvom katoličke akcije. On je sin seljač¬ 
kih roditelja, pučanin, osjećajne duše za 
ispravno shvaćanje otkucaja narodnog srca, 
on je iskusio velike tegobe življenja; on je k 
tomu pun najsvetijih ideala kojima dušu 
ispunja svetost svećeničkog zvanja - pak je sve 
to razlog da na njegov budući rad gledaju s 


punim povjerenjem svi slojevi našeg hrvat, 
puka znajući, da će budući nadbiskup biti 
svome vjernom puku najbolji otac i prijatelj, 
spreman da za nj moli, radi i trpi, da svim 
svojim moćima i sposobnostima bude žrtva 
ljubavi za svoj narod. 

Zahvalni sv. Ocu što je riješio pitanje 
nasljedstva zagrebačkog nadbiskupa držimo, 
da s pravom govorimo u ime svoga klera, kad 
mladog koadjutora svesrdice pozdravljamo. 
Gospodin, čijim je utjecajem i određenjem 
došao na uzvišeno mjesto zagrebačkih 
metropolita, neka mu dade jakost, da vlada 
dugo i blagosloveno na čast Božju i spas duša 
zagrebačke nadbiskupije. (Dr. Stjepan 
Bakšić: Imenovanje nadbiskupa koad¬ 
jutora, u: Katolički List, 1. lipnja 1934, str. 
265-266). 


PRVE RIJECI I PORUKE MLADOGA 
NADBISKUPA ALOJZIJA STEPINCA 

Prigodom bakljade uoči njegova biskupskog posvećenja: 

"Draga braćo i čitavo građanstvo! 

Gledajući večeras veleban sjaj ovih vaših lampijona i bakalja, ta slušajući zvukove glazbe 
nameću mi se ove dvije misli. 

Kao što ovi vaši lampijoni rasvjetljuju noćnu tminu, tako je i katolička vjera bila svjetionikom 
našem narodu kroz 12 vjekova, da ne zaluta u tmini raznih zabluda. A kao što nas zvukovi 
glazbe razveseljuju, tako je jedna radost bila katolička vjera našem narodu u teškim vremenima 
njegove prošlosti. 

Želim samo, da naša vjera bude i nadalje svjetionik svakome pojedincu od vaši cijelom našem 
narodu. Ja sam uvjeren ako je ta vjera bila kadra uzdržati ovaj naš narod kroz 13 vjekova, da 
će ga tako uzdržati i dalje do konca i kroz sve vjekove bude li se držao pećine Petrove, bude li 
se držao Crkve Katoličke. Hvala vam najljepša od svega srca". 

I opet su se ponovile oduševljene manifestacije starom i mladom nadbiskupu te ostalom 
episkopatu." (Nedjelja, 1. srpnja 1934, str. 3). 

ODGOVOR NA POZDRAVNE 
RIJEČI PRVIH ČESTITARA 

(Kaptola i predstavnika svećenstva) 


"Preuzvišeni gospodine biskupe, 
presvijetla i prečasna gospodo! 
Zahvaljujem od srca na pozdravu, 
koji ste mi upravili preko Vašega 
predstavnika, preuzv. g. biskupa 
Salisa. Zahvaljujem, velim, od srca, 
iako se radovati ne mogu, jer moje 
imenovanje jest za mene težak križ. 
Križ pak valja nositi prema 
pravilima kršćanske savršenosti ne 
samo patienter, nego libenter et ar- 
denter, a u savršenosti nisam još 
toliko napredovao, da bih ga nosio 
patienter, a kamo li još libenter et 
ardenter. 

Međutim kakogod bilo, ja sam na 
ovaj teški položaj došao pokorivši 
se želji vrhovnog poglavara sv. 
Oca. Zato velim - in Te Domine 
speravi! Ufam se, da će se onda i 
na meni ispuniti riječi: "Quoniam 
in me speravit, liberabo eum, 


protegam eum, quoniam cog- 
novit nomen neum!" Moja je 
nakana i cilj čist. Slijediti nauku 
križa te bez ikakvoga straha 
braniti katoličku istinu! Praved¬ 
nost prema onoj - dilexi iustitiam 
et odi iniquitatem - to je moje 
načelo. Ogavnost prema svakoj 
nepravdi bila je duboko uvijek 
usađena u mojoj duši, kao što je 
ljubav prema pravdi. Pa kao što 
sam bio za dobro svoga naroda 
spreman dati sve, tako sam 
spreman na sve i za Crkvu 


Katoličku, koja me je od naj¬ 
ranije mladosti učila dati 
svakome što je njegovo, i ljubiti 
ljude istinskom ljubavi. 

Na svom izvanrednom teškom 
položaju ja moram da računam 
prije svega na Vašu pomoć. Vi 
ste muževi, koji imadete i velikih 
zasluga i velikog iskustva u 
upravi ovako velike dijeceze, kao 
što je nadbiskupija zagrebačka. 
Svaki od Vas bio bi i po dobi i po 
zaslugama i po umu prije pozvan 
negli li ja, da dode na ovaj 


položaj. Ali kad je Providnost 
Božja odredila ovako, ja se 
nadam da ćemo zajedno raditi u 
skladu i ljubavi. Svi vi, vrlo dobro 
znadete, da sam se ja cijelo 
vrijeme svoga svećeničkoga 
života držao po strani, ne jer bih 
koga između Vas podcjenjivao, 
jer gojim najveće poštovanje 
prema svakome svećeniku, nego 
da nigdje ne dam povoda bilo 
kakovom sporu. Došao sam pak 
evo iznenada na mjesto i te kako 
izloženo! Ali kao što sam 
svagdje nastojao ispuniti svoju 
dužnost, tako ću je nastojati 
ispuniti što savjesnije i na svom 
novom položaju, da moj rad 
bude na pravu korist sv. Crkve, 
hrvatskog naroda i čitave 
domovine." (Katolički List, br. 
23 (1924), str. 285-286). 


RIJEČ PRIPRAVNICIMA 
ZA SVEĆENIŠTVO 
(Nadbiskup-koadjutor u Dječačkom 
sjemeništu) 

"Svi smo Kristova, Njegovom svetom krvi ot¬ 
kupljeni, djeca jednoga Oca Nebeskoga, pred 
licem Gospodinovim toliko vrijedni koliko više 
ljubimo Krista, i koliko više radi Krista ljubimo 
svoga bližnjega. Svih je nas zadaća da radimo za 
što veću slavu Božju i za što bolji razvoj i 
napredak duhovnoga kraljevstva Božjega na 
zemlji. Ne smiju da medu nama postoje raz¬ 
mirice i prepirke. U složnom i jedinstvenom 
radu - naša je duhovna korist i čast djece Božje. 
Menije mio svaki tko se bori za stvar Božju, tko 
punim srcem radi za Krista, zvao se Petar ili 
Pavao. U tomu valja da se i vi natječete. Imajte 
nada sve Božju ljubav, a po tom i medu sobom 
iskrenu kršćansku bratsku ljubav. Naučite se 
snositi medu se. Molite se jedan za drugoga, da 
Vas Bog blagoslovi i napuni obiljem kreposti, 
napose strpljivošću, blagošću, čistoćom i 
svakom dobrotom. (Hrvatska Straža, 
13-XI1934, str. 3). 



S mfadomisnicima 1942. (s lijeva na desno: N.N., Stubičan, A. Markov, J. Horjan, Đ. 
Golubić, S. Ivek, I. Matijaca, M. Matijašević, N. N., A. Kočet 



Na tečaju križar i ca u Drežnik-gradu 13. srpnja 1939. 


PORUKA ČLANOVIMA 
KRIŽARSKE OMLADINE 

"Blagosivam našu dragu križarsku omladinu 
sa željom da nastavi započetim putem u 
znaku Žrtve, Euharistije i Apostolata. Način 
rada križarske organizacije donio je mnogo 
dobrih plodova i taj rad ne samo da se ne 
smije napuštati, već se ima unapređivati. 
Prigodom svoga Dana neka naša križarska 
omladina još više u sebi produbi ljubav prema 
Euharistijskom Isusu te pod vodstvom sv. 
Crkve pođe odlučan korak naprijed k sve 
većem savršenstvu. Blagoslov Božji neće 
izostati. 

Dr. Alojzije Stepinac 
nadbiskup koadjutor" 
(Hrvatska Straža, 12.IX.1934, str. 3). 

NAGOVOR 
HODOČASNICIMA 
MAJKE BOŽJE BISTRIČKE 
(o naravi hodočašća) 

"Hodočašće nije ništa drugo nego li jedna vrst 
pobožnosti. Nije to nikakva nova pobožnost, 
jer znademo da je i u vrijeme Spasiteljcvo već 
bilo hodočašća, pa i sam Božanski Spasitelj 
hodočastio je sa svojom Majkom i sv. 
Josipom u Jerusolim. Hodočašće je vrst 
pobožnosti i to veoma stare. Kod hodočašća 
valja se čuvati dviju skrajnosti; jedni preziru 
hodočašće i toga se moramo čuvati, jer prez¬ 
reti hodočašće znači prezirati Crkvu, od Boga 
postavljenog učitelja morala i poretka. Prez¬ 
reti hodočašće znači prezirati onu lijepu 
kršćansku jednostavnost, znači pokazivati 
veliku oholost, kojoj se odlučno protivi 
kršćanska jednostavnost. Druga pak skraj- 
nost, koje se moramo čuvati jest praznov¬ 
jerje, koje izvire iz nedovoljnog poznavanja 
katoličke vjere. Neka bude daleko od nas i 
sama pomisao kao da bi Blažena Djevica bila 
vezana samo na ovaj materijalni hram ovdje 
ili ovaj oltar ili ovu sliku i kao da ona drugdje 
ne bi mogla pomoći isto tako kao i ovdje. 
Svagdje Ona može da pomogne. Ali kad je 
Gospodin Bog odabrao baš ovo mjesto, da je 


ovdje poštujemo, onda se možemo tome 
samo radovati i rado polaziti ovamo na 
hodočašće. Valja se čuvati ovih dviju skraj¬ 
nosti, kako se ne bi u ovu lijepu i svetu stvar 


uvukle nastranosti, koje bi protivnicima 
Katoličke Crkve dale povoda da hodočašće i 
ovakve manifestacije naše svete vjere izvrgnu 
ruglu." (Hrvatska Straža, 12.VII.1934, str. 2). 


Iz spomen albuma Sluge 
Božjega Alojzija Stepinca 

Spomenik su Njemu naše grudi 
Slan života neumrlih ljudi 
Tu nam živi i neće umrijeti 
Dok je slava slavi u pameti , 

Živi jošte svuda među nama 
Ko da smrtna ne krije ga tama 
Pa da stupi sada na vidila 
Ne bi čuda , već radosti bilo - 

K Jubileju 

(10 godišnjica bisk . posvećenja) 

K velikoj slavi današnjega dana 
Kojoj se raduje sav hrvatski dom. 
Primi i našu čestitku skromnu. 

Nad pastiru blagi , k jubileju Tvom . 

Da Gospod Te štiti , vodi i brani, 

Na podnožju svojeg svetog oltara. 
Pred Svevišnjega za Te molitve šalju 
Zavod i škola milosrdnih sestara! 


RIJEČ UREDNICIMA 
KATOLIČKOG TISKA 

"Ne uviđati danas potrebu katoličkog dnevnika znači biti na oba oka slijep. Već sama 
riječ katolički dnevnik kaže nam sve. On ima prije svega biti iznad svih stranačkih 
političkih borba. Te prepuštamo drugima. Za katolički dnevnik dovoljno je, da ih 
registrira. Politika katoličkog dnevnika ima biti samo i jedino Krist. 

Njegova je zadaća da brani katoličku istinu, razlaže i primjenjuje na život principe 
katoličke vjere, kori sve poroke i mane, koji truju zdravi organizam našeg naroda, hvali 
i unaprijeđuje sve, što je dobro, lijepo i plemenito. Sve to neka bude fortiter in re, ali 
suaviter in modo. Ako se i kori nekoja stvar, valja do skrajnosti štedjeti osobu, jer je 
svaki čovjek slika i prilika Božja. 

Budući da katolički dnevnik ima stajati daleko iznad svih stranačkih političkih borba, 
zato se oko njega mogu i moraju okupiti svi katolici i ne bi smjelo biti katoličke kuće, 
gdje ne bi bilo katoličkog dnevnika. Tako će katolički dnevnik, stvarajući dobre katolike, 
pridonositi vrlo mnogo i pravoj građanskoj toleranciji, jer tko temeljito pozna katoličke 
istine, taj znade vrlo dobro lučiti između čovjeka i njegove pogrješke, pa ako i kori 
pogrješku, on će ipak uvijek nositi u srcu istinsku ljubav prema svakom čovjeku. 

Sve, što sam gore rekao, vrši katolički dnevnik konstantno svaki dan i u tom je njegova 
golema vrijednost. Svećenik propovijeda jednom na tjedan, katolički dnevnik svaki dan. 
Svećenik propovijeda relativno malenom broju ljudi, katolički dnevnik može u isti mah 
propovijedati pred stotinama tisuća. Svećenik propovijeda na određenom mjestu, 
katolički dnevnik svagdje: na ulici, u vlaku, na Šetnji, u kući, na odmoru, u čekaonici, 
jednom riječi svagdje. 

Katolički je dnevnik ukratko jedan od najvažnijih faktora koji pribavlja Crkvi poštovanje 
i ljubav, koji stvara trijezne i solidne građane, koji će svoju dužnost i vjersku i građansku 
vršiti ne iz straha pred tjelesnim kaznama, nego iz dubokog uvjerenja, da se poredak, 
koji je svemogući Bog postavio, ne može rušiti bez najveće štete po čitavo ljudsko 
društvo, a i bez vlastite vječne nesreće." (Hrvatska Straža, 1.VII.1934, str. 2). 

VRELA DUHOVNE OKREPE 


PORUKA HRVATSKOJ MLADEŽI 


"Dragi moji prijatelji! 

(...) Naši studenti, kad su išli 
vani na strane visoke škole, 
upijali su na njima često 
tuđinski duh i tuđe poglede 
aplicirali na naše prilike, te 
strane misli unosili u naš 
narod. Osobito su u tuđem 
svijetu usisali mržnju na 
Katoličku Crkvu. Međutim 
sav naš narodni život, sva 
naša narodna kultura, razvili 
su se na podlozi religije i 
prožeti su s njome. 
Pogledamo li naša literarna 
djela, koja su izrađena u duhu 
vjere, kako su puna dubokih 
misli. Ali ne smo naši stariji 
pisci, nego i noviji kao na pr. 
Senoa, mogu se s uživanjem 
čitati, obzirom na njihovu 
misaonost. Zato ne smijemo 
opetovati pogrješke starijih 
generacija i ne smijemo 
prenositi tuđe biljke k nama! 
Crkva je ona, koja nas je 
uzdržala kroz dvanaest 
vijekova, pa će tako biti i u 
budućnosti. Dok se držimo 
Crkve, pećine Kristove, nema 
za nas pogibelji. 

Naša prošlost srasla je s 
Crkvom kao grana s drvetom 
i nikako ne smijemo doz¬ 
voliti, da nam se ta grana ot¬ 
kine. Zato nastojte, da svaki 
od vas bude religiozan, a u 
svojoj struci spreman. 
Znanost ne stoji u opreci s 
religijom, šta više: prava 
znanost vodi k Bogu. Ruđer 


Bošković, jedan od najjačih 
umova koje je dao hrvatski 
narod, bio je ne samo 
religiozan čovjek, nego i 
najglasovitiji matematičar i 
fizičar svoga doba. A uz to je 
bio i - isusovac. Jedan 
profesor na sveučilištu u 
Rimu, Francuz, mnogo nam 
je govorio o njegovoj veličini. 
Stoga ni u kojem slučaju 
nemojte zauzimati otvoreno 
neprijateljski stav protiv 
Crkve (...). 

Kod mene je u zadnje vrijeme 
bilo mnogo ljudi. Kod 
mnogih opažam malodušje. 
Danas ljudima manjka vjera i 
pouzdanje. Međutim geslo je 
sadašnjega nadbiskupa 
prcuzv. g. dra Bauera: ’Fides 
Vincit’ - ’ Vjera pobjeđuje’, a i 
ja sam uzeo za geslo riječi 
psalmiste: ’ln Te Domine 
speravi!’. ’U Tebe sam se 
pouzdao, Gospodine!’ Onaj, 
koji vjeruje u Boga, nema se 
čega plašiti. Ne smije se bojati 
onaj pojedinac i ona zajed¬ 
nica, kojima ravna ruka 
Božja. Dok se držimo Crkve, 
nema razloga bojazni ni 
straha pred opasnosti. 
Konačno vam preporučujem, 
da solidno radite u svom 
studiju i da se ozbiljno 
spremate za svoje buduće 
zvanje. S pravom od vas 
narod očekuje, da mu 
uzvratite ono što vam je 
pružio i dao. Zato želim 
svakome od vas što više 


blagoslova od Boga u vašem 
budućem položaju. Svaki na 
svome mjestu: tehničar na 
tehničkom, pravnik na prav¬ 
nom, veterinar i šumar na 
svome, medicinar i filozof na 
svome, neka odgovori svim 
nadama i željama koje naš 
narod u njega polaže. U želji 


i uvjerenju, da ćete u svom 
životu biti vazda radini i 
vrijedni, zahvaljujem se još 
jednom na Vašem posjetu i 
čestitci i molim vas, da se 
držite moga gesla: ’U Tebe se 
Gospodine pouzdah!’ - ’ln Te 
Do mine speravi!’" (Hrvatska 
Straža, 29.VI. 1934, str. 2). 


Kroz četiri lustra 

I At stara gle časnih četiri već prođe , 

Na ne fm što zvijezda sjajna nama sinu, 
NJEGA Što imamo - LUČONOŠU - DIVA 
Sto ko dobrog oca svaki NJEGA voli, 

Na ramenu NJEMU Crkva sto počiva 
Dika što je rodu, spas r.a domovinu! 

Vjetrovi se otad sitni podigoše 
Mnoge su nad nama proti ujile bure, 

Kroz mrak i sad skicu zmije otrovnice, 
Gavranovi ko nad strvinom već grakću 
I hijena oči poput žeravice 
Tople krvi žednih strašno na nas zure . 




: ::-;® 




i 


No ON baš bez straha pogledom ih bode, 
Na nebu znak gleda: Djeteta i Majke, 
u Pobjeda je naša U - svoje On sokoli- 
"Nitko da nam klone, nit tko nadu gubi, 
Na svojposo svak, tko mirno Uvjet voli! 
Sve to utvara su, puste to su bajke! 1 




Leti vrijeme, teti, bolne liječi rane, 

Kad ti veo laki -nije san, već java- 
Na NJEGA se spusti ON viđenje gleda: 

SUNCE ŽARKO SINU, NESTA TMiE, MRAKA 

POVORKA SE SILNA ZA POVORKOM REDA, 
NAROD SRETAN KIJČE: BOGU NEKJE SLAVA! 

U Jakuševcu, dne 18 . lipnja 1954. 
Josip Majsec, župnik 







POVIJESNA SADAŠNJOST 











IZVRŠENJE ZAVJETA U LUDBREGU 


U Jubilarnoj godini 900 godišnjeg postojanja zagrebačke 
nadbiskupije ostvaruje se 255 godina stari zavjet što ga je 
Hrvatski Sabor učinio u ime cijeloga naroda. U tom obećanom, 
a neizvršenom zavjetu Sluga Božji Alojzijc Stcpinac gledao je 
uzrok mnogim nedaćama i kušnjama što su se kroz to razdoblje 
sručile i obarale na hrvatski narod i njegovu zemlju. Stoga je 
doista znakovito i pohvalno što će se u ovoj godini Jubileja 
zagrebačke nadbiskupije i postojanja danas glavnoga grada svih 


Hrvata izvršiti davno obećani zavjet i ostvariti želja 
nebrojenih darovatelja koji su u teškim vremenima prije 50 
godina darivali i promicali ovu značajnu akciju. 

Za lakše razumijevanje povijesnih okolnosti u kojima se 
pokušalo izvršiti spomenuti zavjet, potpore koju je izvršenju 
pružio Sluga Božji Alojzije Stepinac i sam čin zavjeta prolistat 
ćemo i pročitati najvažnije misli što ih je donio Glasnik - 
bilten "Sveta Zemlja", br. 1-2, od 28 srpnja 1940., str. 1-16. 

POVIJESNA SADAŠNJOST 


IZVRŠENJE 


DVJESTAGODISNJEG ZAV¬ 
JETA HRVATSKOG 
NARODA 


U tijeku hrvatske svete godine, 
kojom se od 29. lipnja 1940. do 
Petrova 1941. proslavljala 
1300. godišnjica kršćanstva u 
Hrvata, Sluga Božji Alojzije 
Stepinac uznastojao je izvršiti 
zavjet što ga je Hrvatski Sabor 
učinio u prosincu 1739. godine. 


grobom u Jeruzalemu. Tim 
pothvatom ludbreško je pos- 
vetilište trebalo postati jedno 
od najvažnijih svetišta 
hrvatskog naroda. Misao 
voditelja i promicatelja ovog 
značajnog djela bila je utemel¬ 
jena na želji da se u zemlji i 





r j j 


Nacrt za kapelicu Presvete Krvi Isusove u Ludbregu 


Po toma zavjetu se hrvatski 
narod obvezao da će svojim 
prinosima omogućiti podizanje 
zavjetne kapelice u čast Pres¬ 
vete Krvi Isusove u Ludbregu. 
Bijaše to sveti i veliki hrvatski 
zavjet. Krv je Isusova prolivena 
na Golgoti u Jeruzalemu za 
spas sviju ljudi, sviju naroda, pa 
i za spas Hrvata. A kad je ta 
sveta Krv bila prolivena, tada je 
Presveto Tijelo Isusovo 
položeno pod Golgotom u 
grob. Nad tim Isusovim 
grobom u Jeruzalemu je 
jedan Hrvat, franjevac 
Bonifacije Drkolić, godine 
1555. sagradio novu kapelicu. 
Tako je eto hrvatski narod po 
tom svom sinu, graditelju 
kapelice Isusova groba, vezan 
s tim najsvetijim mjestom 
svega svijeta. 

To povijesno graditeljsko 
djelo hrvatskog graditelja u 
Jeruzalemu imalo je dobiti 
svoje ostvarenje u Ludbregu. 
Naime, zavjetna kapelica 
hrvatskog sabora imala je biti 
sagrađena isto onakva, kakvu 
je onaj hrvatski franjevac 
sagradio nad Isusovim 


narodu Hrvata trajno časti i 
spominje otajstvo muke, smrti 
i uskrnsuća Kristova. 

Naime, "na grob Isusov želi 
svaki poći, piše kroničar u 
spomenutome biltenu, pa 
tko ne može ići u Jeruzalem, 
poći će u Ludbrcg i pohoditi 
istu kapelicu, kakvu jc nad 
grobom Isusovim sagradio 
jedan veliki Hrvat. I kao što 
je u Jeruzalemu u grobu 
Isusovu bilo sahranjeno 
Tijelo Isusovo, tako će se u 
Ludbregu u kapelici Groba 
Isusova čuvati svetinja Prcs- 
vc te Krvi Isusove, tog 
najvećeg blaga hrvatskog 
naroda, kako je to prije 
dvjesta godina proglasio 
Hrvatski Sabor." 

Sluga Božji Alojzije Stepinac, 
u svojstvu zagrebačkog nad¬ 
biskupa i hrvatskog Metro¬ 
polite, ovoj je akciji dao 
vlastiti biljeg proživljene 
vjere i pastirske odgovor¬ 
nosti. To svjedoči prigodna 
Okružnica, koju je trebalo 
pročitati u svim crkvama i 
objaviti po cijelom hrvat¬ 
skom narodu: 


IZVRŠIMO U HRVATSKOJ 

HRVATSKOG 

Kroz stoljeća su sudbinom hrvatskog naroda odlučivali h rvatski 
sabori. U djelovanju hrvatskih sabora dolazila jc uvijek do izražaja 
duša hrvatskog naroda, koja je duboko katolička. Zato su sve 
odluke hrvatskih sabora uvijek bile u skladu s katoličkim životom, 
mišljenjem i osjećanjem hrvatskog naroda, a to je u posebnim 
.mekim historijskim 
zgodama dolazilo i 
do osobitog izražaja 
u zaključcima hrvat¬ 
skih sabora. 

Među tim zaklj-uč- 
cima ima ijedan, koji 
ima značaj zavjeta, 
što ga je hrvatski 
sabor u ime hrvat¬ 
skog naroda učinio 
Bogu. U godini 
1739. harala jc 
naime kuga u nekim 
krajevima Hrvatske. 

U prosincu te godine 
sastao se hrvatski 
sabor u tadanjem 
t: saborskom gradu 
Varaždinu i zaklju¬ 
čio, da će v ako Bog 
odvrati kugu od 
hrvatskog naroda, u 
i:zahvalu za to biti 
podignuta kapelica u 
čast Presvete Krvi 
Isusovcu Ludbregu, 
gdje se od davnine 
posebnim načinom 
štuje Presveta Krv 
Spasiteljeva. To jc 
!štovanje Presvete 
Krvi Isusove u Ludbregu, kamo u to ime hrli mnogo hrvatskog 
naroda, hrvatski sabor nazvao "najvećim blagom hrvatskoga kral¬ 
jevstva." ' 

Bog jc uslišao molitve hrvatskog naroda i zavjetnu želju hrvatskog 
sabora: kuga jc prestala. Ali obećanje, što ga jc hrvatski sabor tada 
Bogu za uzvrat dao, ostalo jc neizvršeno. To jc obećanje isprva 
odgađano, kako to često biva u ljudskom životu, i na kraju jc na 
nj posve zaboravljeno. 

I do dana današnjega - evo već preko 200 godina - taj zavjet 
hrvatskog sabora nije izvršen. 

Naoko se mnogima možda čini taj zavjet neznatnim. Kuge 
danas u Evropi više nema, pa zato sebi ne znamo zamisliti, 
kolika je ona nekad bila nesreća harajući nemilice, kuda je 
stigla. A i gradnja samo jedne kapelice nije velika stvar, pa ako 
to nije izvršeno, možda će netko misliti, da to nije ne znam 
koliki propust. 

Ali krivo bi mislio, tko bi tako sudio. Tu se radi o obećanju, koje 
jc u ime hrvatskog naroda dano Bogu. Ako pojedinac čovjek učini 
kakvo obećanje, kakav zavjet Bogu, pa ga ne izvrši, teško griješi. 
A zar to isto da ne vrijedi i za cijeli narod? 



Sluga Božji djelitelj sakramenta $v. 
Potvrde u Daruvaru 4. lipnja 1939. 

POVIJESNA SADAŠNJOST 


GODINI DAVNI ZAVJET 


SABORA 

Nema zastaino nijednog katolika Hrvata, koji ne bi rekao, da ono, 
što je hrvatski sabor kao predstavnik hrvatskog naroda Bogu 
obećao, mora doista biti i izvršeno. Pa ako je kroz dvjesta godina 
ostalo neizvršeno (a kolike je Božje kazne hrvatski narod možda i 
baš radi toga u ta dva stoljeća imao podnijeti!), treba da to 
obećanje bude bar sada što prije izvršeno. 

Za izvršenje tog zavjeta hrvatskog sabora poduzete su od prošle 
godine prve priprave. Za gradnju zavjetne kapelice u čast Presvete 
Krvi Isusove u Ludbregu, koja je Bogu obećana tim zavjetom 
hrvatskog sabora, načinjen je nacrt, te će ta kapelica biti podignuta 
u obliku kapelice Isusova groba, kako ju je bio u Jeruzalemu 
poradio Hrvat fra Bonifacije iz Dubrovnika. Tako ćemo 
izvršenjem tog zavjeta hrvatskog sabora ujedno dobiti u Hrvatskoj 
i kopiju kapelice Spasiteljeva groba, i to u historijskom obliku, 
kakavjoj je dao jedan Hrvat. Tu se spaja u divan zajednički izražaj 
i vjerska manifestacija narodnog zavjeta i kulturno-historijski ; 
dokumenat o jednoj građevini, koja se može ubrojiti među 
najslavnije, Što ih je ikad koji Hrvat u stranom svijetu - u ovom 
slučaju u Spasiteljevom domovini - izvršio. 

Da se taj zavjet hrvatskog sabora uzmogne što prije izvršiti i 
kapelica Presvete Krvi Isusove (u obliku kapelice Isusova groba) 
sagraditi, tu treba pomoći od cijelog hrvatskog naroda. Ne radi se 
o velikoj građevnini ni o velikoj svoti (možda oko 200 tisuća 
dinara), pa ako se svagdje pomalo sabere, svota će biti brzo 
namaknuta. Dosad su mnogi već pridonijeli po koji obol, ali još 
nije sabrana ni desetina potrebne svote. 

Pozivam dakle velečasno svećenstvo, sva katolička društva i 
pojedince katolike, da učine, štogod je moguće, za ovu svetu 
katoličku i narodnu svrhu. Na prvi dan mjeseca srpnja slavi se 
spomendan Presvete Krvi Isusove. Neka dakle od log dana cijela 
druga polovica ove godine bude namijenjena tome, da nas 
podsjeća na izvršenje zavjeta hrvatskog sabora i da nas potiče, da 
svaki od nas za to pridonese svoj ma najmanji obol. Jedne nedjelje 
ovog ljeta (kako je u kojem mjestu zgodnije) neka bude u crkvi i 
izvan crkve organizirana i posebna sabirna akcija u tu svrhu. 

Neka nam lebdi pred očima, da je Bog po tom zavjetu hrvatskog 
sabora prije dvjesta godina odvratio jedno strahovito zlo, kugu, od 
hrvatskog naroda. A Crkva u svojim molitvama stavlja u isti red 
kugu, glad i rat. Danas jedno od tih triju zala, to jest rat, hara 
velikim dijelom Evrope i širi se kao nekada kuga. Izvršenjem 
zavjeta hrvatskog sabora, po kojem je Bog odvratio kugu bđ 
hrvatskog naroda, ublaži! ćemo milosrđe Božje, da čuje i us liši 
naše vapaje, kad s Crkvom danas toplije nego ikad molimo: "Od 
kuge, glada i rata oslobodi nas, Gospodine!” 

Stojimo, hvala Bogu, i pred novim razdobljem, kad će hrvatski 
sabor opet odlučivati o sudbini hrvatskog naroda. To novo 
djelovanje hrvatskog sabora treba da bude praćeno Božjom 
pomoću i blagoslovom. A postići ćemo to tim sigurnije, ako 
izvršimo nekadanje obveze hrvatskog sabora prema Bogu. Neka 
i ta misao sa željom, da što prije bude ostvarena vlast hrvatskog 
sa bora, bude jak poticaj, da omogućimo šio većim sudjelovanjem 
i prinosima cijelog hrvatskog naroda izvršenje dvjestogotlišnjeg 
zavjeta hrvatskog sabora. 

Dobri Bog neka blagoslovi svako djelo učinjeno u tu svrhu! 

Dr. Alojzije Stcpinac, 
Hrvatski metropolita i nad biskup zagrebački 


POVIJESNE ODREDNICE 
ZAVJETA 


Za razumijevanje odluke o zav- 
jetovanju Hrvatskog sabora i 
okružnice Sluge Božjega neka 
posluže izvadci iz članka: "Kako 
se Hrvatski sabor zavjetovao 
prije 200 godina Bogu, a taj zav¬ 
jet nije još do danas izvršen", 
koji je u prethodno navedenom 
biltenu "Sveta Zenlja" napisao 
Juraj Lahner: 

"Godine 1739. harala je strašna 
kuga u Moslavini, vlastelinstvu 
grofa Erdedija, koje je stajalo 
podjurisdikcijom hrvatskog bana 
(...). 

U širenju pošasti šalje dne 29. 
lipnja moslovački provizor 
Uzović banu Esterhaziju nove 
vijesti: "U selu je Slatina, što pot¬ 
pada pod župu Ludina, od 2. 
ovoga mjeseca pa do današnjega 
dana u zaraznoj bolesti umrlo 68 
različitih osoba. To selo imade 17 
kućica, slabo građenih. Kazuju, 
da su tuđe tri kućice ostale puste, 
daje skorašnjih dana prošle ned¬ 
jelje umrlo ondje malo ljudi, pa 
izgleda, da pošast nekako pres¬ 
taje. Rečenom su selu pružena 
sredstva za život i za uzdržavanje. 
Odatle se to zlo uvuklo u selo 
Gornja Vlahinićka. U njemu je 
do jučerašnjega dana umrlo 15 
ljudi i tamo su dvije kuće izumrle. 
Napokon je dne 21. ovoga 
mjeseca jednaka bolest nastala u 
selu Čairama, gdje su kroz to 
vrijeme iz jedne kuće umrle 4 
osobe, iz druge pak 2, svega 6. 
Spomenuto je selo od gore 
navedena dva zaražena sela 
otprilike 4 sata daleko. Ostala su 
sela, što ih obuhvata ova 
gospoštija, po milosrđu Božjem 
zdrava..." 

Ludinski župnik Martin Jakšić 
piše 9. srpnja 1739. 
zagrebačkome kanoniku Jurju 
Marseloviću: "Neki je Luka 
Pobrić, drugačije Tonković, 
stanovnik sela Slatina, a inače 
moj župljanin, koji je prvi umro 
od bujice ovoga zla, uzeo sa 
sobom jednoga svoga rođaka iz 
sela Kutinice, kutinske župe, i 
otišao u Međurečje, da tamo 
kupi vola. Tuđe je pridošlice 
zatekladubokanoć, paihprimiše 


u jednu seljačku kuću, u kojoj su 
našli sedam mrtvaca, i u njoj oni 
prenoće. Vrativši se otale rođak 
mu oboli i treći dan umre. A 
Luku uhvati slična pošast i on 
stane ležati u kući svoga rođaka. 
Kući se nije htio vratiti bez 
pomoći svojih roditelja i svojih 
bližih i govorio je: "Bolje je, da ja 
ovdje umrem, nego kod svoje 
kuće, da zaradi mene zlo ne dođe 
na moje seljane." No njegovi 
roditelji nijesu razumjeli Lukina 
govora, i zašto to govori, pa 
napokon bude silom otpremljen 
svojoj kući. Okrijepljen svetim 
sakramentima na umoru izjavi, 
da ako budu seljani poslije 
njegove smrti naglo umirali, daje 
o.n uzrok, što je donio kugu u 
Međurečje. 

U Moslavinu je dakle donesena 
kuga iz Slavonije, koja je tada bila 
pod vojničkom upravom, a gdje 
je već otprije kao i u okružju 
kutinskome strahovito harala. U 
izvještaju zagrebačkog pod¬ 
župana Stjepana Gudića, što ga 
dne 27. srpnja šalje banu Ester¬ 
haziju, nalaze se o kugi u tim 
stranama slijedeći podaci: "U 
Požegi je u samome mjesecu 
lipnju te godine umrlo 530 osoba 
i vrlo mnogo ljudi u Kutjcvu i u 
Sesvetama. U Pakracu je u dva 
tjedna umrlo 200 ljudi, a u selu 
Gaj sa trideset kuća nije ni živa 
duša ostala. U Međurečju koje 
ima 35 kuća, umrlo je do onda 
170 osoba. U Kraljevoj Velikoj, 
gdje imade oko 120 kuća, ostalo 
je jedva kojih 1100 živih. U Ilovi 
umrlo je u pet kuća 21 osoba, u 
Repušnici 9, a u Šartovcu 203. 
Pošast pak svuda tuda još i dalje 
hara." (Vidi "Acta banalia", god. 
1739., broj 405.) 

Potkraj mjeseca srpnja zahvaća 
strašna bolest u Moslavini pored 
župe Ludine još i župu Osekovo. 
O tome piše zagrebački 
podžupan Stjepan Gudić banu 
Esterhaziju u svome pismu od 4. 
kolovoza 1793.: "...Vidi se, da ta 
na nas poslata kazna Božja ne 
samo što ne prestaje, nego se 

(Nastavak na str. 50) 

POVIJESNA SADAŠNJOST 


LUDBREŠKO SVETIŠTE KRVI ISUSOVE 


(Nastavak sa str. 49) 

uvukla i u više sela rečene 
gospoštijc, što su u poljima i sas¬ 
vim blizu kod Lonje. Dosad je 
naime harala samo u selima 
Slatina, Gornja Vlahinićka i 
Gornja Jelenska, Čaire i 
Hruškovica,što leže na podnožju 
gore Garjavice. Sad se pak uvuk¬ 
la u sela Doljnja Jelenska, Potok, 
Osckovo i Stružcc pokraj Lonje. 
A to su tako velika seta, te ona tri 
Potoka, Osckovo i Stružcc, svako 
naime od njih imade oko 60 kuća. 
Neka se Bog smiluje narodu 
svome!..." (Original u "Acta 
banalia" god. 1739., br. 415. u 
zagr. drž. arhivu.) 

"(...) Sedam je dakle mjeseci 
vladala kuga po Moslavini i 
pomorila preko četiri i pol stotine 
ljudi. Pa kad je još k tome 
uočimo,daje u isto vrijeme kuga 
strahovito harala i u velikome 
dijelu današnje Slavonije, onda 
razumijemo onaj vapaj, kojim su 
PIrvati zavapili pomoć i milosrđe 
Božje u tolikoj nesreći. Bilo je to 
na hrvatskom saboru u 
Varaždinu polovicom prosinca 
god. 1793., kad su hrvatski staleži 
i redovi učinili Bogu velik i lijep 
narodni zavjet, koji glasi ovako: 
"Da odvratimo," vele staleži, 
"pošast i zlo, što traje u jednome 
dijelu Moslavine, valja da se 
pored tjelesnih lijekova, što ih 
ljudi mogu izmisliti i upotrijebiti, 
uteknemo osobito i duhovnim 
djelima. Valja da zazovemo i 
milostivoga Boga. Valja da 
neprestanim djelima pobožnosti 
ublažimo srdžbu Svemogućega 
Boga, koji pravedno pruža osvet¬ 
nicu ruku svoju na grijehe naroda 
svoga. Gospoda staleži i redovi 
vide, da se kazna pošasti i zlo još 
uvijek širi po nekim stranama 
moslavačkoga okružja, pa da se 
dobri Bog premilostivo dostoji 
osloboditi i malo prije 
spomenuto okružje i ostale 
dijelove kraljevine od ovoga zla i 
od svih drugih zala, što se mogu 
onoj kraljevini dogoditi, zato su 
oni odlučili: da se imade sagraditi 
kapela u čast i za veći porast slave 
Presvetoj Krvi Isusovoj, koja se 
čudom jedva kad čuvenim ili 
sasma rijetkim i cijelome svijetu 
strašnim pretvorila u vidljivu Krv, 
te koja se dosad čuvala u 
Ludbregu, mjestu najvećega 
Blaga cijele kraljevine. A i za veći 
poticaj na poštivanje i pobožnost 
prema istoj Presvetoj Krvi." 


Ludbrcgjc na glasu radi svojega po 
cijeloj PIrvatskoj poznatoga 
prošteništa na čast Presv. Krvi 
Isusove. To je proštenište nastalo 
nakon bule (Svečanog pisma) 
Pape Leona X. od 4. travnja 1513. 
To je pismo taj Papa napisao s 
obzirom na čudesni događaj, koji 
se zbio g. 1411. u kapelici 
ludbreškog vlastelinstva. Jednoga 
dana te godine služio je tu neki 
svećenik sv. Misu. Pod sv. Misom 
posumnjao je, da li se uistinu 
nakon riječi pretvorbe: "PIoc est 
corpus meum" ("Ovo je tijelo 
moje") i "Ilic est Calix sanguinis 
mei" ("Ovo je kalež krvi moje") 
kruh i vino pretvaraju u Tijelo i Krv 
Isusovu. Kad je dospio do onoga 
dijela sv. Mise, gdje se presveta 
Plostija lomi u tri dijela, a jedan dio 
spušta u kalež, opazi on, da je u 
kaležu s\ježa krv. Silno uzbuđen 
spravi za oltarom u kaležu krv i 
brzo dovrši sv. Misu. Neko vrijeme 
držao je on taj događaj tajno, ali 
Papa Leon X. piše u svojoj buli: 
"Svevišnji Gospodin Bog nije htio, 
da se tako odlično čudo i potporanj 
katoličke \jcre protiv sumnjivaca u 
njoj dulje krije, pa je rečeni 
svećenik nalazeći se u zadnjim 
časovima svoga života sam tu stvar, 
kako se bila dogodila, javno pred 


svjedocima priznao i rečeni kalež 
s istom tekućinom (liquor), koja 
ima boju vidljive i naravne krvi, 
bio predao na vječno čuvanje u 
župnoj crkvi presv. Trojstva 
varošice Ludbreg (oppidi 
Ludbregh), koja se nalazi u 
zagrebačkoj biskupiji, i od onoga 
je vremena Višnji Gospodin u 
rečenoj crkvi kod istoga kaleža 
mnoga i velika čudesa učinio iz 
dana u dan nije ih prestao činiti." 
Kratko vrijeme nakon tog čudes¬ 
nog događaja glas se o njemu pos- 
vuda raširio. Sa svih strana 
hodočastili su vjernici u Ludbreg, 
da vide to čudo i da mu se poklone. 
To je dalo povoda Tomi Zercu, 
plemiću i vlasniku sela Lehgenut 
(današnja letina preko Mure), da 
je o tom kasnije obavjestio S. Oca 
Papu i zamolio ga, da taj događaj 
dade pomno istražiti. Papa Julije 
II. (1503. do 1513.) podijelio je tu 
stvar dvojici opata, koji su onda 
boravili u zagrebačkoj biskupiji. U 
to je vrijeme papa Julije II. izdao o 
tome događaju dva papinska 
pisma, koja scu izvorniku nalaze u 
arhivu vlastelina Baćanji u Kor- 
mendu. Papa Julije nije samu 
ispravu o tome dovršio, već ju je 
ostavio svojem nasljedniku Leonu 
X. o vjerodostojnosti tog do¬ 


gađaja, kad su mu spomenuti 
opati sa sobom donijeli u Rim 
Presvetu Krv iz Ludbrega. 
Rimu je Papa vodio svečanu 
procesiju, napisao vjerovno 
pismo i nakon toga staklenku sa 
Presvetom Krvi poslao natrag u 
Ludbreg, da se ondje za sva 
vremena čuva i na crkveno pos¬ 
vetilo (Dedicatio ecclesiae), koja 
pada na nedjelju prije blagdana 
narođenja BI. Djevice Marije, 
Majke Božje, narodu izlaže na 
klanjanje i pobožnost. Tako je 
sam Papa Leon X. utemeljio 
ludbreško veliko proštenje na 
čast i štovanje Presvete Krvi 
našeg Gospodina Isusa Krista 
(•••)• 

Ludbreg je jedino hrvatsko 
proštenište, u kojem se štuje 
Presveta Krv Isusova. Tu se 
čuva dapače i samo čudo Krvi 
Spasiteljeve. Zato hrli mnogo 
naroda na proštenje u Ludbreg. 
A kad bi sav hrvatski narod znao 
za tu svetinju, koja se tu čuva i 
časti, hrlio bi još više u Ludbreg, 
pa nema sumnje, da bi to pos¬ 
talo jedno od najomiljelijih i naj- 
posjećenijih hrvatskih proš¬ 
teništa uopće. 

Ivan Bočkaj 
ludbreški župnik (1863-1938) 


IZ DUHOVNE BAŠTINE SLUGE BOŽJEGA 


ZRNCA MUDROSTI 
O MOLITVI 

Sluga je Božji za života uznastojao \jcrno provesti 
Kristovu riječ: "Tražite i kucajte!" (Mt 7,7), "Molite, 
da ne padnete u napast!" (Lk. 22, 40). Iz njegovih 
poticaja na molitvu baštinimo misli trajne vrijednosti. 
Aktualne su osobito danas, kad se doima da bi se 
mržnja mogla usidriti u našim srcima. Ona bi nas 
mogla poraziti, a ne oružje neprijateljevo. Neka nas 
ovi poticaji obodre na postojanu molitvu, osobito s 
nakanom za neprijatelje naše. 

- "Molite uvijek snagu od milosti Božje, jer ona 
daje pravu snagu." 

- "Molitva je jedina svemoć, pred kojom se prik¬ 
lanja i sam svemogući Bog." 

- "Molitva je naša snaga u ovoj velikoj borbi s 
duhom tame." 

- "Na molitvu! Počnite sijati u molitvu nadu!" 

- "Molite Duha Svetog, jer On dušu čisti za 
milosni život." 

- "Molite neprekidno i strpljivo." 

- "Častite Boga pouzdanjem u Njega - ja se 
samo u Njega pouzdajem!" 


- "Na nama je da se pouzdajemo, a Presveta 

Bogorodica nas neće zapustiti." 

***** 

- "Molite za progonitelje, da im se dobri Bog 
smiluje i otvori im oči, da vide propast u koju 
se strovaljuju đavolskom zlobom." 

- "I (progonitelji naši) dok su na zemlji djeca 
su Oca nebeskog, za koje je umro Krist, i ja 
im od srca želim da svi ti širom svijeta nađu 
put k istini." 

- "Tko zna tajnu milosti Božje? Tko zna neće 
li iz mnogih tih ljudi, iz tih krutih Saula 
nastati mnogi Pavli." 

I motiv molitve za neprijatelje: 

- da budemo prava djeca Bož ja, djeca Oca nebes¬ 
koga , "koji daje kišu pravednicima i 

ne pravednicima i daje da sunce Njegovo svijetli 
dobrima i zlimcT, 

- poslušni nauku Krista Boga, jer je zapovijed 
Gospodnja, 

- jer je tako molio Krist na križu: ’Oče oprosti im 
jer ne znaju što čineP\ 

- jer je Krist i za njih umro na drvetu križa, 

- da se za njih moleći suobličimo Kristu i pos¬ 
tanemo u njemu djeca Božja. 

IZ DUHOVNE BAŠTINE SLUGE BOŽJEGA 


UZ GODINU OBITELJI 


U slavljenju Godine obitelji 
donosimo riječi pozdravnog govora 
kojim je Sluga Božji Alojzije Stepinac, 
3. studenoga 1940. pozdravio rad IV. 
hrvatskog socijalnog tjedna, održanog 
početkom mjeseca studena 1940. 
godine: 

"Želim, da svima bude konačno 
jasno, da Hrvatskoj nema budućnosti, 
ako se cijela javnost, a specijalno 
Banska Vlast, svim silama i sredstvima, 
koja joj stoje na raspolaganju ne 
odupre zločinima, koji pogađaju 
hrvatsku obitelj, makar se ti zločini 
vršili baš pod firmom znanosti ili 
socijalnih indikacija ili tobože zdravlja. 
Bonum comune praevalet bono par- 
ticulari! Javno dobro ide pred privat¬ 
nim, ako se uopće zločin može nazvati 
dobrom. Jer ako se kod pojedinaca ide 
za besramnom zaradom, ili se bježi od 
žrtava spojenih s odgojem djece, mi 


imamo prije svega u vidu besmrtne 
duše, a onda sreću i napredak 
domovine. 

Jake i sretne Hrvatske nema bez 
jakih, fizički i moralno zdravih i 
zadovoljnih hrvatskih obitelji. A tih 
opet ne će biti bez čestitih moralno i 
fizički zdravih i sretnih pojedinaca, bez 
zdrave, brojne i valjane djece. 

Smatram s toga, da je dužnost naše 
Banske Vlasti, da svim silama spriječi ili 
zatre sve, što bilo preko zle štampe, 
filma, a napose onda pobačaja zatire 
naše obitelji, našu mladež i konsek¬ 
ventno hrvatski narod. 

Kakogod se danas viče, da nam 
manjka kruha, vjerujem da Hrvatska 
može smoći kruha za svu svoju djecu, 
samo ako bude u njoj poštenja i straha 
Božjega." (Hrvatska Straža, 5.XI.1940, 
str. 8). 



S. B. govori prigodom otvaranja euharis- 
tijskog kongresa u Virovitici 14. srpnja 


ODGOJ ZNAČAJA 

Pismo Sluge Božjega 
Sofiji Mijatović, studentici 

Krašić, 7. V. 1957. 

Gospodjici Sofiji Matijević, studentici 

Primio sam cijenjenu čestitku Vašu i Vašeg gospodina brata prigodom Uskrsa, na 
kojoj srdačno zahvaljujem i Vama i njemu. 

Kako vidim, obojica ste slušači na zagrebačkom sveučilištu. Dužnost vam je dakle obojici, 
da godine svoga studija što savjesnije upotrijebite za sticanje pravoga znanja. Samo pritom ne 
zaboravitte, da znanje nijesvrha samom sebi, niti mu je svrha isticanje vlastite ličnosti ili sticanje 
unosnih položaja danas sutra. Ono nas ima prije svega voditi k Bogu, koji je, kako veli Sveto 
Pismo "Gospodar znanja," a onda, da se njime koristi i bližnjima i čitavoj narodnoj zajednici i 
čovječanstu uopće, makar je dakako samo po sebi razumljivo, da ne može ostati neprimjećen 
čovjek, koji je pun znanja, niti mu se može zamjeriti, da i dolično živi od svoga znanja. Ali, 
kako veli Kuhnel, "Nach Wiirdigkeit strebe, nicht Stellung und Gcltung. Die Wtirdigkeit ist 
allcs,die Stelluntg fast nichts." (Teži za dostojanstvom, a neza položajem i čašću. Dostojanstvo 
je sve, a položaj gotovo ništa). 

Medjutim, stekli znanja ne znam koliko i ne znam kakova, nikada ne zaboravite onu 
Newton-ovu riječ: "Što mi znamo, to je kapljica. Što ne znamo, to je ocean." Jednom je istom 
učenjaku neka dama postavila više pitanja, na koja je on kratko odgovorio: "Neznam. "Dama 
se malo uzrujala, pa mu reče: "A čemu ste onda učenjak, kad svega toga ne znate?" Nevvton 
je s najvećim mirom odgovorio: "Milostiva gospodjo,da mogukadkada reći, neznam. "Tomu 
čovjeku, mislim, ni marksisti, koji si prisvajaju monopol znanosti ne osporavaju ugled učen¬ 
jaka. Pa ipak je taj čovjek, baš radi duboke svijesti svoga ništavila, uvijek skidao šešir, čim bi 
čuo spomenuti riječ Bog. Uostalom, to je jedan izmedju tisuća primjera velikih ljudi, koji su 
ponizno priklanjali glavu pred svojim Stvoriteljem, a kojeg Vam spominjem, da zajedno sa 
svojim bratom, štogod postigli, ostanete djeca pred Bogom, radi one Kristove: "Ako ne budete 
kao djeca, ne ćete ući u kraljevstvo Božje." 

A onda, želim Vam još nešto, i Vama i Vašem gospodinu bratu. Na krovovima možete 
kadkada vidjeti pijetla na željeznoj šipki koji se okreće prema volji vjetra. Ne budite u 
životu nikada takav pijetao, nego granitna pećina, karakter! 

+ Alojzije kard. Stepinac, nadbiskup zagrebački 


VJERNOST DO 
SMRTI 

Pismo Sluge Božjega Vlč. Franji 
Kuharicu, župniku u Samoboru 

Krašić, 26.1.1960. 

Carissime! 

Primio sam Vaše cijenjeno pismo, te 
sam radi stvari, o kojoj pišete, pisao 
preuzv. Koadjutoru. U koliko Vas već 
nije zvao radi te stvari i njezina uredjen- 
ja, podjite osobno do njega, pa ćete 
dobiti potrebna objašnjenja radi ured- 
jenja toga pitanja. 

Velite, da se moje izgnanstvo primiče 
kraju. Medjutim, nemojte se varati! To 
može biti istina, ali može se i protivno 
desiti. Treba znati, što je komunizam, 
pa se ne podavati nikakvim iluzijama u 
vezi s njime. Ali jedno znajte, da Crkva 
Božja ne će propasti ni sada, makar 
jedna trećina zemaljske kugle stoji pod 
znakom crvene zvijezde. Garant je Isus 
Krist svojim obećanjem : "Et portae in- 
feri non praevalebunt!" Ako moj život 
mora pasti u toj borbi, Bog bio stoput 
blagoslovljen. A Vi i ostali svećenici 
držite se opomene Isusove: "Tene quod 
habes, ut nemo accipiat coronam 
tuam!" 

Uz blagoslov i pozdrav u Gospodinu 

+ Alojzije kard. Stepinac, 
nadbiskup zagrebački 

DOKUMENTI 


* DOKUMENTI * 


Slobodni izbori u Hrvatskoj 1991. godine omogućili su objektivno 
pisanje i predstavljanje Sluge Božjega Alojzija Stepinca. Kadje nakon 
Drugoga svjetskog rata na vlast u Jugoslaviji došao režim inspiriran i 
djelatan po ideologiji i metodama marksizma i boljševizma, sovjetskog 
uzorka, putem kojih su se profilirali najrazličitiji protuhrvatski i 
protukatolički stavovi, bilo je onemogućeno objektivno iznošenje čin¬ 
jenica o ratnim zbivanjima i poratnom progonu Katoličke Crkve. Ta 
šutnja nametnuta Crkvi imala je za cilj obeshrabriti je, poniziti je i 
javnosti je predstavljati kao sustavnog neprijatelja narodnih interesa. 
Embargo na istinu o zagrebačkom nadbiskupu Alojziju Stepincu 
vrijedio je sve do pada toga režima. 

U tom polustoljetnom razdoblju brojni su se izvjestitelji i pisari 
takmičili koji će više i bezobzirnije okaljati u domaćoj i svjetskoj 
javnosti lik ovoga hrabrog biskupa i iskrenog hrvatskog rodoljuba. 


Zbog takva tendencioznogpisanja istina se nije moglaprobiti do svijesti 
i savjesti ljudi. Mnogi su bili obmanuti, zavedeni i, tako formirani, 
nastavili su širiti podvaljene im netočnosti. Nije pri tom isključena ni 
sablasna i sablažmjiva propaganda, koja je Crkvu u Hrvata i hrvatski 
narod nastojala diskreditirati i popijuvati. Začudo se i u najnovije 
vrijeme takvi nekorektni natpisi pojavljuju u javnosti . 

Radi donošenja objektivnog suda o nekim događajima koji su se zbili 
u Drugom svjetskom ratu, u nastavcima ćemo donositi pojedine doku¬ 
mente, koji će svim čitateljima i svim tražiteljima istine omogućiti 
istinito prikazivanje i tumačen je osobe Sluge Božjega. Tako ćemo iz 
broja u broj upoznavati desetke, stotine i tisuće osoba različitih narod¬ 
nosti, vjeroispovijesti i svjetonazora, koji svoj životni iskoračaj iz 
bunkera smrti ili sablasti tamnice duguju zagrebačkom nadbiskupu 
Alojziju Stepincu. 


Wa 9 Molba žena arijevki iz Osijeka za in- 
““ tervenciju kako bi njihovi muževi bili 
oslobođeni i vraćeni u obitelji: Telegram - 246 
- Osijek -1651 - 46 - 20-15/10,20.VIII.1942: 

Njegovoj Preuzvišenosti Nadbiskupu 
Dr. Alojziju Stepincu - Zagreb 

Potpisane žene arijke ali ne arijevskih bračnih 
drugova; naši su bračni drugovi noćas od¬ 
vedeni i zatočeni; naš dom i naša bračna sreća 
razorena je; molimo Vašu milost i hitnu 
pomoć = u ime svih nesretnica Terezi ja Pol- 
lak rod. Dijaković. 

(Na poledjini stoji zapisano: Primljeno: 

20.VHI.1942 u 19 sati. Intervenirano dvaput 
kod Ravnateljstva za javni red i sigurnost: 
20. VIII.1942. u 17 sati i 19.30 sati. 

Odgovoreno: nije potrebna vaša intervencija, 
stvar će biti odmah riješena u smislu Poglav- 
nikovog obećanja, da će mješ. brakovi biti 
zaštićeni. S.L. 


Pl| Popis gradjana iz mješovitih brakova 
za čije se oslobodjenje iz logora zauzeo 
nadbiskup Alojzije Stepinac, osobno inter¬ 
venirajući kod Dr. Andrije Artukovića, Mi¬ 
nistra unutarnjih poslova, 4. svibnja 1943. 

1. NIKOLIĆ Klara, supruga prof. dra 
Nikolić Ferda. 


2. PARIK Josipa, supruga Bogumila Parika. 

3. STEINER Ladislav, sa suprugom 
arijkoiTL 

4. SCHLEIN, mješoviti brak. 

5. SASON Marijo, suprug Tugomile rođe¬ 
ne Senel (arijke) dvoje djece i treće na putu. 

6. HIRSCHL Milivoj, po zakonu arijevac, 
polužidov, žena arijevka (rođak prof. 
Oršanića). 

7. WEISS Miroslav, suprug arijevke Nade 
rodj. Mihalović, dieteMilan Weiss,12. god. 

8. FREIBERGER Dr. Miroslav, nadrabin 
zagrebački, sa suprugom Irenom 
rođenom Steiner, roditeljima Antunom 
Freibergerom sa ženom i sestrom 
Ljubom Freiberger. 


9. DUKES Alice, ravnateljica Pučke škole, 
pod nadzorom Ministarstva Narodne 
Prosvjete. 

10. KOENIG Štef'anija, i kćerka Truda. 

11. BETLPIEIM BELIN Marija Stella 
(bolestna). 

12. BAUER Frida, glavna kuharica 
Židovske Pučke kuhinje (stara i bolestna). 

13. SIROČAD: Raul POLLAKi Ilella 
POLLAK; GOLDBERGER Nadica. 

14. Dr. FIERZOG Mavro, starac od 78 god. 
posve gluh. 

15. BRAUNER Arnold i Regina, starci od 
65 god. (fotograf) 

16. OBITELJ Lavoslav NEUHAUS, 
(supruga i sin). 

17. DAVIDOVIĆ LOEBL Margarita. 

18. Dvoje djece Otto i Renata BING,posvo¬ 
jeni od Dra Županca (arijevac); (djeca iz 
prvog braka njegove žene, koja je 
polužidovka). 

19. D ANON Bujena Rivka, (dvoje djece 
Boris i (otac od te djece bio je arijevac) 


20. VIDOR Kata, 5 mjeseci u drugom stanju. 

21. MAESTRO Margita. 

22. SORGER Šandor, 74 godine star, bole¬ 
stan, i supruga Margita SORGER 65 g. 

23. SORGER Stjepan, (javiti Kostial 8792). 

24. BIVŠI DOMARI STARAČKIH 
DOMOVA ŽIDOVSKE 
BOGOŠTOVNE OBĆINE 

Predani na skrb Obćini po Ustaškoj Nadzornoj 
Službi, nakon njihove očevidnosti prigodom 
odvođenja Židova u kolovozu pr. g. - svi stari i 
bolesni, potpuno nesposobni za bilo kakav rad 
i prevoz. - Osoblje Pučke kuhinje ŽBO, za 
prehranu tih staraca i bolestnih. 

25. REIN Mavro, star 74 god. bolestan, 

Olga REIN, supruga, 63. g. oboje 
odvedeni iz bolestničkog kreveta. 

26. IIIRSCHL Simon Petar, dječak od 
7 godina. 

27. Dr. KLEINKIND Rikard, zubar, liečnik. 

28. DEUTSCFI Tereza, majka dobrovoljnog 
liečnika u Bosni, starica od 70 godina, 
bolestna. 


fji Zahvala za puštanje iz zatvora osudjenih Milorada Gojakovića v Steve Siđora, 
Miomira Krstića: 

Brčko, 20. tr a vnja 1943. 

Gospodin 11 Dr. Alojziju Stjepincu (sic!), Nadbiskup 11 , Zagreb 

Prcsvijctli! 


Prošlog Velikog Blagdana Kristovog Rodjcnja čestitajući Vam g a poslala sam Vam tri 
molbe da se pomogne trojici jadnika iz Brčkog i to: Milorada Gojakovića i Steve Sidora 
osudjenih na 10 godina robije, te moga brata Miomira Krstića osudjenog na 2 godine. 


Sada, u vrlo kratkom razmaku vremena Božja providnost mi je dodijelila da Vam 
čestitajući drugi Veliki Blagdan Kristovog Uskrsnuća mogu zahvaliti što se sva trojica već 
nalaze kod kuće srećni i zadovoljni sa svojom obitelji. Kako smo Vam zahvalni to sam 
Bog dragi zna i neka Vani on vrati dobro koje ste uzajmili i koje st a Ino činite ljudima. Mi 
Vani obećavamo da ćemo služiti na čast sebi i drugima, da ćemo pošteno raditi s vjerom 
u Boga i da Vi nećete im a ti prilike da se pokajete što ste nam pomogli. 

Sretne blagdane, da ih u zdravlju i za dobro Čovječanstva još mnogo godina provedete. 
To Vam žele zahvalni 

(Prvo ime nečitljivo) i Stevan Kristić 
. Mildfhd Gcyaković. . . 

Sidor Stjepan 


52; 


SLUGA BOŽJI ALOJZIJE STEPINAC 2-3 



























DOKUMENTI 


Zahvala Marije Potockijeve, ravnate- 
ljice Dječjeg doma poljske djece u 
izbjeglištvu u Crikvenici; nadbiskup Stepinac 
slao je novčanu i materijalnu pomoć i odras¬ 
lim izbjeglicama iz Poljske kojih je za vrijeme 
Drugog svjetskog rata samo u Crikvenici bilo 
oko 200: 

Crikvenica, 16. VIII. 1943. 

Preuzvišcni Gospodine Biskupe! 

Mnogo Vam se zahvaljujem za Vaše srdačno 
staranje oko nas emigranata, te Vas ovom 
zgodom obavještavam, da smo po Kr. 
talijanskoj Komandi premješteni iz Crik¬ 
venice na otok Krk u Malinsku. 

Prije našeg odlaska iz Crikvenice hoćemo 
Vašoj Preuzvišenosti izraziti našu najdublju i 
najtopliju zahvalnost za svaku pomoć koju 
ste nam u našoj potrebi iskazali kao i za 
zaštitu koju smo kroz Vas uživali. 

Mi ćemo uvijek imati na pameti Vašu 
veliku dobrotu prema nama. Našu zahval¬ 
nost prema Vašoj Preuzvišenosti izraziti 
ćemo u molitvi Bogu, da Vašu Excclcnciju 
sa svakom svojom milošću obdari i drugim 
stradajućim od srca podijeli svaku moguću 
pomoć. 

Mi molimo Vašu Preuzvišenost, da primi sa 
naše strane naše najdublje poštovanje i 
najveću zahvalnost. 

Cesse. Maria Potocka. 


9. Stjepan CVETIĆ, iz Zagorskih sela. 

10. Vesna MARČETIĆ, rodj. DE 
GRISOGONO. 

11. WIENER: Bernard i Elizabeta, supruzi i 
njihova djeca Miro i Vlado, žid. 

12. Branka NEMET, nalazi se u logoru. 

13. Adalbert TUMBAŠ, keteheta iz Virja. 

14. Ivanka DUPI, vlastnica "Narodne kuhinje" 
i njezina služavka Olga OBRADOVIĆ. 

15. Štefanija IVANČIĆ, činovnica Prve hrv. 
štedionice, osudjena na 2 godine logora. 


Dne 18.XI.1942 javilo je Ministarstvo 
pravosuđa, da će M.M. biti za koji dan 
puštena kući. 

Djeca su dobila od Preuzv. gosp. 
Nadbiskupa Kn 500 
Karitasa Kn 1000 


t[|| Zahvala Marije Milosavljević i 
djece na spašavanju majke i pomoći 
iskazanoj njezinoj djeci: 


[»] Zahvala Fanike Ilršak Sluzi Božjemu po izlasku iz logora nakon uspješne inter- 
vcncije nadbiskupa Stepinca kod nadležnih vlasti: 

28.X. 1944. 

Njegovoj Preuzvišenosti Nadbiskupu 
Alojziju Stepincu - ZAGREB 

Vaša Preuzvišenosti! 

Nakon 10 mjeseci vratila sam se natrag mojim roditeljima i u našoj kući zavladala je 
ponovno radost i sreća, a za moje roditelje prestalo je vrieme žalosti i biede u koju ih je 
moje zatoče nje bacilo. 

Vašom dobrotom i plemenitošću, te Vašim zauzimanjem i zagovorom mnogo ste 
pomogli mojoj bolestnoj majci, da me izbavi iz logora, te Vam stoga naš dobri otče i 
pastiru ovim putem toplo i srdačno zahvaljujem, a isto tako i moja majka, te ostajemo u 
Kristu 

Za Dom spremni! 

Kustošija Ribarova, 21 PIršakFanika 

Ilršak Marija 


K3 Intervencije nadbiskupa Stepinca kod 
Dra Mate Frkovića, ministra un¬ 
utarnjih poslova, dne 6. rujna 1944. u 10 sati, 
za 19 interniranih osoba: 

1. Vlaho VUKAS, izvjestitelj kod 
gospodarstvenog redarstva. 

2. Ivan PANDŽIĆ, veleobrtnik iz Zagreba. 

3. Franjo Plorvat, radnik. 

4. Prof. Ivo ŠREPL. 

5. Evelina IVANUŠA. 

6. Učitelj KEZELE, iz Vinagore. 

7. Jana ILIJANIĆ, stud. medicine. 

8. Vilko JEŽIĆ, željeznički činovnik. 


Uji Bilješka o zauzimanju nadbiskupa 
“ Alojzija Stepinca za oslobođenje 
Marije Milosavljević i pomoć pružena 
njezinoj djeci: 


MILOSAVLJEVIĆ Marija, žena pravo¬ 
slavca koji je u prevratu pobjegao u Srbiju, 
ostala je sama s petero djece. Krivo ob- 
tužena bila je odvedena na Sudbeni stol u 
Zagrebu. Petero djece obratilo se na 
preuzv. gosp. Nadbiskupa, da bi se zauzeo 
za njihovu majku. Preuzvišeni je stvar iznio 
Poglavniku, koji je odmah naložio, da se 
slučaj ispita i optužena pusti u familiju. 



Njegovoj Preuzvišenosti Hrvatskom 
Metropoliti 

Dru Alojziju Stepincu ZAGREB 

Svi sretni i zadovoljni što ste nam spasili našu 
milu majčicu mi smo vam neizmjerno zahvalni 
i molimo se dragome Bogu, da Vas za Vaša 
dobra djela nagradi Božjim blagoslovom, jer 
smo bili u Vas uvjereni da će tesezauzetiza nas. 

Mi nemamo riječ kako da se zahvalimo. Sada 
smo svi sretni i zadovoljni u krugu svoje 
majčice i molimo se dragome Bogu. 

Vi ste nas kao naš vrhovni pastir spasili u 
najtežim časovima iz bijede i nevolje i uneli 
blagostanje u našu kućicu i zato Vaša preuz¬ 
višenosti primite naše pozdrave. 

PIvaljen Isus i Marija! 

Majka Marija 
djeca Josip, Milivoj, Bosiljko 

Smiljica i Branko, v.r. 

Na dnu pisma je Dr. Stjepan Lacković, taj¬ 
nik Sluge Božjega, dopisao: 

Preuzv. lično bio kod Poglavnika i molio, da 
se majka siromašne djece oslobodi. 

Tajnik preuzv. gosp. Nadbiskupa bio dvaput u 
kući, dok im je majka bila u zatvoru. Podielio 
im novčanu pomoć od Kn 1.000 - kad je majka 
došla iz zatvora, dobila je 500.- Kn - S.L. 


Na pastirskom pohodu u Petrinji prije Drugog svjetskog rata 

Na promociji prigodom Teološko-pastoral- 
nog tjedna u Zagrebu, 25. siječnja 1994. 

Čast mi je što sam pozvan da predstavim 1. 
broj glasila SLUGA BOŽJI ALOJZIJE 
STEPINAC što ga je pokrenula Postulatura 
koja je povjerena dr. Jurju Batclji. Smatram 
da je ovoj promociji pravo mjesto baš na 
ovom, sada već 34. tjednu, jer odavno 
smatram da je već onaj prvi takav tjedan, održan ujesen 1960, izmo- 
ljeni nebeski dar njegove svete smrti u veljači one godine. Ovaj, 1. broj, 
nosi nadnevak 10. veljače 1994, izlazi dakle o punoj 34. obljetnici te 
smrti. S omotnicom obaseže 28 stranica velikog formata, s 20 f«tosa, 
od kojih će pročelni, iz hodočašća u Svetu Zemlju, tako sličan onom 
na dan osude 11. listopada 1946, ostati jedna od najtipičnijh slika 
Stepinčevih. Sav je zagledan u nebo, kao ono sv. Stjepan: "Vidim 
otvorena nebesa i Sina Čovječjega gdje sjedi szdesneBogu."(Dj 7,56). 
Kao daje sav ozračen svojim: "In tc,Domine,speravi!" Prvom je broju 
napisao predgovor Stepinčev nasljednik, naš sadašnji zagrebački nad¬ 
biskup kardinal Franjo Kuharić. Po izvrsnom odabiru postulatorovu, 
odmah slijedi i adresa što ju je pred 50 godina, 3. prosinca 1944, a 
prigodom 10. obljetnice Stepinčeve biskupske konsekracije, u ime 
kolega bogoslova uputio svečaru u ime svih kolega bogoslova mladi 
bogoslov Kuharić. Povijest tako stvara svodove i povezuje u jedan luk 
i ljude i događaje kojima ta ista povijest sama sebe stavlja na ramena 
da je dalje pronesu. 

Prvi broj glasila ALOJZIJE STEPINAC 
donosi više rubrika: Svjedočanstva - Kronike 

- Pismena i Tiskana ostavština - Poruke - 
Darovatelji. S vremenom će ih zasigurno biti 

i više. Na str. 5 i dalje, među Svjedočanstvima, sviđa mi se tako kratka, 
a znakovita čestitka kojom mu pom. biskup New Orlcansa čestita 
kardinalat: "U žrtvi svete mise te se spominjem, brate, svjedoče Muke 
Kristove!" Vrlo je lijepo svjedočanstvo starca kardinala Bcrtolija, koji 
u ono vrijeme Stepinčeva biskupskog imenovanja bijaše tajnikom 
Nuncijature u Beogradu: "S njegovom je naravi srasla poslušnost." 
Nikada nisam čuo tako dobre izreke. "Nikada on tu poslušnost nije 
okaljao... Nije svoj naprsni križ prihvatio kao ukras, da se s njime 
pokazuje, nego da se na njemu žrtvuje i na njemu umre." Slijede 
svjedočanstva biskupa dr. Dragutina Nežića i pok. profesora dr. Josipa 
Buturca. 

Ne mogu upozoriti na sve, ali moram istaknuti važan napis kolege T. 
Šagi-Bunića FAMA SANCTITATIS. To je njegova propovijed u 
zagrebačkoj katedrali onih prvih godina kada je tek počela ona nezaus- 
tavljena procesija pohoditelja Stepinčeva groba. 

Svi kojima je Stepinčeva kauza, osobito njezino pospješenje, na srcu 
treba da prouče taj napis. Ako istinska FAMA SANCTITATIS uhvati 
maha i pusti duboke korijene u sveukupnu našu hrvatsku katoličku 
pobožnost, istom onda će to uroditi tako željenim plodovima, bez 
kojih ne može doći do beatifikacije, a to su: 

- da ljudi sve bolje i bolje upoznaju svoga kandidata oltara te ih on 
izaziva na nasljedovanje, postaje im duhovni svjetionik i uzornik; 

-da sespontanije utječu njegovu zagovoru što može uroditi potrebnim 
čudesima; 

- da im neće biti teško da od srca pridonose za tu stvar i materijalnu 
potporu; 

Papa redovito odgovara proglašenjem samo istinskom i aktualnom 
štovanju i nasljedovanju kandidata oltara. 

U našem slučaju, sve točnije, svestranije i dublje upoznavanje osobe i 
djela sluge Božjega Alojzija Stepinca uvelike će pridonijeti i da bolje i 
točnije, pa stoga i pravednije upoznamo svoju nedavnu i sadašnju 
povijest i njezine odrednice i perspektive. Istina o Stepincu uvelike će 
pridonijeti i istini o Hrvatskoj koja je još uvijek, zapravo, pod embar¬ 
gima, puna tabu-tema, iskrivljena i izopačena na naš račun. I u tom 
smislu vidim, dakako, važnost prvenstveno cijele Stepinčeve kauze i 
što založenije djelatnosti oko nje, a onda i važnost samoga Glasnika 


PROMOCIJA GLASNIKA 


Uz 1. broj Glasnika si. Božjega Alojzija Stepinca 



Vlč. Postulator, O. Bonaventura Duda i dr. Josip Baloban kod predstavljanja prvog 
broja Glasnika "Sluga Božji Alojzije Stepinac" 


da se stvori i unaprijedi potrebna atmosfera i temperatura za tako 
veliku stvar. U rubrici "Dokumenti" postulator dr. Batclja nam ovaj 
put nudi tri dokumenta o Stepinčevu zauzimanju za Židove. Među 
"Porukama" nalazimo dva vrlo vrijedna članka. Celcstin Tomić, 
vrijedan poslanik u Postulaturi, pošto je pročitao tisuće Stepinčevih 
stranica, daje nam rukovet njegovih misli o životnom značenju 
Svetoga pisma. A postulator dr. Batelja iz zlatne baštine Stepinčevih 
pisama izabire dragocjene kamenčiće za mozaik o Stepinčevoj 
teologiji nade. Kako ova 900. obljetnica zagrebačke nadbiskupije stoji 
pod Stepinčcvim geslom, te su njegove misli dragocjen dar jubilejskim 
propovjednicima. 

Ne smijem mimoići važnu rubriku "MILODARI ZAPOSTULATU- 
RU", ona je u 1. broju vrlo skromna, djeluje kao pozivnica, s 
obećanjem: svakog 10. u mjesecu, u ovoj za zagrebačku nadbiskupiju 
jubilarnoj godini,služi se za darovatelje sveta misa blizu Stepinčeva 
groba. Koliko god će tko pomisliti da je ova rubrika materijalna, i ona 
će ubuduće potvrđivati koliko nam je doista stalo da ova naša 
jedinstvena kauza mogne napredovati. Bio sam u prvo vrijeme 
vicepostulator kauze sluge Božjega oca Vcndelina Vošnjaka, pa sam 
stekao uvjerenje koje rado ponavljam, i volio bih da me čuju sve 
stotine prisutnih svećenika na tjednu: "Sveci, da dođu u nebo, trebaju 
Božju milost i svoju marljivu milost, ali i mnogo vrijednih djelatnika." 
Dok se ne zadovolje svi kanonski propisi, a oni iziskuju i mnogo 
izdataka, nema beatifikacije. Na kraju, spominjem ono što stoji na 
početku, a to je UVODNA RIJEČ samoga postulatora dr. Batelje, u 
kojoj naznačuje ciljeve ovoga glasila. Ipak, najvažniji cilj ne samo 
ovoga glasila nego i svega posla na kauzi jest, kako je to označio u 
naslovu i u tekstu svog predgovora naš Na biskup: da Stepinac postane 
doista VELIKO SVJETLO CRKVE U HRVATA te "naša vjernička 
i šira javnost što bolje upozna duhovni lik Sluge Božjega ... čuje 
njegove poruke ... te Alojzije Stepinac ... postane opet među nama 
prisutan da nam bude bliz iz vječnosti kao što nam je bio bliz i za 
vrijeme svoje biskupske službe i svoje patnje." U tom smislu čestitam 
samom postulatom i svima koji s njime rade u Postulaturi te im u 
svemu poslu, a napose u izdavanju ovoga glasila, želim prihvat svakoga 
Hrvata katolika i svih ljudi dobre volje. 

o. Bonaventura DUDA OFM 

34-ta godišnjica preminuća 
Božjega u Krašiću 


m 


Divan je Bog u svetima svojim! Primjer 
evanđeoskog svjedočenja ugodnika Božjih 
uvijek je u povijesti Crkve privlačio vjerni puk 
potičući ga na nasljedovanje. Osobitosu priv¬ 
lačna mjesta, gdje su ti Božji heroji živjeli 
svoju posvemašnju vjernost, dajući sve, pa i 
sam svoj život za pobjedu Kraljevstva istine i 
života, svetosti i milosti, Kraljevstva pravde, 
ljubavi i mira. Sluga Božji Alojzije kardinal 
Stepinac dovršio je svoju "trku" i ušao u 
gledanje Onoga komu je povjerovao, u 
Krašiću 10. veljače 1960. Mnoge nam stvari 
ovdje o njemu govore. Tu je župna crkva 
Presvetoga Trojstva u kojoj je kršten, u kojoj 
se napajao na vrelu vode žive, crkva u kojoj 
je osam i pol godina zatočeništva klečeći pred 
Svetohraništcm, molio i trpio za Crkvu 
Katoličku i svoj dragi narod. Iz Svetohraništa 
je u njegovu dušu strujila snaga za 
nepokolebljivu vjernost do kraja. U sjeni 
crkve stoji stari župni dvor, kao nijemi 
svjedok Kardinalove Kalvarije. O, kad bi ti 
zidovi mogli progovoriti! Sve više ljudi dolazi 
vidjeti dvije skromne sobice u kojima je od¬ 
vojen tijelom od svoga stada živio i gdje je 
konačno utonuo u vječnu svjetlost. Dolaznici 
u tihom ganuću zahvaljuju Gospodinu za tog 
svjedoka vjere i ohrabreni njegovim prim¬ 
jerom odlaze u svakodnevne životne borbe 
želeći biti bolji ljudi i vjerniji kršćani. 


Već niz godina obilježava se u Krašiću dan 
preminuća Sluge Božjega kardinala Stepinca. 
Za tu obljetnicu naša se župa pripremala 
duhovnom obnovom koju je predvodio pater 
Smiljan Kožul, franjevac iz Zagreba, a tako 
se i Krašić uključio u proslavu devetstotog 
jubileja zagrebačke nadbiskupije. Mnogi su 
župljani pristupili pokretu molitelja Krunice 
za obraćenje i mir. 

Na sam dan Kardinalove smrti Božji je narod 
s blizih i dalekih strana ispunio župnu crkvu. 
Svetu misu je uz koncclebraciju 46 svećenika 
predvodio franjevac p. Bonavcntura Duda, 
koji je izrekao dirljivu i svjedočku propovijed, 
potkrijepljenu obilnom gradom iz dnevnika 
župnika Josipa Vranckovića, koji je poput 
Šimuna Circnca pomagao Sluzi Božjem 
nositi teški križ krašićkog zatočeništva. 
Raspjevana krašićka crkva slavila je Boga 
zanosnim pjesmama, koje su, nažalost, na 
mnogim mjestima zaboravljene. Nazočni 
bijahu i predstavnici hrvatske državne vlasti 


predvođeni potpredsjednikom Sabora, 
predstavnici stožera Hrvatske vojske, kao i 
delegacija družbe "Braća hrvatskoga zmaja" 
koja je položila svoj vijenac na mjestu, gdje je 
kardinal Stepinac svaki dan klečao u molitvi. 
Nakon svete mise svećenici se okupiše oko 
bratskog stola, prisjećajući se potresnih 
zgoda izvremena boravka kardinala Stepinca 
u ovim blagoslovljenim prostorima. 

Župa Krašić, hvala Bogu, i danas živi 
obodrena svetom prisutnošću Sluge Božjega 
Alojzija kardinala Stepinca u ovoj sredini. 
Raduje nas dolazak svakog čovjeka k nama. 
Kardinal Stepinac pripada sa svojom 
zadivljujućom žrtvom svima. On je duhovna 
veličina, koju se nipošto ne smije koristiti ni u 
što što bi izlazilo iz duhovnih okvira. "Sve 
prolazi, samo Bog ostaje zauvijek!" - govorio 
je Sluga Božji. Molimo svim srcem da njegov 
lik što prije zasja na našim oltarima! 

Josip Balog, 
upravitelj župe Krašić 


DAN MOLITVE ZA DOBROČINITELJE KAUZE 

UZOR ZA CIJELO ČOVJEČANSTVO 




Draga braćo i sestre! 

Služba Božja u stara vremena, u židovskim 
sinagogama, započinjala je posebnim 
svečanim unošenjem knjige Mojsijeva 
Zakona i Proroka te njezinim otvaranjem. 
Pritom su se ljudi klanjali iskazivajući na taj 
način ljubav i poštovanje prema Božjoj 
Riječi. Biblija je bila svetinja. Nezamislivo je 
bilo da bi tko u njoj nešto nadodao ili 
promijenio. Stoga je i Isusova izjava, "nisam 
došao ukinuti Zakone i proroke nego 
dopuniti", izazvala burne reakcije kod 
slušateljstva. Isus je i prije znao iznenaditi 
auditorij. Tako, npr., u svojoj nastupnoj 
propovijedi govori o "kidanju spona jarmenih 
i oslobađanju zarobljenih". I dok su se jedni 
divili i odobravali Isusove riječi, bilo je i onih 
koji su se protivili. Poznato je da je Isus u 
svojim nastupima bio blag, do krajnjih 
granica strpljiv, posebno prema grešnicima, 
međutim, kada se radilo o vršenju volje 
Božje, kada je bila u pitanju slava i čast Božja, 
tu je bio nepopustljiv, vrlo odlučan, spreman 
dati i život ako ustreba. Isus u Prorocima i 
Mojsijevu Zakonu vidi odraz volje Božje koja 
je na taj način pripremala i najavljivala njegov 


dolazak. U tom je smislu On došao dopuniti 
i privesti kraju Božje planove. 

Razmišljajući o ovim riječima, sv. Augustin je 
uočio unutarnju povezanost Staroga i 
Novoga zavjeta kad je rekao da se "Novi 
zavjet skriva u Starom, a Stari u Novom". 

I Homilija mons. Jurja Jezerinča, I 
i katedrala, 10. ožujka 1994. j 

Kada Isus govori u današnjem Evanđelju 
(čitanje od srijede III. korizmene) daje došao 
dopuniti Zakon i Proroke, a ne dokinuti, 
onda to ima, rekao bih, posebno teološko 
značenje. Ovdje nije riječ o nikakvom 
opsluživanju i neopsluživanju Zakona koji 
uređuju svakodnevni život čovjeka, nego je 
riječ o ljubavi Isusovoj u želji da izvrši volju 
svoga Nebeskog Oca. Isus nije samo dopunio 
Zakon i Proroke, nego je njih i ostvario 
ljubeći nas do kraja, dokazavši to svojom 
smrću na križu. 


Pravi pak Isusov učenik slijedit će svoga 
Učitelja do kraja. To obvezuje svakog od nas. 
Jedan od tih "pravih nasljedovatelja svoga 
Učitelja" zasigurno je bio sluga Božji, kar¬ 
dinal Alojzije Stepinac, zagrebački nadbis¬ 
kup. Na svom grbu Kardinal je imao križ, 
Alfu i Omegu, lozinku "In Te, Domine, 
speravi" - "Dilexi iustitiam et odi iniquitatem", 
to je moje načelo"; "Toliko ljubim hrvatski 
narod da se u tome ne dam od nikoga 
natkriliti" (...). 

"Kao što sam za dobro moga naroda bio 
spreman dati sve, tako sam spreman i na sve 
i za Katoličku Crkvu." To su bile kardinalove 
prve izjave za vrijeme diktature Aleksandra 
Karadordevića, u svibnju 1934. godine. Nisu 
to bile samo prazne riječi, već program što ga 
je ostvarivao i ostvario kao duhovni pastir 
svoga stada, sve do kraja života. Promjenom 
vlasti, 1945. godine, došli su teški dani za 
Crkvu u PIrvata. 

Sluga Božji odmah ustaje u obranu vjere. 
Zauzima se za tri biskupa koji su bili uhićeni, 
prosvjeduje protiv ateističke propagande u 
školama, žali se na surovo ponašanje prema 

(Nastavak na str. 56.) 

(Nastavak sa str. 55.) 

zarobljenicima, kako vojnim tako i civilima, 
prosvjeduje protiv postupaka prema 
Caritasu... Kardinalova pastirska poslanica 
od 20. rujna 1945. postala je njegovom glav¬ 
nom krivnjom i početak velikog napada, ne 
samo na osobu sluge Božjega kardinala 
Stepinca nego i na cijelu Crkvu u Hrvata. 

U čemu je bila Kardinalova krivnja? Nakon 
što je istaknuo zahvalnost Bogu na završetku 
rata i želju da se što prije riješe nastali 
problemi, Kardinal je iznio teškoće s kojima 
se susreće Crkva u novom režimu. Između 
ostalog, Kardinal spominje 243 svećenika 
osuđena na smrt, 169 svećenika koji su u 
logorima, 89 nestalih, mnogi su pak ljudi bili 
osuđeni na smrt samo zato što drugačije misle 
i bez mogućnosti da se brane, te nečovječni 
postupak s ljudima po logorima, zatvaranje 
dječjih vrtića i obdaništa, izloženost mladih 
marksističkoj doktrini, uvođenje stalnih 
noćnih priredaba za mlade, šikaniranje 
redovnica, uvođenje civilnog braka i druge 
probleme. 

Kardinal Stepinac godinu dana poslije, 1946. 
god., potiče svećenike da brane sveta i 
neotuđiva prava i vječna načela. Potiče ih na 
vjernost Svetoj Stolici. Prekid s njom bio bi 
uništenje Crkve u Hrvata. Kada su se ispunile 
masovne grobnice kod Maribora, Celja, 
Slovenjgradeca, te nevidljive jame po 


šumama, šikarama, poljima, ne ubrajajući tu 
mrtva tijela koja su plivala Savom sve do 
Zagreba, da bi opravdali svoje zločine, da bi 
uništili duh u Crkvi u Hrvata, podižu 
optužnicu protiv pastira kardinala Stepinca. 
Kardinal je prije toga znao što se sprema. Dali 
su mu neki na znanje neka bježi, dan mu je i 
rok od osam dana, no on je ostao uspravan 
poput tornjeva svoje katedrale. Tako je bio 
osuđen onaj koji je spasio tisuće ljudskih 
života bez obzira na vjeru, narodnost i 
političko opredjeljenje, mnoge koji su u sluzi 
Božjemu kardinalu Stepincu našli svoga 
zaštitnika. Američki bisku p Sheen je rekao da 
je kardinal Stepinac ušao u sudnicu kao 
zagrebački nadbiskup, a izašao iz nje kao uzor 
za cijelo čovječanstvo i kao duhovni voda 
svoga naroda. Hrvatski kipar i majstor dlijeta 
Ivan Meštrović veli za Kardinala da je bio 
osuđen radi neslomljive vjere i isticanja prava 
hrvatskoga naroda na njegovu slobodu, jer se 
toga prava hrvatski narod nije nikada 
odrekao. Milovan Đilas je rekao da je kar¬ 
dinal bio čvrst karakter. "Mi nismo imali ništa 
protiv njegova rodoljublja, ali nismo mogli 
trpjeti njegovu privrženost rimskom papi i za 
tu je privrženost bio suđen", rekao je Đilas. 

Kada je kardinal Stepinac bio u zatvoru u 
Lepoglavi, poznato je da se za vrijeme 
njegovih šetnji po dvorištu grubo postupalo s 
ostalim zatvorenicima. To ga je jako boljelo. 
Stoga se, kažu, znao odreći i zraka i sunca 


samo da bi zatvorenicima bilo bolje. Neki 
spominju da je Kardinal rekao, ako bi se 
dogodilo da on umre u zatvoru, da bi želio da 
njegovo tijelo počiva uzzatvorenike,jer su svi 
ljudi jednaki pred Bogom. Kada je postao 
kardinalom, odbio je poći u Rim znajući da 
ga vlasti više neće pustiti u Hrvatsku. 
Odgovorio je da on želi ostati uz svoj narod 
živ ili mrtav. Zato i želimo da ga što prije 
imamo i na oltaru. Danas nitko ne poriče 
Kardinalovu svetost, njegovo štovanje koje 
nadilazi njegovu domovinu koju je toliko 
ljubio. 

Isus je u današnjem Evanđelju istaknuo da 
će svaki onaj koji bude vršio Božje 
zapovijedi i druge učio, biti velik u kral¬ 
jevstvu nebeskom. Sluga Božji kardinal 
Alojzije Stepinac nije ni jednu zapovijed 
dokinuo, ali nas je zato poučio kako treba 
ljubiti Boga, Crkvu i svoj narod, te pokazao 
put do kraljevstva nebeskog u kojem je, 
nadamo se, velik. Stoga se i mi večeras 
molimo i molit ćemo svakog dana molitvu: 
"Gospodine Bože, Ti si sluzi svome Alojziju 
Stepincu udijelio milost ne samo vjerovati 
u Isusa Krista nego i trpjeti za njega 
neustrašivim apostolskim žarom i ljubavlju 
prema Crkvi. Proslavi slugu svoga čašću 
oltara, da nam bude primjer i zagovornik u 
borbama života na putu vječnoga spasenja. 
Po Kristu Gospodinu našemu. Amen." 


BIJAŠE SNAŽNO OSLONJEN NA BOGA 


Draga braćo i sestre! 

Dan molitve za dobročinitelje kauze Sluge Božjeg kardinala Alojzija 
Stepinca održavamo upravo u Marijinu mjesecu svibnju. Svibanj je i 
mjesec Sluge Božjeg Alojzija. On je 8. svibnja rođen, a 29 svibnja 1934. 
brzojavom je dobio obavijest iz Rima da je imenovan nadbiskupom 
koadjutorom; tako da se danas sa zahvalnošću spominjemo i njegova 
rođendana i 60. obljetnice imenovanja za biskupa. 

U toj znakovitosti mjeseca svibnja vidimo i njegovu povezanost s 
Marijom, Majkom utjelovljene Riječi, koju je toliko štovao i zazivao, 
posebice pod drevnim otačkim nazivom "Bogorodica". Tolike 
napisane i izgovorene propovijedi njoj u čast. Tolike pjesme i molitve 
sv. Krunice, tolika hodočašća u njezina svetišta, posebno u Nacionalno 
svetište Majke Božje Bistričke. Ona je za njega ostala Majka lijepe 
ljubavi, znak vjere i vjernosti, branik velikih tekovina Evanđelja, 
čovječnosti i ljubavi u osobnom, obiteljskom i narodnom životu. 

Sveti otac Ivan Pavao II. u svom Pismu obiteljima u ovoj Međunarod¬ 
noj godini obitelji ističe da je obitelj put Crkve, i to "prvi i najvažniji". 
Nema zdrave obitelji, nema života i duhovnog preporoda ako u njoj 
nije nazočna vjera i ljubav presvete Bogorodice, ako nije nazočna 
čvrsta vjera, kakvu je imao sluga Božji kardinal Alojzije Stepinac. 
Zanimljivo je, braćo i sestre, da je Sluga Božji već kao mladić pokazivao 
snažan karakter, naslonjenost na Boga i živu vjeru. Najednom susretu 
katoličke mladeži upoznao se s maturantom Franjom Šeperom. Bila 
je to 1924. godina. Stepinac je odlučio poći u bogosloviju, a takvu 


odluku učinio je nakon mature i Franjo Šeper, pa je tu svoju odluku 
javio Stepincu. Tada Stepinac piše Šcperu 1924. g. ovako: "Primio sam 
Tvoju kartu i veseli me, da si krenuo i Ti trnovitim, ali najsigurnijim 
putem k cilju. Nedaj se smesti, makar Ti došle ne znam kakve zapreke. 
U svijetu nemaš šta tražiti. Ja sam ga prezreo u duši i mogu Ti reći, da 
je današnji svijet Sodoma i Gomora. Kad Ti se najslađim pričinja, 
najgore će Te ujesti. Nedavno sam vidio u jednom samostanu natpis: 
’Ako je ovdje i teško katkada živjeti, ali je slatko umrijeti.’ Jednostavna, 
ali kratka istina..." 

Ta dosljednost karaktera, braćo i sestre, ta tvrđa vjere očitovat će 
se i kasnije kroz njegov svećenički i biskupski život. On, dobri i revni 
pastir; On, vjeran Isusu Kristu i Crkvi sa svakim kucajem srca i 
titranjem svoga bića; On, svjedok vjere i obrana svakog čovjeka i 
naroda - mogao je to biti iz svoje čvrste vjere i snažne oslonjenosti 
na Boga. 

Zato nas i zanima, braćo i sestre, u prvom redu sluga Božji Alojzije 
kao svjedok vjere, bez čega se ne mogu razumjeti njegova žarka i čvrsta 
opredjeljenja u obrani Božjih prava, u obrani Crkve, u obrani čovjeka 
i ljudskih prava - dok je Europom vladala noć totalitarnih režima i 
ideologija. On nam je uzor vjere i ljubavi prema Isusu Kristu. Zato je 
na montiranom procesu u svojoj obrani javno rekao: "Krist je temelj 
kršćanstva... U školskim knjigama (udžbenicima) tvrdite protivno od 
svih dokaza, da Isus Krist nije postojao. Znajte, Isus Krist jest Bog! Za 
nj smo spremni umrijeti..." (Landercy, str. 161). 

Kardinal nas potiče, braćo i sestre, na ljubav prema Crkvi, da budemo 
u Crkvi, s Crkvom i za Crkvu. Ljubite Crkvu! On je silno ljubio Crkvu 
izatoje bio tako osjetljiv za njezinu slobodu i njezina prava. Jer je ljubio 
Crkvu, ljubio je Sv. Oca Papu, živog Petra među nama, koji danas 
"učvšćuje braću u vjeri". Uvijek je svoj pogled upirao prema Rimu, 
prema Apostolskoj Stolici i crkvenom Učitcljstvu, jer je htio da njegov 
rad i djelovanje za Crkvu i dobro ljudi uvijek bude s blagoslovom 
Kristova namjesnika. Zato nas njegov primjer potiče na crkvenost, i to 
nesamo deklarativnu, verbalnu, dok je to ugodno i dok nam to koristi, 
nego valja gajiti duboki osjećaj crkvenosti, "sentirc cum Ecclesia", i s 
poštovanjem i ljubavlju prihvaćati i provoditi smjernice Sv. Oca i 
crkvenog Učiteljstva. 

Sluga Božji Alojzije, braćo i sestre, potiče nas da ljubimo svoj narod i 
svoju hrvatsku domovinu, ali i da poštujemo i želimo dobro svim 
ljudima oko nas. Njegovo domoljublje nije slijepo, isključivo i sebično, 
nego nadnaravno i prožeto ljubavlju i vjerom. Današnje vrijeme nije 
bez problema, bez proplamsaja nepravdi, bez nasilja i mržnje - jer smo 
još u ratu. Zato su nam drage poruke Sluge Božjeg iz noći drugog 
svjetskog rata, iz 1941. i 1943. godine, dok su mnogi šutjeli. Te poruke 
i danas aktualne jer rastu iz vjere i Evanđelja. Zato su svjetlo za naše 
dane i naše probleme. Kardinal nas potiče: "Nastojte nasljedovati 
Kristovu plemerihoot, ljubav prema bližnjemu; borite se protiv mržnje, 
koja zagušuje svijet. Neka vaši principi djelatnosti ne budu u mržnji 
nego u ljubavi, da društvo raste ljudskije... 


Koje li sreće, kad bi svi ljudi širom zemaljske kugle ugasili već jednom 
vatru mržnje, što bukti u njihovim grudima, i zapalili opet u svojim 
srcima svetu vatru ljubavi, koja izbija iz Božjeg bića." 

Evo, braćo i sestre, što nam sluga Božji kardinal Alojzije Stepinac 
poručuje i danas, uz svoj rođendan i 60. obljetnicu imenovanja za 
biskupa Crkve zagrebačke - za nas osobno, za naše obitelji, Crkvu, 
narod i domovinu. 

Neka njegov uzorni vjernički lik, velikog i revnog pastira, bude 
nadahnuće i baština Crkve i naroda. Neka nitko, ni pojednici ni 
skupine ne instrumentaliziraju taj uzvišeni lik za svoje neke 
promidžbe, niti neka ga ne kroje po svojim mjerama i potrebama, 
jer to nije kardinal Alojzije Stepinac. Pred njim želimo biti učenici 
vjere i ljubavi. I Crkva treba bdjeti da se taj lik sačuva u izvornom 
svjetlu, kakav je bio životom, riječima, djelima i dokumentima. 
Crkva nikome ne bi smjela dozvoliti da promidžbom sebe i svojih 
interesa umanjuje lik i svjetlo Sluge Božjega. On treba za sve ostati 
svjetlo i svjedočanstvo, jer bi u protivnom to bilo osiromašenje 
povijesti naroda i Crkve u Hrvata. 

Zato molimo, braćo i sestre, da bude štoviše sinova i kćeri u našem 
narodu i našoj Crkvi koji će manje riječima, a više djelima i životom 
slijediti uzorni lik svete uspomene kardinala Alojzija. Amen. 

Dr. Stjepan Kožul 




Poštovani štovatelji Sluge Božjega 

zagrebačkog nadbiskupa i kardinala Alojzija 
Stepinca 

Desetljećima smo morali istinu o našem Kar¬ 
dinalu, na tlu naše Domovine, govoriti na uho 
i u velikoj tajnosti, iz dobro nam znanih raz¬ 
loga. Sada je nastupilo vrijeme da govorimo 
na krovovima. Da govorimo riječima, 
knjigama, slikama, pjesmama i svim 
sredstvima priopćavanja. 

Naša zadaća u ovom, još uvijek veoma teškom 
vremenu ni je samo hraniti gladna usta, nego i 
hraniti izgladnjelu dušu, jer dobro znamo i 
vjerujemo da čovjek ne živi samo o kruhu. 
Kada je PIrvatski Sabor izglasao zakon o 
doplatnoj marki s likom kardinala Stepinca, 
jedan je novinar nazvao tajnika naše fon¬ 
dacije i pitao: "Zašto je donesen zakon, po 
kojem će marku morati plaćati i oni koji 
vjeruju i oni koji ne vjeruju, i oni koji poštuju 
kardinala Stepinca i oni koji još uvijek 
smatraju Kardinala zločincem?" Ovo pitanje 
ne shvaćamo kao provokaciju. 

Neki dan reče mi jedan moj kolega svećenik 
daje on nakon osmogodišnje škole, kada je 
došao u sjemenište, vjerovao da je istina o 
Kardinalu ono što je slušao u školi, a to je 
uvijek bilo: Stepinac - zločinac. 

Potpuno smo svjesni da su laži i klevete koje 
su desetljećima sijane na sve moguće načine 
ostavile svoj duboki trag. Trebat će puno 
vremena da se to zlo i otrovno sjeme zatre. 
To se može samo širenjem istine i što većim 
upoznavanjem života, djelovanja i trpljenja 
Sluge Božjeg kardinala Stepinca (...). 

I ova marka s likom kardinala Stepinca, koja će 
ovih dana biti nalijepljena na mnoštvo pisama u 
zemlji i inozemstvu, bit će za mnoge ponovno 


Govor VIč. Josipa Mrzljaka, u crkvi 
Presvetog Trojstva u Krašiću 
prigodom promocije doplatne 
poštanske marke s likom kardinala 
Stepinca -1. srpnja 1993; marku je 
umjetnički oblikovao Prof. D. Si- 
munković, a prihod odi njezine 
prodaje predan je Fundaciji za 
podizanje spomenika kardinalu; A. 
Stepincu l uređenje Krašića. 


upitnik. Tko je Stepinac? Tko je Stepinac u 
Crkvi Katoličkoj kao kardinal? Tko je 
Stepinac u Zagrebačkoj nadbiskupiji kao 
njezin nadbiskup? Tko je Stepinac u 
hrvatskom narodu iz kojeg je nikao, kojega je 
neizmjerno volio? Potrebno je odgovarati na 
ova pitanja i na njegovu želju, jer je u svojoj 
duhovnoj oporuci zapisao: "Želim, naime, i 
poslije svoje smrti činiti sve što mogu da 
otklonim od vas opasnosti koje vam prijete i 

da povećam vašu sreću, koliko je to moguće 
u ovoj suznoj dolini. Smatram to najnužnijim 
što vi, dragi moji biskupijani, sačinjavate 
dobar dio hrvatskog naroda, u kojem mi je 
Božja prisutnost dodijelila natpastirsko 
djelovanje. Što vama namjenjujem bit će 
korisno i za sve ostale." (Duhovna oporuka 
1957.). 

Mi vjerujemo da on tu svoju želju i svoje 
obećanje ispunjava pred Prijestoljem Božjim, 
ali i njegove misli i djela i sveukupni njegov 
zemaljski život trebaju nam biti nadahnuće. A 
da bi bilo nadahnuće potrebno je sve to dobro 
poznavati, ponajprije što je govorio, pisao, kako 
je živio, a onda i sve ono što su o njemu mislili i 
govorili njegovi suvremenici. Ponajprije Petrovi 
nasljednici, kao vrhovni poglavari Crkve. Pio 
XII., koji je i sam proživljavao sve tjeskobe II. 
svjetskog rata, i koji je našeg Nadbiskupa ime¬ 
novao Kardinalom. Zatim pape Koncila: Ivan 
XXIII i Pavao VI. 

Ovaj prvi reći će u bazilici sv. Petra IZ veljače 
1960. god.: "Razlozi izvanrednog poštovanja i 
ljubavi ponukali su naše srce da održimo ovaj 
posmrtni obred u bazilici sv. Petra za ispokoj 
duše kardinala Alojzija Stepinca, premda nije u 
običaju, da se to čini za Kardinala, koji nije 
pripadao rimskoj kuriji. Jednostavni i odlični lik 
ovoga oca i pastira Crkve Božje bio je našoj duši 
veoma mio. Njegova dugotrajna patnja 15- 
godišnjeg izgona u vlastitoj domovini, kao i 
vedro dostojanstvo, kojim je on pun pouzdanja 
nastavio trpljenje, izazvalo je sveopće divljenje 
i poštovanje." 

Treba li i spominjati sadašnjegpapu Ivana Pavla 
II., koji je i sam u Poljskoj proživljavao sve 
strahote komunizma, i time mogao dobro 
razumjeti položaj našeg Kardinala u 
PIrvatskoj? Nadamo se da će ga upravo ovaj 
Papa uskoro podići na čast oltara. Jednog dana 

će netko vjerojatno napisati knjigu pod nas¬ 
lovom: "Pape i Stepinac", i time odgovoriti na 
pitanje: Tko je bio Stepinac kao član opće 
Crkve, kao kardinal?! 

Tko je Stepinac kao član zagrebačke Crkve i 
kao njezin Nadbiskup? Odgovor se može 
naći na grobu u zagrebačkoj katedrali i u 
knjizi: "Poruke sa Stepinčeva groba", gdje su 
sabrani govori njegova drugog nasljednika 
na stolici zagrebačkih nadbiskupa - kardinala 
Franje Kuharića. Na početku knjige kaže 
izdavač: "O godišnjicama smrti vjerni narod 
ispunio bi zagrebačku katedralu iz vjernosti 
i svetog prkosa kako bi pokazao tko mu je 
pravi voda i pastir. Medu mnoštvom naroda 
bilo je mnogo tajne policije koja je 
prebrojavala i pamtila ^neprijatelje naroda’. 
Bila je hrabrost 10. veljače doći u katedralu, 
a još veća hrabrost u katedrali govoriti o 
Stepincu. Od prvog dana svog upravljanja 
nadbiskupijom zagrebačkom, još kao Apos¬ 
tolski administrator, Franjo Kuharić, sada 
Kardinal, propovijedao je istinu koja se 
nigdje drugdje nije čula. Te njegove 
propovijedi ljudi su prepisivali, tajno 
umnažali." 

No i mi Krašićanci možemo s ponosom reći 
daje i ova naša krašićka crkva, gdje se nalazi 


nesuđeni Kardinalov grob, svakog 10. veljače 
bila mjesto okupljanja vjernika i svećenika, 
posebno na inicijativu svećenika Novog 
Zagreba, predvođenih tada svojim dekanom 
Matijom Stepincem. Jedan od inicijatora 
okupljanja svećenika u Krašiću na godišnjicu 
smrti bio je sada već pokojni svećenik Josip 
Kropek. Tu moramo tražiti i korijene naše 
Fundacije, koja želi pomoći svakome tko se 
želi Stepincem nadahnjivati u Krašiću. 

Tko je Stepinac kao Hrvat i hrvatski rodoljub? 
Poznata je njegova rečenica da se u ljubavi 
prema hrvatskom narodu ne da od nikoga 
natkriliti. Volio je narod iz kojeg je nikao, volio 
je tlo na kojem je rastao. Jedan hrvatski rodol¬ 
jub piše neposredno nakon smrti o rodoljublju 
kardinala Stepinca: "Stepinac nema ništa protiv 
ostalih jugoslavenskih naroda. On jednako žali 
i nad njihovom kobnom sudbinom, ali njemu je 
Bog dosudio roditi se, živjeti i trpjeti Hrvatom i 
hrvatskim crkvenim predvodnikom, i Stepinac 
to vrši svestrano, temeljito, iskreno, 
oduševljeno... Kad je postao nadbiskupom - 
koadjutorom rekao je mladim svećeničkim 
pripravnicima da se u rodoljublju ne da ni od 
koga natkriliti. Kazao je da je hrvatsku grudu 
natapao svojim znojem i obrađivao svojim žul- 
jevitim rukama: i da je zato više voli i ljubi i želi 


joj svako dobro! Stepinac je gorio od 
hrvatskog rodoljubnog žara. Spremao je 
proslavu 1300. godišnjice prvih hrvatskih 
veza sa Svetom Stolicom i od te proslave 
očekivao golemu duhovnu korist za sav 
hrvatski narod... U jesen 1939. god. predveo 
je veliko hrvatsko hodočašće Piju XII. i u ime 
svih biskupa i vjernika Papu zamolio, da 
svecem proglasi mučenika Nikolu Tavelića. 
Stepinac se dičio što je PIrvat, i htio je da svi 
njegovi zemljaci budu ponosni na svoju 
hrvatsku i katoličku prošlost. Rado je zalazio 
u Bosnu i Plercegovinu i u druge hrvatske 
krajeve izvan uže Hrvatske. Stepinac se znao 
zalijetati na duhovne izlete u primorsku 
PIrvatsku te svojom pojavom i besjedom 
obradovati Senj i Split, Dubrovnik i Kotor. U 
hrvatskoj Ateni, skladnom Dubrovniku, 
vodio je svečanu procesiju i nosio moći svetog 
Vlaha, a u Kotoru je častio svetog Tripuna i 
Svetu Plozanu, mjesne zaštitnike... Bratski je 
razumijevao bačke i baranjske PIrvate, koje 
je postavljao za profesore svoje nadbiskupske 
gimnazije... Doći će vrijeme, kad će se doz¬ 
nati, što je Stepinac poduzimao u Zagrebu i 
Beogradu, Rimu, Vatikanu i Berlinu, da se 
poštuju prava hrvatskog naroda." (dr. Ivan 
Tomas, 10. ožujka 1960) 

Javna zahvala! Dne 19. VII. teško 
sam stradao u prometnoj nesreći. 
Lom noge, nosne kosti i razne druge 
rane. Jedna se rana morala šivati. 
Bolovi su bili doista jaki. Drugi dan 
obratio sam se na karđ. Stepinca. 
Bolovi su preko noći nestali i od onda 
sc više nisu vratili. Zacjcljenjc je 
prošlo bez ikakvih komplikacija. 
Moja je okolina mislila da ja sigurno 
neću moći ozdraviti. 

Nakon 4 godine mogao sam već 
jednu malu crkvu oslikati u 
Šibeniku a sada je već prošla godina 
dana a da nisam osjetio nikakve 
posljedice. 

Ja sam Kardinalu veoma zahvalan za 
ovu izvanrednu pomoć i 
preporučujem svakome da sc u 
svakoj nevolji na njega obrati. On je 
pomagač u svakoj nevolji! 

Sa zahvalnim srcem, 

o. BERNARDTOMAN OSB 
Biograd na moru, 30.IX. 1961. 


Zahvaljujem uzoritom kardinalu 
Stepincu na ozdravljenju male San- 
dicc i preporučujem cijelu moju 
obitelj, 

GB MARIJANA - 1961. 

Dobrom i dragom kardinalu Alojziju 
Stepincu velika hvala što sc udostojao 
iskazati mi svoju milost. 

22. X. 1962. N. R. J. 


Hvala Kardinalu na svim primljenim 
milostima, preporučujem se i 
nadalje, 

10.11.1969.-Š.B. 


Zahvaljujem svome nebeskom zaštit¬ 
niku, nadbiskupu karđ. Stepincu, za 
čudesne milosti! 

Tomislav 1989. 


Vječna hvala kard. Stepincu na 
uslišanoj molitvi 

A.B. 


Hvala za pomoć pri operaciji 

M. Maček, Ljubljana 


"Mitošću Božjom, a na zagovor Sluge 
Božjega kardinala Alojzija Stepinca, 
zadobila sam tjelesno ozdravljenje. 
Hvala mu, i neka ga Bog proslavi čašću 
oltara. Sa štovanjem!", 

Marica Gradinščak, 
41000 Zagreb, Vrteći 11 


"Zahvaljujem na primljenoj milosti 
kardinalu Stepincu. Uslišane su moje 
molitve! Hvala!", 

Marica Džepina, 
Andrije Hebranga 6D9/1I, 
55000 Slavonski Brod. 

Spoštovani urednik Glasnika 
Sluge Božjega Alojzija Stepinca! 


Kot soscdnji župnik Vaše Lepc naše... se oglašam z željo, da mi pošiljate 
Vaše glasilo: Sluga Božji Alojzije Stepinac. Želim postati Vaš redni 
naročnikin topošiljajte mivedno 2 izvoda. Z velikim veseljem scm prečital 
prvo številko in sem jo že oddal. Morda še imate kakšcn izvod prve 
številke. Eden izvod bi rad podaril našemu mariborskemu škofu dr. 
Francu Krambergerju. V naši škofiji poteka prizadcvanjeza proglašenje 
k blaženim in svetnikom kauza Antona Martina Slomška, prvega mar. 
škofa. Sedaj se že vrsto let udeležujem oblctnice smrti Bož. SI. Alojzije 
Stepinca 10. februarja. Z velikim zanimanjem preberem vse, kar je 
zapisano o tem velikem Božjem možu. Jaz sem že bil osebno deležen 
velikih milosti prav po zaslugi njegove priprošnje. Delim z vami veselje in 
hrepenenje, da bi dočakali tišti srečni dan, ko bo Alojzije Stepinac 
proglašen k blaženim in k svetnikom. Škoda, da nimamo na našem 
slovenskom jeziku prcvoda njegovega življcnjcpisa. O ko bi kdo našcl, in 
gadal prevesti, da bi tuđi med našim narodom lahkospoznali tega velikega 
moža, ki je moral toliko trpeti, biti zasramovan in prikazan v samo slabi 
luči. V ta namen si še bom prizadeval, da bi med našim narodom spoznali 
njega, ki ga nosim globoko v srcu in z veliki zaupanjem obiščem njegov 
grob v katedrali. Lepo Vas pozdravljam z najboljišmi željami za bližnje 
velikonočne praznike, Vam vdani Franc Strašek, župnik Sv. Eme, Sv. 
Ema, 10.3.1994, Sv. Ema 37 - SLO - 63253 Pristava pri Mest. 

* * * 

"Zahvaljujem kardinalu A. Stepincu, što je uz njegov zagovor moj 
sin riješio neke svoje egzistencijalne probleme, a nadam se da će 
postupno onako kako je to u skladu s Bogom, ostvariti i ostale, kao 
i mnogi drugi mladi koji su zahvaljujući vremenu u kojemu su 
živjeli ostali prikraćeni za mnoge istinske vrijednosti u životu. Neka 
nam svima i dalje pomaže Gospodin Bog na zagovor kardinala 
Alojzija Stepinca. Zahvalna majka - Karlovac, 17. 2. 1994. 

* * * 

"Zovem se Marija Jukić, rođena 28. 2. 1942. u Kaštel Starom, Ovim 
pismom željela bih posvjedočiti o uslišanoj molitvi po zagovoru nadbis¬ 
kupa Alojzija Stepinca. Rođena u katoličkoj obitelji, do moje 20. godine 
nisam ništa lijepo čula o blagopokojnom Nadbiskupu. U školi sam o 
njemu čula kao o zlikovcu i ratnom zločincu. Župnik ga na vjeronauku 
nikad nije spominjao. U mojoj 20. god. u obitelji pok. Branka Fonfonje 
iz Kaštel Starog čula sam divna svjedočanstva o Nadbiskupu, o njegovoj 
svetosti, vjeri i vjernosti Katoličkoj Crkvi, rodoljublju i mučeništvu. To je 
bilo prvi put da sam doznala istinu o kardinalu Alojziju Stepincu. 

A sada o mom osobnom iskustvu uslišene molitve po zagovoru našeg 
sveca Kardinala. 4. studenog 1968. u splitskom rodilištu u porodu mi 
umire prvorođeno dijete. Od tada počinju moje nevolje. 1969. gubim još 
dvoje djece. Moja želja da rodim živo i zdravo dijete bila je tako jaka da 
nisam štedjela ni svoj vlastiti život. Prijatelji su mi savjetovali da otiđem u 
Zagreb, jer da su tamo liječnici bolji. U dogovoru s dr. Drcžonlićcm 
dolazim u Zagreb 15.6.1970. Kako sam uvijek imala veliko pouzdanje u 
Gospodina, prije odlaska na Petrovu kliniku odlazim u zagrebačku 
Katedralu. Potražila sam kip Majke Božje, jer sam znala da bez 
Gospodina liječnik sam ne može puno učiniti. Kad sam ušla u Katedralu, 
a to mije bio prvi put, ugledala sam grob pun cvijeća i upaljenih svijeća. 
Tog trena sjetila sam se svjedočanstva mog prijatelja Branka, koji mi je 
pričao o uslišanim molitvama na Kardinalovu grobu. Molila sam na tom 
svetom mjestu da me Gospodin blagoslovi i da rodim živo i zdravo dijete. 
Navratima Katedrale prema menije išla jedna žena i ispruženih ruku me 
molila za milostinju. Rekla mije da ona ima puno djece, a da za njih nema 
kruha. Tog trena ja sam znala da je moja molitva uslišana. Otišla sam k 
liječniku, koji mi je poslije svih pretraga rekao da ne zna zbog čega ne 
mogu do kraja donijeti živo dijete. Njegova je preporuka bila da kad 
budem trudna dođem u Zagreb, i da će me on voditi kroz cijelu trudnoću. 
10. 7. 1971. u splitskom rodilištu sam rodila živo i zdravo dijete; nisam 



Sluga Božji u pratnji Vlč. Vladimira Dumbovića, katehete i mons. 
Leopolda Rusana, remetskog župnika, te tisuća školske djece 
iz Kustošije i drugih zagrebačkih župa na molitvenom 
hodočašću za mir u Remete, 22. lipnja 1943. 

dolazila u Zagreb. Mojoj djevojčici dala sam ime Karmen po blagdanu 
Gospe Karmelske, koja se slavi 16. 7. Karmen je danas student na 
osječkom Sveučilištu Josip Juraj Strossmayer. Ona ni jednu svetu 
nedjeljnu misu ne propušta. Rat je provela u Osijeku bez ikakvih 
posljedica. Ona zna da je došla na ovaj svijet po zagovoru našeg 
Nadbiskupa, sveca i mučenika. Ona to zna od ranog djetinjstva. 

I na svom radnom mjestu svjedočila sam da samrodila dijete po zagovoru 
Alojzija Stepinca. Moja šefica, član SK, ljutito je rekla daje on zlikovac, a 
ja sam mirno odgovorila da je on veliki svetac. Na Bogojavljenje, 1975. 
godine, rodila sam još jednu djevojčicu, moju Nedu. Ona je našem 
nadbiskupu Franji Kuhariću uručila buket cvijeća i pozdravila ga u ime 
cijele župe Kaštel Novi, kada je bio u našem svetištu Gospi Stomoriji. I 
što da kažem nego da s psalmistom zapjevam: "Velika nam djela učini 
Gospodin, radujmo se opet, Aleluja!" 

Radosna sam što mogu posvjedočiti da sam zagovorom našeg sveca i 
mučenika nadbiskupa zagrebačkog postala majka, i to sretna majka, 
jer su moja djeca Božja djeca, na veselje i ponos nama roditeljima, ali 
i svetoj Katoličkoj Crkvi, za koju je naš Nadbiskup dao svoju mladost 
i svoj život. Zahvaljujem, i s poštovanjem. Flvaljen Isus i Marija! Vaša 
Marija Jukić - Kaštel Novi, 16.2. 1994. 

* * * 

"Poštovani! Čitajući "Glasnik Sv. Josipa" pronašla sam i molitvu 
kardinalu Stepincu. Tako sam počela devet dana moliti i dogodilo 
se ono što sam već dugo Gospodina molila da mi usliši. Naime, moj 
suprug je nakon mnogo godina prestao psovati Boga. Eto, zahval¬ 
na sam na uslišanoj molitvi zagovorom našeg dragog kardinala 
Alojzija Stepinca. Isuse Kriste, molim te da Sluga Božji bude što 
prije proglašen blaženim. Zahvalna Danica K. - Sv. Nedjelja, 4. 2. 
1994. 

* * * 

"Flvaljen Isus! (...) Šaljem zahvalnicu za zdravlje razuma po zagovoru 
pokojnog kardinala Alojzija Stepinca. Ana Marjanović - Davor, 8.2.1994. 

* * * 

"Zahvala Sluzi Božjemu, kardinalu Alojziju Stepincu. U mnogim sam se 
potrebama utjecala kardinalu Alojziju Stepincu. U dvije prilike dobila 
sam njegovu posebnu pomoć. Kada mi je stara majka, koja se potpuno 
gubi, otišla od kuće te nismo znali gdje se nalazi, na zagovor dragog 
Kardinala ubrzo je nađena i vraćena kući. Drugom prilikom bila sam u 
velikoj neizvjesnosti i strahu čekajući nalaz od zadebljanja na prsima. 
Molila sam dragog Kardinala za sretan ishod. Nalaz je bio u redu. Obećala 
sam se javno zahvaliti, pa to ovom prilikom i činim. Velika hvala dragom 
Sluzi Božjemu kardinalu Alojziju Stepincu, uz molbu za daljnji zagovor 
kod dragoga Boga. Lj. M. - Varaždin, 10.3.1994." 

"Cijenjeni gospodine ured niče! Doista se Crkva u Hrvata obradovala pojav- 
ku Glasnika Sluge Božjega Alojzija Stepinca. Živo to osjeća svaki istinski 
štovatelj njegove svete uspomene. Njegovo sveto mučeništvo jest zalog 
Božjeg blagoslova i milosti, koje će Bog udijeliti po njegovu zagovoru. Hvala 
Bogu Višnjemu što je već jednom - putem Glasnika - obznanjeno svima 
onima koji mogu doprinijeti u stvari vezanoj za apostolat kanonizacije Sluge 
Božjega. Osobna mije radost da se tako može uznastojatiokotogamolitvom 
i svjedočanstvima. Vi pozivate na duhovnu suradnju sve čitatelje! Mišljenja 
sam, da bi biovelik nemar ne pristati na odaziv. 

Uz to, ako čovjek ima doista posvjedočiti, treba dati k tomu i svoj prilog. 
Dok sam još kao student dolazio na odmor u svoj rodni kraj, nije to bilo, a 
niti je prošlo to vrijeme, bez privođenja na informativne razgovore. Tako 
je jednom u veljači 1986. god. ondašnja komunistička milicija pretresla i 
oduzela sve simbole, oznake, slike i slikopise vezane za Kaptol, kardinala 
A. Stepinca i hrvatske povijesne simbole. 

Događalo se to u kući mog oca. Pri tom se - od strane komunističkih 
službenika - žestoko vrijeđalo i napadalo Slugu Božjega kardinala Alojzija 
Stepinca. Po već utvrđenim načinima milicajci u Benkovcu bijesno su, 
derući se, uzvikivali, kako to da netko može imati slike jednog ustaše i 
ratnog zločinca. 

Sve pojave i pogrde uz to čovjek nije u stanju izreći, sjećajući se s bolom u 
duši, s koliko je sotonske mržnje napadan lik i sveta osoba Sluge Božjega. 
Iz toga je razvidno da nisam mogao proći bez proganjanja i zatvaranja, a 
velika slika Sluge Božjega i prijepis u veliku bilježnicu iz knjige oca fra 
Alekse Benigara oduzeti su mi. Uz to su prilikom privođenja slijedile 
uvrede, da bi se preda mnom ponizio sveti lik nadbiskupa Stepinca, a meni 
su prijetili da se ostavim Kaptola i Stepinca. Držim daje zasluga i zagovor 
Sluge Božjega Alojzija Stepinca da sam sve izdržao i pretrpio, te iza te male 
kušnje izašao jači u vjeri i ljubavi prema Raspetome Kristu i njegovoj Crkvi, 
za koju je Sluga Božji dao svoj život i do kraja izgarao mučeničkim žarom. 

Sve propovijedi (koje sam posjedovao iz Vjesnika zagrebačke Nadbiskupije), 
obrana dra Politea i bilješke iz knjige oca Benigara zaplijenjene su i oduzete, 
te se i sada nalaze u benkovačkoj postaji pobunjeničke milicije na nes¬ 
lobodnom prostoru. A za podcrtavane retke, povezane uz Kardinalovo 
raskrinkavanje komunističkih laži i sile, posebice me se udaralo žigom da 
branim jednog zločinca. No, Bog piše i vodi povijest, i njemu je pravo da sudi, 
a ne slugama mraka. Kako je za vrijeme zatočeništva Kardinal isticao, "da 
ne smijemo mrziti", toga se i držimo, jer to je evanđeoski. Bogu na slavu, 
pouzdajemo se, da će zablistati Sluga Božji Alojzije na rast Kraljevstva 
Božjeg i učvršćivanje živog svjedočenja Raspetoga u Crkviu Hrvata. Nakana 
mi je da ovo bude moj ponizan doprinos za proslavu Božjeg ugodnika, da 
se njegovo mučeništvo i svetost čim prije proglase. 

Stanko Čirjak, Solaris, 28. veljače 1994." 


Zazivi molitve vjernika s poklicima za duhovni napredak 
kršćanske zajednice i proslavu Sluge Božjega; izgovorena u 
cjelosti, u Krašiću, 10. veljače 1994. 

Obratimo se Bogu, Gospodaru ljudske povijesti, da nam daruje 
svoga Duha, Duha zaufane molitve, te nam po Isusu Kristu, 
našemu vječnom Posredniku i Zagovorniku, podari ustrajnost 
u vjeri i nepokolebljivu nadu u ovom teškom vremenu te žarku 
ljubav prema Bogu i bližnjemu. 

1. Za Svetoga Oca Papu Ivana Pavla II: da ga svi biskupi i 
vjernici ljube onom ljubavlju, štuju onim poštovanjem i uza nj 
prianjaju, kao što je uz Papu prianjao za svoga zemaljskoga 
života naš Natpastir Alojzije Stepinac - MOLIMO TE! 

2. Za nadbiskupa našega Franju i njegove pomoćne biskupe te 
za cijelu zagrebačku nadbiskupiju: da što dostojnije - vjerni 
svojoj kršćanskoj prošlosti i zauzeti za svoju kršćansku 
budućnost - molitveno i studijski proslavimo ovaj 
devetstogodišnji jubilej svoje nadbiskupije - MOLIMO TE! 

3. Da svi mi, poput našeg Natpastira Alojzija Stepinca, zav- 
rijedimo primiti milost dobre smrti sa svim sakramentima 
umirućih te s ovoga svijeta pođemo u vječnost izmireni s 
Bogom i sa svima ljudima - MOLIMO TE! 

4. Da zagovor svetih rimskih biskupa koji su - kao papa Ivan 
Četvrti i Osmi, papa Agaton i papa Grgur VII. i toliki drugi - 
ušli u povijest hrvatskoga naroda: neka izmole od Boga mir 
našem vremenu i živu i nepokolebljivu vjernost Hrvata Bogu i 
njegovoj Crkvi - MOLIMO TE! 

5. Da se udostojiš, Bože, Oče naš, i zemaljskom slavom svojih 
svetih proslaviti našega Natpastira, Slugu Tvojega Alojzija, na 
radost i utjehu svega naroda Božjega - MOLIMO TE! 

Isuse Kriste, Pastiru vječni! Ti si slugu svoga Alojzija Stepinca 
postavio za vjernog i hrabrog pastira Crkvi zagrebačkoj. On je bio 
neustrašivi branitelj vjere u Crkvi Božjoj u Hrvata. Daj nam svoga 
Duha da vjeru koju su naši djedovi kroz trinaest stoljeća hrvatskog 
kršćanstva hrabro sačuvali novi naraštaji sve dublje upoznaju i po 
njoj založeno žive. Neka svjetlo tvog Evanđelja prožme sav naš 
pojedinačni, obiteljski i društveni život. To te molimo, Kriste Bože, 
po molitvama Zagovornice Hrvatske Blažene Djevice Marije, tvoje 
i naše najvjernije Majke. Koji živiš i kraljuješ u vijeke vjekova. Amen. 


Sjaj na grobu 

Domovina naša sjaji dragim sjajem 
svaka suza za njom biserno je čista 
kad srce poleti za ljubljenim krajem 
kao sjajna zvijezda, Hrvatska nam blista. 

A na starom trgu stoji Katedrala 
sa čudesnom snagom, kao feniks-ptica, 
blagoslova mnogo vjernima je dala 
i primila srce Alojzija Stepinca. 

Pa njegova duša diše s Katedralom, 
kad zazvone zvona k sebi nas doziva, 
milosti će dati velikom i malom, 
preko njega Bog nas utjehom dariva. 

Ponosni smo na Tepokojniče sveti, 
domovinu svoju ponio si sobom, 
kao ni Ti, ona nikad neće mrijeti, 
poput tvrde vjere sja nad Tvojim grobom. 

Ančica Koprek, Zagreb 


MILODAR! ZA POSTULATURU I TROŠKOVE BEATIFIKACIJE 

Prvostolni kaptol zagrebački; Mons. Ivan DOŠLIN, kanonik, Zagreb; Preč. Ivan 
VRAGOVIĆ, kanonik, Zagreb; Dr, Matija BERLJAK, kanonik, Zagreb; Matija VEK1Ć, 
Zagreb; N. N.; Kristina M., Otočac; Ana MARJANOVIĆ, Davor; Lj.M. - Varaždin; župa 
'Naše Gospe Kraljice Hrvata" - Toronto; Mandica PRIBANIĆ, Zagreb; N.N. - redovnica; 
Prof. VatroslavLOPAŠIĆ i supruga Tcrezija, Zagreb; O. Bernard RUBINIĆ,TOR -TIrv. 
kat. Misija u Mulheimu-Gbcrhauscnu; Vlč. Milan OSREČKI (Ekonomat zagreb. nadbis¬ 
kupije); Fondacija za podizanje spomenika Kardinalu AJojziju Stepincu i uređenje Krašića; 
Dr. Prof. George PRPIĆ, Clcvclanđ; Tcrezija P., Zagreb; Zajednica SS. Dominikanki, 
Sherbrooke - Canada; Mary NIKO LICU, Fairview, U.S. A.; župa Clevelanđ - USA; Vlč. 
Gojislav KOVAČIĆ, župnik - Pctrovina; Stanko KUHARI Ć - MUnchen; Rev. Dominik 
ĆORIĆ, OFM - Sault Ste Maric (Om.) - Canada; Don Alđ.o ROMA, Padova; Kata KOKIĆ, 
Split; Marija RADNIĆ - Grancšina; Angela KAVAŠ, Požega; S. B. BAŠIĆ* $MI * Zagreb. 
Štovatelji Sluge Božjega Alojzija Stepinca i prijatelji Kauze njegova proglašenja blaženim mogu 
dvoje darove poslati poslati preko Zagrebačke banke na ime: Postulatura Kard. Stepinca: 
devizni račun: 012101-01-2421741339 
dinarski račun: 012101-12-2320444313 

U ovoj Jubilarnoj godini, 900-toj obljetnici osnutka zagrebačke nadbiskupije, svakog 
desetog datuma u mjesecu, u katedrali, pokraj groba Sluge Božjega, služi se sveta Misa 
za sve prijatelje, dobročinitelje i suradnike u Kauzi proglašenja blaženim kardinala Alojzija 

POBJEDNIK U ZNAKU KRIŽA (2) 





Alojzije srednjoškolac 

Po preporuci župnika Stjepana 
Huzeka Alojzije je nakon završenog 
osnovnog školovanja u Krašiću, 
proslijedio srednjoškolsko nau¬ 
kovanje u Zagrebu. Budući da je 
velečasni Huzek pratio općeljudski i 
intelektualni razvoj svakog 
pojedinog djeteta, pri završetku bi 
svake školske godine odabirao naj¬ 
bolje mladiće i slao ih na daljnje 
naukovanje. Njegovim poticajem 
ohrabren i osobnom željom 
privučen, Alojzije je krenuo putem 
svećeništva. Zagrebačka nadbis¬ 
kupija tada nije imala vlastitog malog 
sjemeništa, pa su sjemeništarci, do 6. 
razreda gimnazije, stanovali u or- 
fanotrofiju u Vlaškoj ulici u 
Zagrebu. Gimnazijske nauke završio 
je na gimnaziji na Gornjem gradu. 

Alojzije se, po prirodi je bio 
zavorene naravi, ubrzo uklopio u 
život zajednice. Bijaše primjereniji 
po vladanju nego li po uspjesima u 
učenju. Zarana je uočeno kako od 
srca rado prašta nanesene mu 
nepravde i kako spremno priskače 
u pomoć gdje se osjećala za to 
potreba. 

Jedna od zabava u orfanotrofiju 
bijaše kuglanje. Čini se da je i on 
volio tu igru. Zanimljiva je s njome 
povezana jedna zgoda, koja zasigur¬ 
no nije bila razlogom Alojzijeva 
otpuštanja iz orfanotrofija. 

Naime, dok su jednog dana 
kuglali, njegova je kugla pogodila 
odojka što ga je Rektor mons. Josip 
Lončarić bio kupio u nakani počas¬ 
titi gospodu profesore. Udarac Aloj- 
zijeve kugle bio je tako snažan da 
prasetu nije trebalo drugog udarca. 
Uginulo je na mjestu! 

Njegovi školski kolege hvale 
Alojzijevu jaku volju i iskrenu 
pobožnost. 



Sluga Božji (sjedi) u vrijeme Prvog 
svjetskog rata 


Po završetku šestog razreda gim¬ 
nazije, Alojzije je prešao u Nadbis¬ 
kupsko sjemenište na Kaptolu. Sada 
je več zreliji i u pozivu sigurniji i, po 
svoj prilici bio je odlučio postati 
svećenikom. 

Po tadašnjoj uredbi austro- 
ugraske monarhije pripravnici za 
svećenički stalež bili su oslobođeni 
vojne obveze. No u vrijeme kad 
Alojzije završava gimnaziju, taj je 
zakon ukinut. Stoga on, nakon 
uspješno položene mature, 26. lipnja 
1916, na kratko pohađa rodni dom, 
pozdravlja najbliže u obitelji, te istog 
dana započinje službu kod 96. kar¬ 
lovačke pukovnije u Karlovcu. 

Vojni obveznik 

U mjesecu srpnju 1916. Alojzije 
odlazi iz Karlovca na šestmjesečni 
časnički tečaj u Rijeku. Prve grozne 
utiske, nakon što je izišao iz ozračja 
življene vjere i čistoga života, učinili 
su na njega bogumrske psovke, be¬ 
sramni govori i čini mnogih vojnika. 
Da sačuva živu vjeru i čistoću srca 
već u Karlovcu rado je dolazio pred 


Piše: Serafin Romanov 


oltar Majke Božje Loretske u fran¬ 
jevačkoj crkvi u Karlovcu, a u Rijeci 
nedjeljom, dok su drugi vojnici od¬ 
lazili u bordele i provodili razvratni 
život, on bi se uspinjao preko 561 
stepenice na Trsat, u znamenito 
svetište Majke Božje Milosti i tu 
vruće molio da ga Majka Božja čuva 
vjerna i čista usred valovlja psovki i 
bestidnosti. Sa ljubavlju se sjeća tih 
dana. Kad će se petnaest godine kas¬ 
nije, kao mladi svećenik vraćati iz 
Rima, nakon sedmogodišnjih bogos¬ 
lovnih nauka, zaustavit će se upravo 
na Trsatu i tu će postaviti spomen- 
pločicu, zahvalnicu, na latinskom 
jeziku, koja se i danas čuva u kapeli 
zavjetnih darova, a u hrvatskom 
prijevodu glasi: "Bogorodici Djevici 
Mariji u zahvalu za bezbrojna 
isprošena dobročinstva poklanja - 
Alojzije Stepinac." 

Nakon završenog tečaja polazi 
kao časnik na talijansko bojište na 
Piavi. U ratničkim uvjetima nastojao 
je sačuvati iskrenu vjeru i poštovanje 
prema svakom vojniku. Znao je i 
fizički reagirati ako se koji od njih 
vladao nedolično ili razvratno. Tako 
se jednom dogodilo, daje neki vojnik 
izveden na sud jer je spriječio jednog 
časnika u pokušaju silovanja jedne 
djevojke. Na takav gnusan čin Aloj¬ 
zije je reagirao osjećajem istinske 
zaštite ljudskog dostojanstva i 
pravde. Kad se bude nalazio u 
sužanjstvu u Krašiću, svoje gnušanje, 
ali zastupanje moralnih načela glede 
toga sjećanja iz talijanskog bojišta, 
posvjedočit će riječima: "U meni je 
nešto uskipjelo. Da sam ga ja našao 
u takvom činu, možda bih i ustrijelio 
takvu zvijer, sjetivši se, kako bi meni 
bilo, kad bi moju sestru netko 
silovao. Bio sam tamo zapovjednik 
straže, odlučno zagovarao nedužnog 

vojnika i bio je oslobođen." (VD I, 
6.01.1953). 

Alojzije je kroz sve vrijeme borav¬ 
ka na talijanskom ratištu pokazivao 
ljudsku i kršćansku dobrotu prema 
svakom vojniku. Kada je na ratište 
došao otac osmero djece, neki brko- 
Zagorac, bijaše mu žao da takav 
pogine, pa ga je nastojao zaštititi. 
Najprije ga je uzeo za posilnoga, a 
zatim mu je isposlovao kratki dopust 
s kojega se "brko" više nije vratio 
(usp. VD III, 10.03.1957). 

I prema neprijateljima pokazao 
se ljudski. Njegov način postupanja 
u vojsci pokazuje primjernu 
kvalitetu ljudskosti i otkriva kako 
se u mislima, duši i srcu vojnika 
poštuje ljudska osoba, ali i 
raskrinkava izopačenost onih koji 
zamišljaju ratove i potstiču okrut¬ 
nost vojnika. 

Jednom je pala obilna kiša i voda 
se obilno slijevala u talijanske 
rovove. Da se ne potope, iziđoše 
van. "Mogli smo ih postrijeljati jed¬ 
nim mitraljezom. Ali, ne!" Ovako je 
on prosuđivao taj događaj: "Kakvo ti 
je to junaštvo pucati na ovako 
postradale? Ni jedan metak nije 
ispaljen." Ispričao je još jedan 
doživljaj: "Pred našim rovom virila je 
noga jednog zakopanog vojnika; 
naredio sam jednom vojniku iz Kar¬ 
lovca da ga zakopa. On nasmijan 
iziđe na čistinu, pozdravi Talijane: 
’Buon giorno! - Dobar dan!" Oni se 
malo smetu, ali nisu reagirali. Tako 
je moj vojnik mogao mrtvog vojnika 
posvema zakopati." (VD V, 11.11.- 
1958.). 

Događalo se i to da su Alojzijcvi 
vojnici dobacivali cigarete 
talijanskima, a ovi su im opet 
uzvraćali narandžama. 

Iz pisama što podsjećaju na Aloj- 
zijcvo vojnikovanje razabire se 
njegova zahvalnost za dar vjere 
koja ga je jačala u poteškoćama 
vojničkog života i kušnjama te 
tješila u neizbježnim susretanjima 
sa smrću. 


Nekoliko dopisnica što ih je 
uputio sjemenišnom kolegi Tomi 
Košutiću, kasnijem župniku u 
Maruševcu, odraz su čeznuća za 
sjemenišnom sredinom, Zagrebom, 
Hrvatskom, ali i svjedočanstvo kako 
je gimnazijski nauk u njemu postavio 
solidne temelje. 



Majka Barbara r. Penić i Josip Stepinac, 
roditelji Sluge Božjega 


Na dopisnici datiranoj, 3. lis¬ 
topada 1917., Alojzije je zapisao: 
"Znam, da već misliš da su me 
otpremili rogati u Hag. Ali neće 
grom u koprive do sada. Još je Bog 
na ncbu.Vcć si valjda čuo iz novina 
kakva je situacija. Sad sam se malo 
oživio. Krasna zemlja. Još je sve 
zeleno. Dani krasni, samo noći 
hladne, ali zato imaš u izobilju 
odijela i hrane. Pa kad još k tomu 
zagrmi: "Oj Banovci", "Lijepa 
naša", "Kano mi gora" onda misliš 
da si usred Zagreba na kakvim 
demonstracijama. Da Bog da samo 
da dođem o Božiću na dopust." 

Značajni su pojedini odlomci iz 
Alojzijevih pisama s bojišta koji 
govore o njegovom posvemašnjem 
predanju u volju Božju. Naime, on 


češće ponavlja misao: "Kako hoće 
dobri Bog, i kako on odredi bit će 
najbolje." Jedan takav odlomak iz 
pisma upućenog god. 1917. stricu 
mons. Matiji Stepincu, kanoniku 
Čazmanskog kaptola u Varaždinu, 
naći ćemo zapisan gotovo od riječi 
do riječi u pismu upućenom o Božiću 
1923. djevojci Mariji Horvat s kojom 
je bio nakanio osnovati obiteljsko 
zajedništvo, a glasi: "Pod zaštitom 
Presvetog Srca Isusova i s vjerničkim 
pogledom na Pobjednika smrti i 
pakla, borit ćemo se i nadalje i 
pobijediti." 

U talijanskom zarobljeništvu 

Alojzije se s jezom sjeća bitke na 
Piavi i dana 15. lipnja 1918. 
Austrijski su vojnici prešli rijeku 
Piavu. Ratni je plan bio savršeno 
razrađen. Radilo se o odlučnoj bitci. 
Obrat se dogodio onoga trenutka kad 
su dvojica austrijskih vojnika plan 
ratovanja odali Talijanima. Bili su to 
jedan katolik iz Sarajeva, neki 
Djcvaković i Srbin Popović. Ubrzo su 
se Alojzije i njegovi vojnici s ostalom 
vojskom našli u okruženju, 
neizbježnom neprijateljskom obruču. 
Poginulo je oko 30.000 vojnika. Od 
Alojzijevog odjeljenja ostalo je samo 
sedam vojnika. Sjeća se kako je i sam 
jednom spasio živu glavu bjegom u rov 
u posljednji trenutak, da bi, za 
talijanske ofenzive, otpočete 2. srpnja 
1918., dospio u zarobljeništvo. 

Talijanske su ga vojne vlasti 
najprije odvele u logor Mestre kod 
Venecije, zatim u Ferraru i 
naposljetku u Nocera Umbra. Pov¬ 
ratnici s bojišta rekli su njegovim 
roditeljima da je on poginuo. Zav¬ 
ladala je žalost u kući i među rod¬ 
binom; preporučilo ga se 
Svevišnjemu. No, ubrzo je nastalo 
olakšanje, jer se Alojzije javio 
telegramom: "Živ-zarobljen!" 


Kratice: 

VD = Dnevnik Josipa 
Vranckovića, krašićkog župnika 

Molitva 
za proglašenje 
blaženim 
Alojzija Stepinca 

Gospodine Bože, ti si sluzi svome 
Alojziju kardinalu Stepincu udi¬ 
jelio milost, ne samo vjerovati u 
Isusa Krista nego i trpjeti za 
njega neustrašivim apostolskim 
žarom i ljubavlju prema Crkvi. 
Udijeli i nama jakost u ispovi¬ 
jedanju iste vjere i postojanost u 
trpljenju za nju. 

Proslavi Slugu svoga čašću oltara 
da nam bude primjer i zagov¬ 
ornik u borbama života na putu 
vječnoga spasenja. Po Kristu 
Gospodinu našem. Amen. 


Tko na zagovor Sluge Božjega bude uslišan, zadobije tjelesno ili 
duhovno ozdravljenje, ili koju osobitu milost, neka to priopći 

na adresu: 

Postulatura zagrebačke 
nadbiskupije 
Kaptol, 31 
HR - 41000 ZAGREB 

Kongregacija za postupke proglašenja svetaca odobrila je Kauzu kan¬ 
onizacije Sluge Božjega Alojzija Stepinca pod brojem: Prot.: usp. 
Indexac Status Causarum, III Supplementum, Citta del Vaticano 

1992,, str. 25. 



















